Adeebah faruvaa libeyne, hagguthakeh nuhifahattaanan: Imran | Mihaaru\nކުރީގެ ނައިބު ރައީސް އަދީބު: --މިހާރު ފޮޓޯ/ނިޝާން އަލީ\nއަދީބަށް ފަރުވާ ލިބޭނެ، ހައްގުތަކެއް ނުހިފަހައްޓާނަން: އިމްރާން\n03 ޖެނުއަރީ 2019 - 10:27 11 comments\nޓެރަރިޒަމާއި ހިޔާނާތުގެ ކުށްތައް ސާބިތުވެ، ކްރިމިނަލް ކޯޓުން 33 އަހަރުގެ ހުކުމެއް އިއްވާފައިވާ އަދީބު ދެ މަހަށް "ހޯމްލީ އެންވަޔަރްމަންޓް" އެއްގައި ބަހައްޓަން ޑޮކްޓަރު ލަފާދެއްވީ އޮކްޓޯބަރު 24، 2018 ގަ އެވެ. ނަމަވެސް މިދިޔަ މަހުގެ 24 ވަނަ ދުވަހުގެ ފަހުން އެގޮތަށް ޑޮކްޓަރު ލަފާ ނުދެއްވާ ކަމަށް އިމްރާން ކުރެއްވި ޓްވީޓުގައި ވިދާޅުވި އެވެ.\nއެހެންވެ ދީފައިވާ މުއްދަތަށް ވުރެ ނުވަ ދުވަސް ފަހުން ރޭ އަދީބު ވަނީ މާފުށީ ޖަލަށް ބަދަލުކޮށްފަ އެވެ. އޭނާ ބަހައްޓާފައި ހުންނަނީ، އެކަށީގެންވާ ތަނެއްގައި ކަމަށް ކަރެކްޝަނަލް ސާވިސް އިން ބުންޏެވެ.\nހޯމް މިނިސްޓަރު ވިދާޅުވި ގޮތުގައި މި ސަރުކާރުން އެއްވެސް މީހެއްގެ އިންސާނީ ހައްގު ގާނޫނާ ހިލާފަށް ނުހިފައްޓާނެ އެވެ.\n"ހަމަޖެހިފައިވާ އުސޫލުން ދައުލަތުން ފަރުވާގެ ކަންކަން ބަލަހައްޓާނެ،" އިމްރާންގެ ޓްވީޓުގައި ވެ އެވެ.\nހާލު ސީރިއަސްވެ އައިޖީއެމްއެޗްގެ އިމަޖެންސީގައި އަދީބަށް ފަރުވާ ދޭން ފެށީ ނޮވެމްބަރު 9، 2018ގަ އެވެ. އެއަށްފަހު އެ މަހުގެ 27 ވަނަ ދުވަހު ވަނީ އޭނާ ގޭ ބަންދަށް ބަދަލުކޮށްފަ އެވެ.\nޖަލަށް ބަދަލުކުރުމުން އަދީބުގެ އަނބިކަނބަލުން މަރިޔަމް ނަޝްވާ ރޭ ކުރެއްވި ޓްވީޓުގައި ވިދާޅުވީ އަދީބު ގޭ ބަންދަށް ބަދަލުކުރީ މި މަހުގެ 28 ވަނަ ދުވަހުގެ ނިޔަލަށް ކަމަށެވެ. ކުރީގެ ރައީސް އަބްދުﷲ ޔާމީން ހައްޔަރުނުކޮށް، މުއްދަތު ހަމަވުމުގެ ކުރިން އަދީބު ގެންދިއުމަކީ ދެފުށް ފެންނަ ސަރުކާރުން ކުރި ވަރަށް ޒާތީ، ލާއިންސާނީ އަދި އަނިޔާވެރި އަމަލެއް ކަމަށް ވިދާޅުވި އެވެ.\nކުރީގެ ރައީސް ޔާމީންގެ ވެރިކަމުގައި އެމްއެމްޕީއާރުސީގެ 1.4 ބިލިއަން ރުފިޔާގެ ހިޔާނާތް ހިންގުމުގައި އިސްކޮށް ހުންނެވި އެއް ވެރިޔާ ކަމަށް ތުހުމަތުކުރެވޭ އަދީބު ގެޔަށް ބަދަލުކުރުމާ އެކު ވަނީ އޭނާ އިސްވެ ހުންނަވައި މޯލްޑިވްސް ތާޑްވޭ ޑިމޮކްރެޓްސް (އެމްޓީޑީ) އުފައްދަވައިފަ އެވެ. އަދި އެ ޕާޓީގެ ރައީސަކަށް އޭނާ ވަނީ އައްޔަންކޮށްފަ އެވެ.\nނަމަވެސް އިލެކްޝަންސް ކޮމިޝަނުން އަންގާފައި ވަނީ، ޖަލު ހުކުމެއްގައި ހުންނެވި ބޭފުޅަކަށް ވާތީ، ސިޔާސީ ޕާޓީއެއްގެ މެމްބަރަކަށް ނޫން އެހެން މަގާމެއް އަދާނުކުރެއްވޭނެ ކަމަށެވެ.\nހޯމް މިނިސްޓްރީގައި އިއްޔެ ބޭއްވި ނޫސްވެރިންގެ ބައްދަލުވުމުގައި މިނިސްޓަރު ވިދާޅުވީ، ގޭގައި ބަހައްޓަން ޑޮކްޓަރުން ދީފައިވާ މުއްދަތު ހަމަވުމުން، އަދީބު އަނބުރާ ޖަލަށް ގެންދާނެ ކަމަށެވެ.\nއިތުރު ލިޔުންތައް ފުލުހުން ހޯމް މިނިސްޓްރީ އިމްރާން އަބްދުﷲ، ހޯމް މިނިސްޓަރު ކަރެކްޝަނަލް ސާވިސް ކުރީގެ ނައިބު ރައީސް އަދީބު އަހުމަދު އަދީބު ހޯމް މިނިސްޓަރު މޯލްޑިވްސް ތާޑްވޭ ޑިމޮކްރަޓްސް (އެމްޓީޑީ) ގައިދީން


SunOnline: 2023 ge IOIG ah bid kuraanee Raajjethereygai ves kulhivaruthah kulhey gothah: Mahloof\n"2023 ގެ އައިއޯއައިޖީއަށް ބިޑު ކުރާނީ ރާއްޖެތެރޭގައި ވެސް ކުޅިވަރުތައް ކުޅޭ ގޮތަށް"\nޢަބްދުﷲ އައިމަން 15 May 2019, 12:17\nޔޫތު އެންޑް ސްޕޯޓްސް މިނިސްޓަރު އަހުމަދު މަހުލޫފް --- ސަން ފައިލް ފޮޓޯ/ ފަޔާޒު މޫސާ\nއިންޑިއަން އޯޝަން އައިލެންޑް ގޭމްސް (އައިއޯއައިޖީ) 2023 ވަނަ އަހަރު ބާއްވަން ރާއްޖެއިން ބިޑްކުރާނީ އަތޮޅުތަކުގައި ވެސް އެ މުބާރާތުގެ ކުޅިވަރުތައް ކުޅޭ ގޮތަށް ކަމަށް ޔޫތު މިނިސްޓަރު އަހުމަދު މަހުލޫފު ވިދާޅު ވެއްޖެ އެވެ.\nމިއަހަރުގެ ޖުލައި މަހު މޮރިޝަސްގައި ބާއްވަން ހަމަޖެހިފައިވާ އައިއޯއައިޖީއަށް ފަހު ދެން އަންނަ ފަހަރަކު އެ މުބާރާތް ރާއްޖޭގައި ބާއްވަން މަސައްކަތް ކުރައްވާނެ ކަމަށް ރާއްޖޭގެ ރައީސް އިބްރާހިމް މުހައްމަދު ސޯލިހް ވަނީ ވިދާޅުވެފަ އެވެ. އެ މަސައްކަތުގެ ތެރެއިން ދާދި ފަހަކުން އެ މަނިކުފާނު ވަނީ އިންޑިއާއަށް ކުރިކެޓް މެޗެއް ބައްލަވާލަން ކުރެއްވި ދަތުރުފުޅެއްގައި އެ ގައުމުގެ ކުޅިވަރުގެ އިސްފަރާތްތަކާ ވަނީ ބައްދަލު ކޮށްފައެވެ.\nއެ ބައްދަލުވުމަށް ފަހު ރާއްޖެއަށް ކުޅިވަރުގެ ކަންކަން ކުރިއަރުވަން އެތައް އެހީތަކެއް ލިބިގެންދިޔަ ކަމަށް ރައީސް ވަނީ ވިދާޅުވެފަ އެވެ. އެކަމުގެ ސަބަބުން އައިއޯއައިޖީ ރާއްޖޭގައި ބާއްވަން ފަސޭހަތަކެއް ވެގެން ދާނެ ކަމަށާއި ބިޑު ކާމިޔާބު ކުރެއްވުމުގެ އިތުބާރު އެބައޮތް ކަމަށް ރައީސް ވަނީ ވިދާޅުވެފަ އެވެ.\nއެފަދަ ބޮޑު މުބާރާތެއް ރާއްޖޭގައި ބާއްވާއިރު ދިމާވާނެ އެންމެ ބޮޑު އެއް އުނދަގުލަކީ ޖާގައިގެ އުނދަގުލެވެ. ބެލެވޭ ގޮތުގައި ހާހެއް ވުރ ގިނަ އެތުލީޓުންނާއި ޓީމު ތަކުގެ އޮފިޝަލުން އެ މުބާރާތައް އަންނަ އިރު އެ ހުރިހާ އެންމެންނަށް އެކަށީގެންވާ އެކޮމަޑޭޝަން ދިނުމަކީ ރާއްޖެއަށް މިވަގުތު އޮތް އެންމެ ބޮޑު އެއް ދަތި ކަމެވެ.\nނަމަވެސް އެހާ ތަނަށް އެކަކަން ހައްލު ކުރުމަށް ޕްލޭން ކުރަމުންދާ ކަމަށް ޔޫތް މިނިސްޓަރު މަހުލޫފް ވިދާޅުވި އެވެ. އޭނާ ވިދާޅުވީ ބިޑު ކުރާނީ ހަމައެކަނި މާލޭ ސަރަހައްދުގައި މުބާރާތް ކުޅޭ ގޮތަށް ނޫން ކަމަށާއި ރާއްޖެތެރޭގައި ވެސް ކުޅިވަރުތައް ކުޅޭ ގޮތަށް ކަމަށެވެ.\n"އަޅުގަނޑުމެންގެ ވިސްނުން ހުރީ ފެސިލިޓީސްތައް ރާއްޖޭގެ ދިމަ ދިމާލަށް ގެންގޮސް އަތޮޅުތަކުގައި ވެސް ކުޅިވަރުތައް ކުޅެވޭ ގޮތައް ހެދުން. އަޅުގަނޑުމެން ބިޑު ކުރާއިރު ކުރާނީ ހަމައެކަނި މާލޭ ސަރަހައްދައް ވިސްނައިގެނެއް ނޫން،" މަހްލޫފް ދެއްވި ޕްރެސްއެއްގައި ވިދާޅުވިއެވެ.\n"އެންމެ ބޮޑަަށް ބަލަން ޖެހޭނެ އެއް ކަމަކީ ހާހެއްހާ އެތުލީޓުން އަންނަ އިރު އެ އެންމެން އެކޮމަޑޭޓް ކުރާނެ ގޮތަކަށް. އާއްމު ގޮތެއްގައި އެކަން ކުރާ ގޮތަކީ ފްލެޓްތައް އަޅައި ނިންމާފައި މީހުނަށް ފްލެޓްތައް ހަވާލު ކުރުމުގެ ކުރިން އެފަދަ މުބާރާތްތައް ބާއްވާނީ. އޭރަށް ޖާގަ ލިބޭނީ. އެކަން ކަން ވެސް ބަލަމުން އަޅުގަނޑުމެން މިދަނީ."


Manma Aharen Firihenakah Vihkaali - Demi Moor - Vaguthu\nމަންމަ އަހަރެން ފިރިހެނަކަށް ވިއްކާލި - ޑެމީ މުއާ\nއުމުރުން ފަނަރަ އަހަރުގައި، އޭނާގެ މަންމަ، އޭނާ ރޭޕްކުރުމަށް މީހެއްގެ އަތުން ފައިސާ އަތުލި ކަމަށް ހޮލީވުޑްގެ މަޝްހޫރު ތަރި ޑެމީ މުއާ ބުނެފި އެވެ. މިހާ ގިނަދުވަސް ވީއިރު މިކަން ހާމަ ނުކުރި ސަބަބެއް ޑެމީ ނުބުނެ އެެވެެ. މި އޭނާގެ ހަޔާތުގައި ހިނގި އެންމެ ހިތްދަތި އެއް ހާދިސާ ކަމަށް އޭނާ ބުނެފައިވެ އެވެ.\nމަސްތުވާތަކެތި ބޭނުން ކުރާ މަންމަ އޭނާ ވިއްކާލާފައި ވަނީ 500 ޑޮލަރަށް ކަމަށް، މިހާރު 56 އަހަރުގެ ޑެމީ މުއާ ބުނީ އޭނާގެ ހަޔާތުގެ މައްޗައް ލިޔެފައިވާ ފޮތެއްގަ އެވެ. ޑެމީ ބުނެފައިވަނީ މި ހާދިސާ ފޮތެއްގައި ލިޔުނަސް އެވާހަކަ ލިޔަން އޭނާ އަށް ހިތްވަރު ލިބުނީ ވަރަށް ގިނަ ދުވަހު ވަރަށް ގިނަ މަސައްކަރް ކޮށްގެން ކަމަށެވެ. ސަބަބަކަށް އޭނާ ބުނެފައިވަނީ ލިޔަން ގިނަ ދުވަސް ނެގީ އެ ހާދިސާ ލިޔަން އެހާ ހިތައް ފަސޭހަ ނުވާތީއާއި އަދިވެސް މަންމަ އާއި އޭނައާއި އޮންނަގުޅުމަށް ބަދަލެއް ނާންނާތީ އާއި މަންމަ ކޮންމެ ގޮތަކަށް ކަންތައް ކުރިކަމުގައިވިޔަސް މަންމަ ދެެކެ އަދިވެސް ލޯބިވާތީއެވެ.\nމި ފޮތުގައި އޭނާގެ ހަޔާތުގެ ހިތި ތަޖުރިބާތައް ވަރަށް ތަފްސީލުކޮށް ގެނެސްދީފައި ވެއެވެ. ޑެމީ ބުނި ގޮތުގައި އުމުރުން އެންމެ 15 އަހަރުގައި އޭނާގެ އަމިއްލަ މަންމަ އޭނާ ގޮޮވައިގެން ބާތަކަށް ގޮސް ފިރިހެނުންގެ ސަމާލުކަން ހޯދުމަށް މަސައްކަތް ކުރުވި އެވެ. މިއީ އެމަސައްކަތް ފެށުނު ހިސާބުކަމައް އޭނާ ބުންޏެވެ.\nއަދި އެއްރެއަކު މީހެއްގެ އަތުން ލާރި ނަގައިގެން ގޭގެ ތަޅުދަނޑި ދީފައި އޭނާ ރޭޕް ކުރުމަށް މަގުފަހިކުރުވި އެވެ. މީގެ އިތުރުން އޭނާގެ މަންމަ އެތައް ފަހަރެއްގެ މަތިން އަމިއްލައަށް މަރުވާން މަސައްކަތް ކުރި ކަމަށް ވެސް ޑެމީގެ ފޮތުގައި ލިޔެފައި ވެއެވެ.\nހިތި މާޒީއަކުން ކާމިޔާބީއަށް ވާސިލްވި ގޮތް މި ފޮތުގައި ޑެމީ ކިޔައިދީފައި ވެއެވެ. އަދި އެހުރިހާ ކަމަކުން އޭނާ ސަލާމަތްވި ގޮތްވެސް ކިޔައިދިނެވެ.\nޑެމީ އަކީ އެތަކެއް ހިޓް ފިލްމެއް ކުޅެފައިވާ، ހޮލީވުޑްގެ އެންމެ ކާމިޔާބު އެންމެ އަގު ބޮޑު، އަދި އެހާމެ ރީތި އެއް ތަރި ވެސް މެއެވެ.\nއޮކްޓޯބަރ 10, 2019 13:31\nރީތިތަ... ސިއްސައިގެން ގޮއްސަ އިން މީހެއްތީ.. އެއްވެސް ރީއްޗެއް ނޫން... ????


Euro 2020: France Aai Germany Adhi Portugal Eh Group Ehgai Lavvaalaifi - Vaguthu\nޔޫރޯ 2020: ފްރާންސާއި ޖާމަނީ އަދި ޕޯޗުގަލް އެއް ގްރޫޕެއްގައި\n10 މަސް ކުރިން ( ޑިސެމްބަރު 1, 2019 )\nއަންނަ އަހަރު އޮންނަ ޔޫރަޕިއަން ފުޓްބޯޅަ ޗެމްޕިއަންޝިޕްގެ ގްރޫޕް އެފްގައި މުބާރާތުގެ އެންމެ ފަހުގެ ޗެމްޕިއަން ޕޯޗުގަލް އާއި ދުނިޔޭގެ ޗެމްޕިއަން ފްރާންސާއި ޔޫރޯގެ އެންމެ ކާމިޔާބު ޓީމް ޖަރުމަން ލައްވާލައިފި އެވެ.\nޔޫރޯ 2020ގެ ގުރުއަތުލުން މިރޭ ރޫމޭނިއާގެ ބުކަރެސްޓްގައި ކުރިއަށްދިޔަ އިރު ފްރާންސާއި ޖަރުމަނުގެ އިތުރުން ޕޯޗުގަލް ގްރޫޕް އެއް ގްރޫޕެއްގައި ލައްވާލި އިރު މި ތިން ގައުމަކީ ވެސް މުބާރާތުގެ ފޭވަރިޓުންގެ ތެރޭގައި ހިމެނޭ ގައުމުތަކެވެ. އެންމެ ފަހުން 2016 ވަނަ އަހަރު އޮތް ޔޫރޯގެ ސެމީ ފައިނަލުގައި ފްރާންސް އަތުން ބަލިވެ ޖާމަނީ އެފަހަރު ކަޓައިގެންދިޔަ އިރު ޕޯޗުގަލް އިން ތަށި ހޯދީ ފައިނަލުގައި ފްރާންސްގެ މައްޗަށް ކުރިހޯދައިގެންނެވެ.\nޖަރުމަނުން މިފަހަރުގެ ޔޫރޯ އަށް ކޮލިފައިވީ އުނދަގޫތަކަކާއެކު ގްރޫޕް ސީގެ އެއްވަނަ ޓީމުގެ ގޮތުގައެވެ. ޔުކްރެއިން ފަހަތުން ގްރޫޕް ބީގެ ދެވަނަ ޓީމުގެ ގޮތުގައި ޕޯޗުގަލް ކޮލިފައިވި އިރު ފްރާންސް ކޮލިފައިވީ ގްރޫޕް އެޗްގެ އެއްވަނަ ޓީމުގެ ގޮތުގަ އެވެ.\nމަރުގެ ގްރޫޕްގެ ގޮތުގައި ގްރޫޕް އެފް ފާހަގަކުރެވިފައިވާ އިރު ދެން އެންމެ ވާދަވެރިކޮށް ދާނެ ކަމަށް ބެލެވެނީ ގްރޫޕް އީ އެވެ. ގްރޫޕް އީގައި ހިމެނެނީ ސްޕެއިން އާއި ސްވިޑެން އަދި ޕޮލަންޑުގެ އިތުރުން ޕްލޭއޮފް ބީ އިން މޮޅުވާ ގައުމެވެ. މިފަހަރުގެ ޔޫރޯ ކޮލިފައިން ސައްތައިގެ ރެކޯޑަކާއެކު ނިންމާލި އިޓަލީ ލައްވާލީ ތުރުކީ އާއި ވޭލްސް އަދި ސްވިޓްޒަލޭންޑާއެކު ގްރޫޕް އޭގަ އެވެ. އަދި ގިނަ އަހަރުތަކަކަށް ފަހު ބޮޑު މުބާރާތަކުން ފުރުސަތު ލިބުނު ނެދަލޭންޑްސް ހިމެނެނީ ޔުކްރެއިން އާއި އޮސްޓްރިއާގެ އިތުރުން ޕްލޭއޮފް ޑީ އިން މޮޅުވާ ގައުމަކާއެކު ގްރޫޕް ސީގަ އެވެ.\nއެންމެ ފަހުގެ ވޯލްޑް ކަޕްގެ ދެވަނަ ހޯދި އަދި ޔޫރޯގެ ފޭވަރިޓުންގެ ތެރޭގައި ވެސް ހިމެނޭ ބެލްޖިއަމް ލައްވާލީ ރަޝިއާ އާއި ފިންލޭންޑްގެ އިތުރުން ޑެންމާކާއެކު ގްރޫޕް ބީގަ އެވެ. އަދި ސައްތައިގެ ރެކޯޑަކާއެކު ޔޫރޯ އަށް ކޮލިފައިވި އިންގްލަންޑް ހިމެނެނީ ޗެކް ރިޕަބްލިކާއި ކްރޮއޭޝިއާގެ އިތުރުން ޕްލޭއޮފް ސީ އިން މޮޅުވާ ގައުމަކާއެކު ގްރޫޕް ޑީގަ އެވެ.\nމުބާރާތުގެ ކޮލިފައިންގް މެޗުތައް މިހާރު ކުޅެ ނިމިފައިވާ އިރު ބާކީ ހުރި ޖާގަތައް ކަށަވަރުކުރުމަށްޓަކައި ކުޅޭ ޕްލޭއޮފް މެޗުތައް ކުޅުމަށް ހަމަޖެހިފައިވަނީ އަންނަ އަހަރުގެ މާޗް މަހު ތެރޭގަ އެވެ. ޕްލޭ އޮފް އޭގައި ހިމެނޭ ގައުމުތަކަކީ އައިސްލޭންޑާއި ރޫމޭނިއާ އަދި ބަލްގޭރިއާގެ އިތުރުން ހަންގެރީ އެވެ. ޕްލޭއޮފް ބީގައި ހިމެނެނީ ބޮސްނިއާ އާއި ސްލޮވާކިއާ އާއި އަޔަލޭންޑްގެ އިތުރުން ނޮދަން އަޔަލޭންޑެވެ. ޕްލޭއޮފް ސީގައި ސްކޮޓްލެންޑާއި އިޒްރޭލުގެ އިތުރުން ދެން ހިމެނޭ ގައުމުތަކަކީ ސާބިއާ އާއި ނޯވޭ އެވެ. ޕްލޭއޮފް ޑީގައި ކޮސޯވޯ އާއި ނޯތް މެސެޑޯނިއާގެ އިތުރުން ހިމެނެނީ ބެލަރުސް އަދި ޖޯޖިއާ އެވެ.\nއަންނަ އަހަރުގެ ޔޫރޯ ބޭއްވުމަށް ހަމަޖެހިފައިވަނީ 12 ޖޫން އިން 12 ޖުލައިގެ ނިޔަލަށެވެ. މުބާރާތް ބާއްވާތާ 60 އަހަރު ފުރުން ފާހަގަކުރުމުގެ ގޮތުން މިފަހަރުގެ މުބާރާތް ކުރިއަށްދާނީ ވިލާތުގެ ތަފާތު 12 ގައުމެއްގަ އެވެ. އިޓަލީގެ ވެރިރަށް ރޯމްގައި މުބާރާތް ހުޅުވާ މެޗު ކުޅޭއިރު އެ މެޗުގައި ބައްދަލުކުރާނީ އިޓަލީ އާއި ތުރުކީ އެވެ.\nޖަރުމަންވިލާތުގެ މިސްކިތެއްގައި އަޑުބާރުކޮށް ބަންގި ގޮވަން ކޯޓުން ޙުކުމްކޮށްފި\nއޫރައް ޖެހޭ އެންމެ ނުރައްކާތެރި ވައިރަސް ޔޫރަޕުން ފެނިއްޖެ\nރޮނާލްޑޯގެ ރިކޯޑާއެކު ޕޯޗުގަލް އަށް މޮޅެއް


ކޮވިޑް-19: ހުއްދަ ނަގައިގެން ވެކްސިންޖަހަން ދެވޭނެ | Sandhaanu\nކޮވިޑް-19: ހުއްދަ ނަގައިގެން ވެކްސިންޖަހަން ދެވޭނެ\nކޮވިޑް-19 އިން ދިފާއުވުމަށް ޖަހާ ވެކްސިން ޖެހުމަށް ހުއްދަނަގައިގެން ދެވޭނެކަމަށް ހެލްތު ޕްރޮޓެކްޝަން އެޖެންސީ (އެޗްޕީއޭ)އިން ބުނެފިއެވެ.\nއެޗްޕީއޭއިން ބުނީ މާލޭ ސަރަހައްދުގެ ފިޔަވަޅުތައް ވަރުގަދަ ކޮށްފައިވާ މި ދަނޑިވަޅުގައި ވެސް ވެކްސިން ޖަހަން ދެވޭނެކަމަށާ ނަމަވެސް ވެކްސިން ޖަހަން ދެވޭނީ ފުލުހުންގެ ޕޯޓަލް މެދުވެރިކޮށް ހުއްދަ ހޯދައިގެން ކަމަށެވެ.\nއަދި ހުއްދައަށް އެދޭއިރު، “މެޑިކަލް – ނޮން އިމަރޖެންސީ” ކެޓެގަރީ ޚިޔާރުކޮށް، ވެކްސިން ޖަހަންދާ މަރުކަޒެއް ޖެހުމަށްފަހު، ސަބަބަކަށް ” ވެކްސިނޭޝަން” ޖެހުމަށް އެޗްޕީއޭއިން ވަނީ އެދިފައެވެ.\nގްރޭޓަރ މާލޭ ސަރަޙައްދުގައި މިވަގުތު އާއްމުކޮށް ހުޅުވާލައިގެން ޖަހަމުންދަނީ ސިނޯފާމް ވެކްސިންގެ ފުރަތަމަ ޑޯޒްއާއި ދެވަނަ ޑޯޒެވެ.\nއެޗް.ޕީ.އޭއިން ބުނީ މާލޭ ސަރަހައްދުގައި ސިނޯފާމް ވެކްސިންގެ ފުރަތަމަ ޑޯޒް އަދި ދެވަނަ ޑޯޒް ދިނުން ކުރިއަށްދާނީ ހެނދުނު9އިން 11 ޖެހުމާހަމައަށްކަމަށެވެ.\nނެޝެނަލް އާރޓް ގެލަރީ، ވިލިމާލޭ ޔޫތު ސެންޓަރު އަދި ޓްރީޓޮޕް ހޮސްޕިޓަލުގައި ވެކްސިން ދިނުން ކުރިއަށްދާނެކަމަށް އެޗްޕީއޭއިން ބުނެއެވެ.\nއުމުރުން 18 އަހަރުން މަތީގެ ކޮންމެ މީހަކަށްވެސް ސިނޯފާމް ވެކްސިން ޖެހޭނެއެވެ. އަދި ފުރަތަމަ ޑޯޒް ޖަހާތާ ތިން ހަފްތާވެފައިވާ ފަރާތްތަކަށް މި ވެކްސިންގެ ދެވަނަ ޑޯޒް ޖެހޭނެއެވެ.


Dhivehi Raajjey Ge Jalu Thakuge Report Aanmu Kohfi - Vaguthu\nދިވެހިރާއްޖޭގެ ޖަލުތަކުގެ އޮޑިޓް ރިޕޯޓް ޢާއްމުކޮށްފި\nރިޕޯޓް މިއަދު ޢާއްމުކުރީ މީހުންގެ ޒާތީ މައުލޫމާތާއި، ސަލާމަތާ ގުޅުންހުރި މައުލޫމާތުތައް އުނިކުރުމަށްފަހުއެވެ. ރިޕޯޓް މިހާރު ވަނީ ކަމާ ގުޅުންހުރި ދާއިރާ ތަކާ ޙިއްޞާކުރެވިފައި ކަމަށް ހޯމް މިނިސްޓްރީ އިން ވިދާޅުވެއެވެ. އަދި ރިޕޯރޓްގައި ހުށައަޅުއްވާ، ފާހަގަކުރައްވާފައި ހުރި ކަންކަން ރަނގަޅު ކުރުމުގެ މަސައްކަތްވެސް ވަނީ ފަށާފައި ކަމަށް މިނިސްޓްރީ އިން ވިދާޅުވެއެވެ.\nދިވެހިރާއްޖޭގެ ޖަލުތަކުގެ އޮޑިޓް ރިޕޯޓް\nހޯމް މިނިސްޓްރީ އިން ވިދާޅުވީ މިނިސްޓަރ އިމްރާން ޢަމްދުﷲގެ އެންމެ ބޮޑު އެއް ތަޞައްވަރަކީ ޖަލުތަކުގެ ހާލަތު ރަނގަޅުކުރެއްވުމެވެ. ޖަލަށް ލެވޭ މީހުން އަނބުރާ މުޖުތަމައުއަށް ނިކުންނައިރު އެމީހުންނަކީ ޖަލަށް ދިޔައިރު ތިބި ހާލަތަށްވުރެ ރަނގަޅު، މުޖުތަމައުއަށް ބޭނުންތެރި ބަޔަކަށް ހެއްދެވުމަކީ ތަޞައްވަރެއް ކަމަށާއި ޖަލުތަކުގެ ހާލަތު ރަނގަޅު ކުރެއްވުމަށް ވަކިން ޚާއްޞަ އިސްކަމެއް ދެއްވައިގެން ގުޅުން ހުރި ދާއިރާތަކާ އެކު ގެންދަވަނީ މަސައްކަތްކުރައްވަމުން ކަމަށް ވެސް ހޯމް މިނިސްޓްރީ އިން ވިދާޅުވިއެވެ.\nއިޔާޒްގެ ރައްދު އީވާ އަށް: ދީނުގައި އޮންނަ ގޮތް އޮޅުން ފިލުވައިދޭން ފަހަތަށް ނުޖެހޭނަން\nމެއި 28, 2019 14:43\nތިތަން ރަގަޅު ކުރެވޭނީ މިހާރު ތިތަނުގައިތިބި ވެރިން ދުރުކޮށްގެން.\nމެއި 28, 2019 19:15\nތިޔަ ހުރިހާ މުއައްސަސާއެއް ސާފުކުރޭ. ޑިޓަރޖެންޓް ލައިގެން ދޮވެ ސާފުކުރޭ.


ރާޖަޕަކްސަ ފިލާފާނެ ކަމަށް ބަލާ، އެއާޕޯޓަށް ދާން އޮންނަ މަގުތަކުގައި އާއްމުން ފޯރިމަރަނީ\nލަންކާގެ އެއާޕޯޓަށް ދާން އޮންނަ މަގެއް ބަންދު ކޮށްފައު ---\nލަންކާގެ ކުރީގެ ބޮޑުވަޒީރު މަހިންދަ ރާޖަޕަކްސަ އާއި އެމަނިކުފާނުގެ އާއިލާ ގައުމު ދޫކުރައްވާފާނެ ކަމަށް ބަލާ ލަންކާގެ އެއާޕޯޓަށް ދާން އޮންނަ މަގުތަކުގައި ސަރުކާރާއި ދެކޮޅަށް މުޒާހަރާ ކުރަމުން އަންނަ ބައިވެރިން ޗެކްޕޮއިންޓުތަކެއް ގާއިމްކޮށްފިއެވެ.\nބޮޑު ވަޒީރުގެ މަގާމުން އިސްތިއުފާ ދިނުމުގެ އެއްވެސް ވިސްނުމެއް ނުގެންގުޅުއްވާ ކަމަށް ވިދާޅުވި ލަންކާގެ ބޮޑުވަޒީރުގެ މަގާމުން ރާޖަޕަކްސަ އިސްތިއުފާ ދެއްވީ އިއްޔެގެ ވަގުތެއްގައެވެ.\nރާޖަޕަކްސަ މަގާމުން އިސްތިއުފާ ދެއްވާފައި މިވަނީ މަހިންދަ ރާޖަޕަކްސަ އިސްތިއުފާ ދެއްވުމަށް ރައީސް ގޮތަބަޔާ ރާޖަޕަކްސަ އެދިވަޑައިގެންފައިވާ ކަމަށް ލަންކާގެ މީޑިއާތަކުގައި ރިޕޯޓު ކުރިތާ ދެވަނަ އަށްވީ ދުވަހެވެ.\nމިދިޔަ ހުކުރު ދުވަހު ބޮޑު ވަޒީރާއި ކެބިނެޓް މިނިސްޓަރުންނާއެކު ރައީސް ގޮތަބަޔާ ވަނީ ބައްދަލުވުމެއް ބާއްވައިފައެވެ. އެ ބައްދަލުވުމުގައި ސްރީލަންކާ އަށް ކުރިމަތިވެފައިވާ އިގްތިސޯދީ ކާރިސާއާ ގުޅޭ ގޮތުން ވަރަށް ފުޅާ ދާއިރާއެއްގައި މަޝްވަރާ ކުރެއްވިއެވެ. އަދި އެ ކަމަށް ހައްލު ގެނެވޭނެ ނަމަ ސަރުކާރަށް އެއްބާރުލުން ދެއްވާނެ ކަމަށް މަހިންދަ ވިދާޅުވި ކަމަށްވެއެވެ. އެ ބައްދަލުވުމުގައި ގޮތަބަޔާ މަހިންދަ އިސްތިއުފާ ދެއްވަން އެދިވަޑައިގެންނެވި ނަމަވެސް އެކަމަށް އެއްޗެއް ވިދާޅުވެފައެއް ނުވެއެވެ.\nރާޖަޕަކްސަ އިސްތިއުފާ ދެއްވިތާ ކުޑަ ވަގުތުކޮޅެއްގެ ތެރޭގައި ލަންކާގެ މުޒާހަރާތައް ވަރަށް ބޮޑަށް ހޫނުވެގެން ދިޔައެވެ. މުޒާހަރާތައް ހޫނުވެގެން ދިޔައީ ސަރުކާރަށް ތާއީދު ކުރާ ފަރާތްތަކުން ސަރުކާރާއި ދެކޮޅަށް މުޒާހަރާ ކުރާ ފަރާތްތަކާއި ދިމާ ކުރަން ފެށުމުންނެވެ.\nމުޒާޙަރާގެ ބައިވެރިން އަންނަނީ ރާޖަޕަކްސަގެ އާއިލީ ބޭފުޅުންގެ އިތުރުން ރާޖަޕަކްސަ އަށް ވަފާތެރި ފަރާތްތައް ވެސް ގައުމުން ބޭރުވެދާނެ ކަމަށް ބަލައިގެން އެމީހުންނަށް ފާރަލަމުން ކަމަށް ބައެއް މީޑިއާތަކުގައިވެއެވެ.\nމުޒާހަރާގެ ބައިވެރިން އަންނަނީ ރާޖަޕަކްސަ އާއި އާއިލާގެ ބޭފުޅުން ތިއްބެވި ތަނެއްގެ މައުލޫމާތު ލިބުމާއެކު އެތަނަކަށް ގޮސް މުޒާހަރާ ކުރަމުންނެވެ. އެގޮތުން ސްރީލަންކާގެ ޓްރިންކޮމަލީ ނޭވަލް ބޭސް ކުރިމަތީގައި ވެސް މުޒާހަރާތައް ކުރިޔަށް ގެންދިޔައެވެ. އެ މުޒާހަރާ އެތަނުގައި ފެށުނީ ކޮލަމްބޯގައި ހުންނަ ރަސްމީ ގެކޮޅުން ނުކުމެވަޑައިގެން، ކުރީގެ ބޮޑުވަޒީރު މަހިންދަ ރާޖަޕަކްސައާއި، އޭނާގެ އާއިލާގެ ބައެއް މެމްބަރުން އެތަނުގައި ތިއްބެވި ކަމުގެ ރިޕޯޓްތަކެއް ފެންމަތިވުމާ ގުޅިގެން ކަމަށް މީޑިއާ ރިޕޯޓްތައް ބުނެއެވެ.


ދިރާސީ އައު އަހަރުގެ ކިޔެވުން ފެށިއްޖެ | Jazeera\tދިރާސީ އައު އަހަރުގެ ކިޔެވުން ފެށިއްޖެ - Jazeera\nދިރާސީ އައު އަހަރުގެ ކިޔެވުން ފެށިއްޖެ\nޢަލީ ޔާމީން January 12, 2020 92 views0\nދިރާސީ އާ އަހަރުގެ ކިޔެވުން މިއަދު ފަށައިފިއެވެ.\nދިރާސީ އައު އަހަރަށްޓަކައި ދަރިވަރުންނާއި، މުދައްރިސުންނަށް ސްކޫލްތަކުން އަބަދުވެސް ހޫނު މަރުޙަބާއެއް ކިޔާއިރު މިއަހަރުގެ ދިރާސީ އައު އަހަރުގެ ކިޔެވުން ފެށީ 73،000 އަށްވުރެ ގިނަ ދަރިވަރުންނާއި އެކުގައެވެ.\nމިއަދު ހެނދުނު ރާއްޖޭގެ ހުރިހާ ސްކޫލެއްގައި ކަހަލަ ގޮތަކަށް ކިޔެވުން ފަށާފައިވާއިރު، ބައެއް ސްކޫލް ތަކުގައި ކިޔެވުން ފެށީ އެއް ދަންފަޅިއަށެވެ. އަދި ބައެއް ސްކޫލް ތަކުގައި ދެ ދަންފަޅިއަށްވެސް ކިޔަވައިދެމުން ދާނެއެވެ.\nއެޑިއުކޭޝަން މިނިސްޓްރީން ވިދާޅުވީ، އާއަހަރާއި އެކު ރާއްޖޭގެ 212 ސުކޫލެއްގައި ކިޔަވައިދޭނެ ކަމަށާއި، އޭގެ ތެރެއިން 150 ސްކޫލެއްގައި ކިޔަވައިދޭނީ އެއް ދަންފަޅިއަށެވެ. އަދި މިއަހަރު 170 ޕްރީ ސްކޫލެއްގައި ރާއްޖޭގެ އެކި ކަންކޮޅުތަކުގައި ކިޔަވައިދެމުން ގެންދާނެ އެެވެ.\nއަދި ރާއްޖޭގެ 150 ސުކޫލަކުން އޯލެވެލް ގައި ބައިވެރިވާއިރު، އޭލެވެލް ހަދާނީ 50 ސުކޫލެއްގައެެވެ.\nދިރާސީ އައު އަހަރުގެ ކިޔެވުން ފެށުން


Raajje ah libunu sharfaai Shaaz ge umeedhu\nރާއްޖޭގެ ފުރަތަމަ ޕްރޯ ލައިސެންސް ކޯޗެވެ. ބީ ލައިސެންސަށް ކިޔަވައި ދިނުމުގެ ހުއްދަ ލިބުނު ރާއްޖޭގެ ފުރަތަމަ އިންސްޓްރަކުޓަރެވެ. ހާސިލު ކުރި ދެ ޓާގެޓާއެކު ޝާޒްލީ މުހައްމަދު (ޝާޒް) ގެ ބޮޑު އުންމީދެއް އެބައޮތެވެ. އެއީ އަންނަ އަހަރު އޭ ލައިސެންސަށް ކިޔަވައި ދިނުމުގެ ހުއްދަ ހޯދުމެވެ.\nއެފްއޭއެމްގެ ކޯޗިން އެޑިއުކޭޝަން ޑިޕާޓްމެންޓުން ކުރި މަސައްކަތުން ބީ ލައިސެންސް ރާއްޖޭގެ އެފްއޭއިން ކުރިއަށް ގެންދިއުމުގެ ހުއްދަ އޭއެފްސީން ރާއްޖެއަށް ދިނީ އެވެ. މާނައަކީ ދިވެހިރާއްޖޭގެ ފުޓްބޯޅަ އެސޯސިއޭޝަންގެ ތައްގަނޑު ޖެހި ބީ ލައިސެންސް ކޯޗިން ސެޓްފިކެޓް ދުނިޔޭގެ ފުޓްބޯޅައިގެ ކޮންމެ އިދާރާއަކުންވެސް މިހާރު ގަބޫލު ކުރާނެ އެވެ. ގައުމެއްގެ ހައިސިއްޔަތުން ލިބުނު ވަކި ކުޑަ ޝަރަފެއް ނޫނެވެ.\nޝާޒްގެ އިތުރުން، ބީ ލައިސެންސް އިންސްޓްރަކުޓަރު ހުއްދަ ލިބުނީ، ޓެކްނިކަލް ޑައިރެކްޓާ އަހްމަދު ޝަރީފް (ޑުންގާ) އަށެވެ. އެ އުންމީދުތައް ގޮސް ދެން ގުޅެނީ އަންނަ އަހަރަށް އޮތް ޕްލޭނަކަށެވެ. އޭއެފްސީ އޭ ލައިސެންސަށް ކިޔަވައި ދިނުމުގެ ހުއްދަ އަންނަ އަހަރު ޝާޒްއަށް ލިބޭނެކަމަށް އޭނާ އުންމީދު ކުރެ އެވެ.\nއޭއެފްސީ ބީ ލައިސެންސް ކޯސް ހިންގުމުގެ ހުއްދަ ރާއްޖެއަށް ލިބުމުން، އެފްއޭއެމްގެ ރައީސް ބައްސާމް އަދީލް ޖަލީލް ވިދާޅުވީ މިއީ ކޯޗިން އެޑިއުކޭޝަންގައި ރާއްޖެއަށް ލިބުނު ބޮޑު ކާމިޔާބެއް ކަމަށެވެ.\nއޭއެފްސީ ބީ ލައިސެންސް ކޯޗިން އިންސްޓްރަކްޓާ ކޯސް ހާސިލު ކުރި އަހްމަދު ޝަރީފް ޑުންގާ (ވ)\n"އިރާދަ ކުރެއްވިއްޔާ އަންނަ އަހަރު އޭ ލައިސެންސަށް ކިޔަވައި ދިނުމުގެ ހުއްދަ ލިބޭނެ." މިދިޔަ އަހަރު އޭއެފްސީ ޕްރޯ ލައިސެންސް ކޯޗިން ސެޓްފިކެޓް ހާސިލު ކުރި ޝާޒް ބުންޏެވެ. ބީ ލައިސެންސް ހަދައިގެން، އޭ ލައިސެންސުން ފުރުސަތު ނުލިބި ތިބި ގިނަ އަދަދެއްގެ ޒުވާން ކޯޗުން އެބަތިއްބެވެ. އޭ ލައިސެންސް ކޯޗިން ކޯސް މިހާތަނަށް ރާއްޖޭގައި ހިންގީ ދެފަހަރު އެވެ. އެންމެ ފަހުގެ ކޯސް 2018 ވަނަ އަހަރު ބޭއްވީ 12 އަހަރުގެ މެދުކެނޑުމަކަށް ފަހު އެވެ.\n"އެ ލައިސެންސް ކޯޗިން އިންސްޓްރަކުޓާގެ ހުއްދަ ލިބުނީމަ އަމާޒެއް މިހާރު އޮތް ބީ ލެވަލްއިން ރާއްޖެވެސް އޭ އާ ހަމައަށް ގެންދިއުން،" މިދިޔަ އަހަރު ބޭއްވި 19 އަހަރުން ދަށުގެ ސާފް ޗެމްޕިއަންޝިޕްގައި ބްރޯންޒް މެޑަލް ޒުވާން ގައުމީ ޓީމަށް ހޯދައިދިން ކޯޗް ޝާޒް ކިޔައި ދިނެވެ. "މާނަ އަކީ އެފްއޭއަށް އޭ ލައިސެންސްވެސް ބޭއްވުމުގެ ހުއްދަ ލިބިގެން ދާނެޔޭ."\nއޭ ލައިސެންސަށް ކިޔަވައި ދިނުމުގެ ހުއްދަ ރާއްޖޭގެ އެފްއޭއަށް ލިބުމުގެ އުންމީދާއެކު، ކޯޗިން އެޑިއުކޭޝަންގައި ބޮޑު ޓާގެޓެއް ހާސިލު ކުރަން ބައްސާމްގެ އާ ދައުރުގައި ވަނީ އިއުލާން ކުރައްވާފަ އެވެ. ޖުލައި މަހު ބޭއްވި އެފްއޭއެމްގެ އިންތިހާބަށް ފަހު ބައްސާމް ވިދާޅުވީ މިފެށުނު ހަތަރު އަހަރުގެ ދައުރުގައި ޕްރޯ ލައިސެންސް އޮތް ދިވެހި ކޯޗުންގެ އަދަދު ފަހަކަށް އިތުރު ކުރުމަކީ ޓާގެޓެއް ކަމަށެވެ.\nކުލަބު އީގަލްސްގެ ކޯޗް މުހައްމަދު ޝިޔާޒު (މޯހަން) ވަނީ މިއަހަރު އޭއެފްސީ ޕްރޯ ލައިސެންސް ހާސިލު ކޮށްފަ އެވެ. ޝާޒް އާއި މޯހަން އާއެކު ޕްރޯ ލައިސެންސް ކޯޗުންގެ އަދަދު ދޭކަށް އިތުރު ވެފައިވާއިރު އެފްއޭއެމްގެ ޓާގެޓަށް ވާސިލުވުމަށް އިތުރު ތިން ކޯޗުންނަށް އޭއެފްސީ ޕްރޯ ލައިސެންސް ހާސިލު ކުރުމުގެ ފުރުސަތު ދޭން ޖެހެއެވެ. އެއީ ކޮންމެ އަހަރަކު ފުރުސަތެކެވެ.


Kangana aai Taaapsee sulhaveri veetha?\nކަންގަނާ އާއި ތާޕްސީ\nހިނގަމުންދާ 2021 ވަނަ އަހަރަކީ ހައިރާންވާ ކަހަލަ ކަންތައްތަކުން ފުރިގެންވާ އަހަރެކެވެ. ބޮލީވުޑް ތަރިން ކަމަށްވާ ކަންގަނާ ރަނާވަތު އާއި ތާޕްސީ ޕަންނޫގެ މެދުގައި ހިނގަމުންދިޔަ ބަހުގެ ހަމަލަތައް ހުއްޓާލައި ދެ މީހުން ސުލްހަ ގާއިމް ކުރުމަކީ ވެސް ކިހާ ބޮޑު ސަޕްރައިޒެއް ހެއްޔެވެ؟\nމި ދެ ބަތަލާއިންގެ މެދުގައި އޮތް ބަހުގެ ހަނގުރާމައަށް ނިމުމެއް އައިކަމަށް ރަސްމިކޮށް އެކަކުވެސް ނުބުނެ އެވެ. ނަމަވެސް ދެ ބަތަލާ އިން ވަނީ އެމީހުން ކުރިން ބަހުގެ ހަމަލާތައް ފޮނުވަމުންދިޔަ ގޮތާ ތަފާތު ގޮތަކަށް އަމަލުކޮށް އެކަކު އަނެކަކަށް ސޯޝަލް މީޑިއާގައި ތައުރީފުކޮށްފަ އެވެ. މިއީ ފާއިތުވީ އެތައް އަހަރަކުއްސުރެ ބަހުގެ ހަމަލަތައް ބަދަލުކުރަމުންދިޔަ ދެ ތަރިންގެ ފަރާތުން ފެނުނު ތަފާތު ކަމެކެވެ.\nކަންގަނާ އާއި ތާޕްސީގެ މެދުގައި އޮތް ރުޅިވެރިކަން އެއްފަރާތްކޮށްފިކަމުގެ ނިޝާންތައް ފެނުނީ ތާޕްސީ އަށް ދާދިފަހުން ލިބުނު ފިލްމުފެއާ އެވޯޑާ ގުޅިގެންނެވެ. "ތައްޕަޅު" ކުޅެން ތާޕްސީ އަށް ލިބުނު އެންމެ މޮޅު ބަތަލާގެ އެވޯޑު ބަލާ ގޮސް ތާޕްސީ ވަނީ ކަންގަނާ އަށް ޝުކުރު އަދާކޮށްފަ އެވެ.\nތާޕްސީ ކަންގަނާ އަށް ތައުރީފުކުރީ ކަންގަނާގެ ހުނަރުވެރިކަމުން އިންޑަސްޓްރީގައި މަސައްކަތްކުރާ އެކްޓަރުގެ ފެންވަރު މައްޗަށް ޖެހިފައިވާ ކަމަށް ބުނެ އެވެ.\n"ބައުންޑަރީތައް ގިރާކޮށް ތިބާގެ ޕާފޯމަންސްތަކުން ބެންޗުމާކުތައް ކަނޑައަޅާ އަހަރަކަށް ވުރެ އަހަރެއް ފެންވަރު މަތިކުރަމުންދާތީ ކަންގަނާ އަށް ޝުކުރު އަދާކުރަން،" ތާޕްސީ ފިލްމުފެއާ އެވޯޑާ ހަވާލުވުމަށްފަހު ވާހަކަ ދައްކަމުން ބުންޏެވެ.\nޓުވިޓާގައި މީހަކު ވަނީ ތާޕްސީ ކަންގަނާ އަށް ޝުކުރު އަދާކުރާ ވީޑިއޯ ކަންގަނާއަށް ޓެގްކޮށްފައި ވަރަށް މަލާމާތުގެ މެސެޖަކާ އެކު ޝެއާ ކޮށްފަ އެވެ. މި މެސެޖަށް ކަންގަނާ ޖަވާބު ދީފާނެކަމަށް އެއްވެސް މީހަކު ހިޔެއް ނުކުރެ އެވެ. އެހެންވެ އޭނާ ޖަވާބުދިނުމުން އެންމެންނަށް ވަރަށް ބޮޑު ހައިރާންކަމެއް ލިބުނެވެ.\nތާޕްސީ ޓެގްކޮށް ކަންގަނާ ޝެއާކުރި މެސެޖުގައި ތާޕްސީ އަށް ޝުކުރު އަދާކޮށް އަދި އެ އެވޯޑު ތާޕްސީއަށް ވުރެ ހައްގު އެއްވެސް މީހަކު ނެތް ކަމަށް ބުނެފައި ވެއެވެ. ތާޕްސީ އަށް ލިބުނު އެންމެ މޮޅު ބަތަލާގެ އެވޯޑަށް ނޮމިނޭޓްވީ ބަތަލާއިންގެ ތެރޭގައި ޚުދް ކަންގަނާ ވެސް ހިމެނެ އެވެ. ކަންގަނާ ނޮމިނޭޓްވެފައިވަނީ "ޕަންގާ' އިންނެވެ. ފިލްމުފެއާ އެވޯޑު ނުލިބުނަސް "ޕަންގާ" އާއި "މަނީކަރްނީކާ: ކުއީން އޮފް ޖާންސީ" ކުޅެގެން ނެޝަނަލް އެވޯޑު ކަންގަނާ އަށް ވަނީ ލިބިފަ އެވެ.\nމި ދެ ތަރިންގެ މި މެސެޖުތައް އެމީހުންގެ ފޭނުންނަކަށް ހަޖަމެއް ނުވި އެވެ. އެއް ބަޔަކު އަނެއް ބަޔަކަށް މިކަމާ ގުޅިގެން ތަފާތު މަލާމާތުގެ މެސެޖުތައް ދަނީ ފޮނުވަމުންނެވެ.


ޕޮލިސީ ޕްލޭނިންގ ރިސާޗް އެންޑް މޮނިޓަރިންގ - Secretariat of The South Maalhosmadulu Atoll Council\nޕޮލިސީ ޕްލޭނިންގ ރިސާޗް އެންޑް މޮނިޓަރިންގ\nރައްޔިތުންގެ ޚިޔާލާއި މަޝްވަރާ އާއެކު ރަށްރަށުގެ ތަރައްޤީގެ ޕްލޭންތަކަށް ބިނާކޮށް އަތޮޅުގެ ތަރައްޤީޕްލޭން އެކުލަވާލާ، ކަމާބެހޭ ފަރާތްތަކަށް ފޮނުވުން.\nއިދާރީ ދާއިރާގެ ތަރައްޤީގެ ޕްލޭންގައި ހިމެނޭ ކަންތައްތަކުގެ ތެރެއިން ވަކި ރަށު ކައުންސިލަކާ ޙަވާލު ނުކޮށްހުންނަ މަޝްރޫޢުތައް އެކަމަކާ ގުޅޭ ޔުނިޓަކާ ހަވާލްކުރުން.\nއިދާރީ ދާއިރާގެ ރަށްރަށުގެ ތަރައްޤީގެ ޕްލޭން އެކުލަވަލުމުގަޔާ، އެކަމާ ގުޅިގެން ކުރަންޖެހޭ އެންމެހައި ކަންކަން ރާވާ ހިންގުމުގައި ރަށްރަށުގެ ރަށު ކައުންސިލްތަކާ އަތޮޅު ކައުންސިލާ ސަރުކާރުގެ ކަމާބެހޭ ދާއިރާތަކާ ގުޅިގެން ކުރަންޖެހޭ އެންމެހައި މަސައްކަތްކުރުން.\nއަތޮޅުގެ އިޤްތިޞާދީ ތަރައްޤީއަށާއި އިޖްތިމާޢީ ތަރައްޤީއަށް ބޭނުންވާ ތަފާސް ހިސާބު ހޯދައި، ކަމާބެހޭ ޑޭޓާ ބޭސްއެއް ހަދައި އަތޮޅުފެންވަރުގައި މިޑޭޓާބޭސް ބެލެހެއްޓުން.\nއާބާދީ އާއި ދިރިއުޅޭ ތަންތަނުގެ ބޯހިމެނުމާއިބެހޭ އެންމެހާ ކަންކަން ކުރުން.\nރައްޔިތުންގެ ފަރާތުން ހަދާފައިވާ ބިނާއަކަށް ބަދަލުގެނައުމުގެކުރިން ނުވަތަ އަލުން ބިނާއެއް އުފެއްދުމުގެކުރިން ސަރުކާރުގެ ކަމާބެހޭ ވުޒާރާތަކުން ލިޔުމަކުން ހުއްދަ ހޯދުން.\nއަތޮޅުގެ ތިމާވެއްޓަށް އަންނަމުނަދާ ބަދަލުތައް ދިރާސާކޮށް ދެނެގަނެ ކަމާބެހޭފަރާތްތަކަށް ހުށައެޅުމާއެކު އެކަމާގުޅޭ އެންމެހާ ކަންކަން ކުރުން.\nއަތޮޅުގެ ވިހާ މަރުވާއާއި މީހުންގެ ރަޖިސްޓްރީ ގެ ކަންތައްތައް ބެލެހެއްޓުން.\nއަންހެނުންގެ ތަރައްޤީއަށް މަސައްކަތްކުރާ ކޮމިޓީތައް ހިނގާ ނުހިނގާގޮތް ބަލައި ވަޒަންކޮށް ފޮނުވަންޖެހޭ ރިޕޯރޓްތައް ފޮނުވަންޖެހޭ ފަރާތްތަކަށް ފޮނުވުން.\nދިވެހިރާއްޖޭގެ ބިމާބެހޭ ޤާނޫނާ އަދި އެނޫންވެސް ޤާނޫނުތަކުގައި ބަޔާންކޮށްފައިވާ ގޮތުގެމަތީން، އިޤްތިޞާދީ ނުވަތަ އިޖުތިމާޢީ ބޭނުންތަކަށް ކައުންސިލްގެ ނަމުގައި ބިންބިމާއި ފަރާއި ފަޅު ހޯދުމާއި، މިފަދަ ތަންތަން އެހެން ފަރާތްތަކަށް ކުއްޔަށް ދޫކުރުމާއި ދިނުމާއި، މިފަދަ ތަންތަނުގައި އިންވެސްޓްކުރުމާއި އަދި މި އިންވެސްޓްމަންޓްތައް ކައުންސިލްގެ ނަމުގައި މިލްކުކުރުން.\nއިދާރީ ދާއިރާގެ އެންމެހައި ރަށްރަށާއި ބިންބިމުގެ ދަފްތަރު އެކުލަވައި އެ ދަފްތަރު ބެލެހެއްޓުމާއި، ބިމާބެހޭ ޤައުމީ ދަފްތަރު އެކުލަވައި ބަލަހައްޓާ އިދާރާއަށް ބޭނުންވާނެ މަޢުލޫމާތު ފޯރުކޮށްދިނުން.\nއަތޮޅު ރަށްރަށުގެ ބިން ބައިކުރުމާއި، ދޫކުރުމާއި، ގެންގުޅުމާއި، ބިމުގެ ވެރިފަރާތް ބަދަލުކުރުމާއި، ވިއްކުމާއި، ކުއްޔަށް ދިނުން ފަދަ މުޢާމަލާތުތަކާބެހޭ މަސައްކަތްތައް ސަރުކާރުގެ ކަމާބެހޭ އިދާރާތަކުން ހަމަޖައްސަވާފައިވާ ސިޔާސަތުތަކާއި، ޤަވާއިދުތަކާޢި އުޞޫލްތަކާއި އެއްގޮތަށް ހިންގުން.\nއިދާރީދާއިރާގެ ފެންވަރުގައި ކައުންސިލުން ދޭންޖެހޭ ޚިދުމަތްތައް ފޯރުކޮށްދިނުމަށްޓަކައި، އެކިފަރާތްތަކާއެކު އެގްރީމެންޓްކޮށް ވިޔަފާރީގެ މުޢާމަލާތު ކުރުން.\nއަތޮޅު ކައުންސިލުންދޭ ޚިދުމަތްތަކާއި ކައުންސިލް މެދުވެރިވެގެންދޭ ޚިދުމަތްތަކަށް، ދިވެހިރާއްޖޭގެ އިދާރީ ދާއިރާތައް ލާމަރުކަޒީ އުޞޫލުން ހިންގުމުގެ ޤާނޫނުގެ ދަށުން ހެދޭ ޤަވާޢިދާ އެއްގޮތްވާ ގޮތުގެމަތިން ފީ ކަނޑައެޅުމާއި ފީ ނެގުން.\nއިދާރީ ދާއިރާގެ ފެރީގެ ނިޒާމް، ހިނގާ ނުހިނގާގޮތް ބެލެހެއްޓުން.\nކިޔާފައިވަނީ: 1495 ފަހަރު\tއެންމެފަހުން އަޕްޑޭޓް ކޮށްފައިވަނީ : ހޯމަ, 29 ސެޕްޓެންބަރ 2014 14:42


Kuni manage kurumaa gulhey2ehbasvumehgai soikohfi\nކުނި މެނޭޖް ކުރުމާ ގުޅޭ ދެ އެއްބަސްވުމެއްގައި ސޮއިކޮށްފި\nއުތުރުގެ ކުނި މެނޭޖް ކުރުމަށް ލޭންޑިން ކްރާފްޓެއް ހޯދުމާއި ބ. މާޅޮހުގެ ކުނި މެނޭޖް ކުރުމުގެ މަސައްކަތް އިތުރަށް ތަރައްގީ ކުރުމަށް ދެ ކުންފުންޏަކާ ސަރުކާރުން ހަވާލުކޮށްފި އެވެ.\nއެ މިނިސްޓްރީގައި މިއަދު ބޭއްވި ރަސްމިއްޔާތެއްގައި 200 ޓަނުގެ ކުނި އުފުލޭނެ ލޭންޑިން ކްރާފްޓް ބަނުމުގެ މަސައްކަތް ހަވާލު ކުރީ އިންޑިއާގެ ކުންފުނި، ވިޖެއި މެރީން ސާވިސަސްއަށެވެ. އެ އެގްރިމަންޓްގައި ސަރުކާރުގެ ފަރާތުން އެންވަޔަރުމަންޓް މިނިސްޓަރު ތޯރިގް އިބްރާހިމް ސޮއި ކުރެއްވި އިރު، ވިޖެއި މެރިންގެ ފަރާތުން ސޮއި ކުރެއްވީ، އެ ކުންފުނީގެ ވެރިޔާ ޖައިރަމް ޑައިލަނީ އެވެ.\nއެ އެއްބަސްވުމުގެ ދަށުން ފަސް މަސް ދުވަހުގެ ތެރޭގައި އެ އުޅަނދު ބަދެ ނިންމަން ޖެހެ އެވެ. އެ މަސައްކަތް އެ ކުންފުންޏާ ހަވާލު ކުރީ، 645،000ރ. އަށެވެ.\nބ. އަތޮޅުގައި ކުނިމެނޭޖް ކުރާ މަރުކަޒު ތަރައްގީ ކުރުމުގެ މަސައްކަތް ހަވާލު ކުރީ ދިވެހި ކުންފުންޏެއް ކަމަށްވާ ތަޝީޝާ ޕްރައިވެޓް ލިމިޓެޑާ އެވެ. އެ ކުންފުންޏާ އެ މަސައްކަތް ހަވާލު ކުރީ 591،139ރ. އަށް 90 ދުވަސް ތެރޭގައި ނިންމާ ގޮތަށެވެ.\nމި މަޝްރޫއުތަކަކީ ވޯލްޑް ބޭންކްގެ އެހީގައި ސަރުކާރުން ހިންގާ މަޝްރޫއުތަކެކެވެ.\nމިނިސްޓަރު ތޯރިގް ވިދާޅުވީ މި މަރުކަޒު ގާއިމް ކުރުމުން ކުނި ނައްތާލުމަށް ބޮޑު ފަސޭހައެއް ލިބިގެން އަންނާނެ ކަމަށެވެ. އަދި އެކަމުގެ ސަބަބުން ނުރައްކާ ބަލިތައް ކޮންޓްރޯލް ކުރުމަށް ބޮޑު ފަސޭހައެއް ލިބޭނެ ކަމަށް ވެސް މިނިސްޓަރު ވިދާޅުވި އެވެ.\n"މިއީ މިވަގުތު ރާއްޖޭގަ ފެތުރެމުންދާ ޑެންގީހުން ކޮންޓްރޯލު ކުރުމުގެ ގޮތުން ވެސް އެޅިގެންދާނެ ވަރަށް ބޮޑު ފިޔަވަޅަކަށް ވެގެންދާނެ" މިނިސްޓަރު ވިދާޅުވި އެވެ.


Dhiraagu TV aai fiber inetrnet hidhumaiy Ga. Dhaandhoo ah! | ThePress\n30 December 2021, 07:04\nދިރާގު ފައިބާ އިންޓަނެޓް ހިދުމަތް ގއ. ދާންދޫ އަށް\nދިރާގުން ފޯރުކޮށްދޭ ޑިޖިޓަލް ހިދުމަތްތައް ފުޅާކޮށް ތަރައްގީ ކުރުމަށް ކުރާ މަސައްކަތުގެ ދަށުން ދިރާގު ހައިސްޕީޑް ފައިބާ އިންޓަނެޓްގެ ހިދުމަތާ އެކު ދިރާގު ޓީވީގެ ހިދުމަތް ގއ. ދާންދޫގައި ރަސްމީކޮށް އިފްތިތާހް ކޮށްފިއެވެ.\nދިރާގުން ބުނީ، މި ދެ ހިދުމަތް ރަސްމީކޮށް އިފްތިތާހު ކޮށްފައި ވަނީ ގއ. ދާންދޫގެ ރައްޔިތުންނަށް ހާއްސަ އޮފާތަކަކާއި އެކުގައި ކަމަށެވެ. އެގޮތުން ދިރާގު ފައިބާ ބްރޯޑްބޭންޑް ޕެކޭޖްއަށް އެޕްލައި ކުރާ ކަސްޓަމަރުންނަށް ހިލޭ ފައިބާ ގުޅައި ދިނުމުގެ އިތުރުން ފައިބާ އަށް ބޭނުންވާ ޚާއްސަ ރައުޓާ ނުވަތަ އޯއެންޓީ ވެސް ހިލޭ ލިބިގެންދާނެ ކަމަށް ދިރާގުން ބުނެއެވެ. އަދި މިއީ އެންމެ ހަލުވި ސްޕީޑް އާއި އެންމެ ބޮޑެތި ޑޭޓާ އެލަވަންސްތައް ހިމެނޭ ތަފާތު ޕެކޭޖްތައް ހިޔާރު ކުރުމަށް ލިބިގެންދާ ރަނުގެ ފުރުސަތެއް ކަމަށް ވެސް އެ ކުންފުނިން ބުނެއެވެ.\nދިރާގު ޓީވީއަށް އެޕްލައި ކުރާ ކަސްޓަމަރުންނަށް ވެސް ހިދުމަތް މުޅިން ހިލޭ ގުޅައި ދިނުމުގެ އިތުރުން، ޖޯއިބޮކްސްވެސް (ޑީކޯޑާ) މުޅިން ހިލޭ ލިބިގެންދާނެއެވެ. އެގޮތުން ގއ. ދާންދޫ ރައްޔިތުންނަށް މިހާރު އެންމެ މަގުބޫލު ޓީވީ އަދި މުނިފޫހި ފިލުވުމުގެ ކޮންޓެންޓެއް ޕްލެޓްފޯމެއްގެ ދަށުން ބަލާލެވޭނެއެވެ.\n"އަޅުގަނޑުމެންގެ މަސައްކަތްކުރަމުން މިދަނީ ރާއްޖޭގައި ދިރިއުޅޭ ހުރިހާ ރައްޔިތުންނަށް އެއް ފެންވަރެއްގައި ޙިދުމަތް ފޯރުކޮށްދިނުމަށް. މިފުރުސަތުގައި ރަށު ކައުންސިލް ތަކުންނާއި ޕާޓްނަރުންގެ ފަރާތުން ލިބޭ ފުރިހަމަ އެއްބާރުލުމަށް އަޅުގަނޑުމެންގެ ފަރާތުން ޙާއްސަ ޝުކުރެއް ދަންނަވާލަން." ދިރާގުގެ ސީނިއާ މެނޭޖަރު ކޮންސިއުމާ ސާވިސް ޑެލިވަރީ އިބްރާހިމް ފަޔާޒް\nދިރާގު ފައިބާ ބްރޯޑްބޭންޑް ހިދުމަތަކީ ރާއްޖޭގައި މިހާރު ފޯރުކޮށްދެމުން ދާ އެންމެ ބޮޑު ފައިބާ ނެޓްވޯކްއެވެ. އެގޮތުން މިހާރު ރާއްޖޭގެ ގޭބިސީގެ 80 ޕަސަންޓަށް މި ހިދުމަތް ދިރާގުން ފޯރުކޮށްދީފައި ވާ އިރު މީގެ ތެރޭގައި 73 ރަށެއް ހިމެނެއެވެ.\nއަދި 100 އަށް ވުރެ ގިނަ ޗެނަލް ހިމެނޭ ދިރާގު ޓީވީ އަކީ ރާއްޖޭގައި އެންމެ ފުޅާ ދާއިރާއެއްގައި ފޯރުކޮށްދޭ އަދި އެންމެ ފުރަތަމަ އައިޕީޓީވީގެ ހިދުމަތެވެ. ކޮންޓެންޓް، ކޮލިޓީ އަދި އަގުގައި އެއްވެސް ތަފާތު ކުރުމެއްނެތި ދިރާގުން ވަނީ ރާއްޖޭގެ 80 ޕަސަންޓް ގޭބިސީއަށް މިހާރު ދިރާގު ޓީވީ ހިދުމަތް ވަނީ ފޯރުކޮށް ދީފައެވެ.


އައްޒަ މެންސް ޑޭ ފާހަގަ ކުރިގޮތް ކަމުދޭތަ؟ |\nމުއާ އާއި އައްޒަ - ފޮޓޯ: އިންސްޓަގްރާމް\nއައްޒަ މެންސް ޑޭ ފާހަގަ ކުރިގޮތް ކަމުދޭތަ؟\nމިތިބީ ކޯވިޑް-19ގެ ސަބަބުން ކައިވެނި ނުކުރެވިފާ ތިބި ތަރިން!\nފިލްމީ ބަތަލާ އައްޒަ އިންޓަނޭޝަނަލް މެންސް ޑޭ ފާހަގަ ކޮށްފިއެވެ.\nމި އަހަރުގެ ރީތި ތާރީހް ކަމުގައިވާ 20.02.2020 ގައި އެކްޓަރ މުއާ އާއި ކައިވެނި ކުރި މި ދެތަރިންގެ ޖޯޑަކީ މިހާރު އިންޑަސްޓްރީގައި އެންމެ މަގުބޫލު ޖޯޑެވެ. މީގެ އިތުރުން މިއީ ގިނަ ޒުވާންކުދިން މިސާލެއްގެ ގޮތުގައި ބަލާ ކަޕުލް އެކެވެ.\nއުފަންދުވަހާއި، އެނިވަރސަރީ އާއި އަދި މިނޫންވެސް ދުވަސްތަށް ވަރަށް ކުލަގަދަކޮށް ފާހަގަ ކުރާ ބަތަލާއެއްގެ ގޮތުގައި އައްޒަ ވަނީ ފާހަގަ ކުރެވިފައިއެވެ. އެގޮތުން އައްޒަ ވަނި މި ދުވަހުގެ ތަހުނިޔާ ކިއުމުގެ ގޮތުން މުއާ އާއި އެކުު ނަގާފައިވާ ފޮޓޯއެއް ހިއްސާ ކޮށް ދުވަހުގެ ތަހުނިޔާ ކިޔާފައިއެވެ.\nމީގެ އިތުރުން އައްޒަ ވަނީ އިންސްޓަގްރާ ސްޓޯރީގައި ވެސް ބައެއް ބައެއް މަންޒަރުތަށް ހިއްސާ ކޮށްފައިއެވެ. ސޯޝަލް މީޑިއާގައި ހަރަކާތްތެރި މި ރީތި ބަތަލާ މި ފަހުން އެއްވެސް ފިލްމަކަށް ސޮއި ކުރިކަމުގެ ހަބަރެއް އަދި މިހާތަނަށް ލިބިފައިއެއް ނުވެއެވެ.\nއައްޒަގެ އިންސްޓަގްރާމް ސްޓޯރީ\nއައްޒަ, ފިލްމީ ތަރިން


Noorul-islam.NET :: ދަރިން ސްކޫލަށް ނުފޮނުވާ ގޭގައި ބައިތިއްބާ މައްސަލައާއި ބެހޭ\nދަރިން ސްކޫލަށް ނުފޮނުވާ ގޭގައި ބައިތިއްބާ މައްސަލައާއި ބެހޭ\nތާރީޚް: 19 އޯގަސްޓް 2011\nދަރިންނަކީ މާތްﷲ އިންސާނާ އަށް ދެއްވާ އަގުހުރި ނިޢްމަތެކެވެ. އަދި އެއީ މައިންބަފައިންނާއި ޙަވާލު ކުރައްވާފައިވާ ބޮޑުވެގެންވާ އަމާނާތެކެވެ. އެއަމާނާތާއި ބެހޭގޮތުން ގިޔާމަތްދުވަހުން ސުވާލުކުރެވޭނެއެވެ. <?xml:namespace prefix = "o" ns = "urn:schemas-microsoft-com:office:office" />\nމާތްﷲ ރުއްސުންލެއްވި އިބްނު ޢުމަރު ވިދާޅުވެފައިވެއެވެ. ރަސޫލުﷲ ޞައްލަﷲ ޢަލައިހި ވަސައްލަމަ ޙަދީޘް ކުރައްވާތީ ތިމަންކަލޭގެފާނު އެއްސެވީމެވެ.\n(كُلُّكُمْ رَاعٍ وَكُلُّكُمْ مَسْئُولٌ عَنْ رَعِيَّتِهِ الإِمَامُ رَاعٍ وَمَسْئُولٌ عَنْ رَعِيَّتِهِ وَالرَّجُلُ رَاعٍ فِي أَهْلِهِ وَهُوَ مَسْئُولٌ عَنْ رَعِيَّتِهِ وَالْمَرْأَةُ رَاعِيَةٌ فِي بَيْتِ زَوْجِهَا وَمَسْئُولَةٌ عَنْ رَعِيَّتِهَا وَالْخَادِمُ رَاعٍ فِي مَالِ سَيِّدِهِ وَمَسْئُولٌ عَنْ رَعِيَّتِهِ قَالَ وَحَسِبْتُ أَنْ قَدْ قَالَ وَالرَّجُلُ رَاعٍ فِي مَالِ أَبِيهِ وَمَسْئُولٌ عَنْ رَعِيَّتِهِ وَكُلُّكُمْ رَاعٍ وَمَسْئُولٌ عَنْ رَعِيَّتِهِ)\nމާނައަކީ: “ތިޔަބައިމީހުންކުރެ ކޮންމެ މީހަކީވެސް މަސްއޫލުވެރިޔެކެވެ. އިމާމްމީހާ ނުވަތަ ގައުމުގެ ވެރިޔާ އަކީ ރަޢްޔިތުންގެ މަސްއޫލުވެރިޔާއެވެ. އޭނާގެ މަސްއޫލިއްޔަތާއި ބެހޭ ގޮތުން ސުވާލުވެވޭނެއެވެ. ފިރިހެނާ އަކީ އޭނާގެ އަހްލުވެރިންގެ ބެލެނިވެރިޔާއެވެ. އެމީހުންގެ ކަންތައްތަކާއި ބެހޭގޮތުން އޭނާ އާއި ސުވާލުކުރެވޭނެއެވެ. އަންހެނާ އަކީ އޭނާގެ ފިރިމީހާގެ ގޭގެ މަސްޢޫލުވެރިޔާ އެވެ. އޭނާގެ މަސްއޫލިއްޔަތާއި ބެހޭގޮތުން ސުވާލުވެވޭނެއެވެ. ޚާދިމް މީހާ އަކީ އޭނާގެ ސައްޔިދު މީހަގެ މުދަލުގެ މަސްއޫލުވެރިޔާއެވެ. އެކަމާއި މެދު އޭނާ އާއި ސުވާލުކުރެވޭނެއެވެ. ޙަދީޘްގެ ރާވީވިދާޅުވިއެވެ. އެކަލޭގެފާނު ޙަދީޘް ކުރެއްވި ކަމަށް ލަފާކުރެވެއެވެ. ކޮންމެ ފިރިހެނަކީ އޭނާގެ ބައްޕަގެ މުދަލުގެ ބަލަދުވެރިޔެކެވެ. އެކަމާއި މެދު އޭނާ އާއި ސުވާލުކުރެވޭނެއެވެ. ތިޔަބައިމީހުންކުރެ ކޮންމެ މީހަކީވެސް ބެލެނިވެރިޔެކެވެ. ތިމާގެ ބެލެނިވެރިކަމުގެ ދަށުގައިވާ މީހުންނާއި މެދު ސުވާލު ކުރެވޭނެއެވެ“. رواه البخاري ومسلم.\nއެހެންކަމުން ދަރިންނަށް ފުރިހަމަ ތަރްބިއްޔަތެއް ދިނުމަކީ ކޮންމެ މަންމަ އަކާއި ބައްޕަ އެއްގެ ބޮލުގައި އެޅިފައިވާ ވަރުގަދަ މަސްއޫލިއްޔަތެކެވެ. އެކުދިންގެ ތަރްބިއްޔަތަށްޓަކައި އަޅަން ޖެހުނު ކޮންމެ ފިޔަވަޅެއް އެޅުމަކީ މައިންބަފައިން ކޮންމެހެންވެސް ކުރަން ޖެހޭނެކަމެކެވެ.\nދަރިންނަށް ރައްކާތެރިކަން ދެއްވުން އެދި ﷲ ގެ ޙަޞްރަތަށް ދުޢާކޮށް، އެކަލާނގެ ކިބައިން ވާގިއަށް އެދުން. ދުޢާ ކުރުމަކީ މުސްލިމުންގެ ހަތިޔާރެވެ. ޞާލިޙް އަޅުތަކުން އެބައިމީހުންގެ ދަރިންނަށް ކޮށްދެއްވާފައިވާ ހެޔޮދުޢާތައް ބަޔާން ކުރައްވާ މާތްﷲ ކީރިތި ގުރްއާނުގެ ފުރްގާން ސޫރަތުގެ 74 ވަނަ އާޔަތުގައި ވަޙީ ކުރައްވާފައިވެއެވެ. (وَالَّذِينَ يَقُولُونَ رَ‌بَّنَا هَبْ لَنَا مِنْ أَزْوَاجِنَا وَذُرِّ‌يَّاتِنَا قُرَّ‌ةَ أَعْيُنٍ وَاجْعَلْنَا لِلْمُتَّقِينَ إِمَامًا) މާނައަކީ: “އަދި އެއީ ބުނާމީހުންނެވެ. އަޅަމެންގެ ވެރިރަސްކަލާނކޮ! އަޅަމެންގެ އަނބިންގެ ކިބައިންނާއި، އަޅަމެންގެ ދަރިންގެ ކިބައިން، ލޮލަށް ފިނިކަން ލިބުމެއް އަޅަމެންނަށް ދެއްވާނދޭވެ! އަދި تقوى ވެރިންނަށް އިމާމުންކަމުގައި އަޅަމެން ލައްވާނދޭވެ!”\nދަރިންނަކީ ޞާލިޙްބަޔަކަށް ވުމުގައި އެކުދިންގެ މައިންބަފައިންގެ ދައުރުގެ މުހިންމުކަން އަންގަވާ ސޫރަތުލްކަހްފުގެ 82 ވަނަ އާޔަތުގައި މާތްﷲ ވަޙީ ކުރައްވާފައިވެއެވެ. (وَأَمَّا الْجِدَارُ فَكَانَ لِغُلَامَيْنِ يَتِيمَيْنِ فِي الْمَدِينَةِ وَكَانَ تَحْتَهُ كَنزٌ لَّهُمَا وَكَانَ أَبُوهُمَا صَالِحًا فَأَرَ‌ادَ رَ‌بُّكَ أَن يَبْلُغَا أَشُدَّهُمَا وَيَسْتَخْرِ‌جَا كَنزَهُمَا رَ‌حْمَةً مِّن رَّ‌بِّكَ ) މާނައަކީ: “އަދި ފާރާމެދު ދަންނާށެވެ! ފަހެ، އެރަށުގައިވާ يتيم ދެކުދިންނަށް ލިބިގެންވާ ފާރެއްކަމުގައި އެ ފާރުވިއެވެ. އަދި އެ ފާރުގެ ދަށުގައި، އެދެކުދިންނަށް خزانة އެއް ވިއެވެ. އަދި އެ ދެކުދިންގެ ބައްޕާއަކީ، صالح މީހެއް ކަމުގައިވެސްވިއެވެ. ފަހެ، ކަލޭގެފާނުގެ ވެރިރަސްކަލާނގެ އިރާދަކުރެއްވީ، އެ ދެކުދިން ބޮޑުވެ، ފުރާފުރިހަމަވުމުން، އެ ދެކުދިންގެ خزانة، އެ ދެކުދިން ނެރުމަށެވެ. ކަލޭގެފާނުގެ ވެރިރަސްކަލާނގެ حضرة ން އޮތް رحمة އެއްގެ ގޮތުންނެވެ”.\nއަލްޙާފިޡް އިބްނު ރަޖަބު- ރަޙިމަހުﷲ- ވިދާޅުވެފައިވެއެވެ. “އަޅާމަރުވެދިޔުމަށްފަހުގައިވެސް އޭނާގެ ޞާލިޙްކަމަށްޓަކައި އޭނާގެ ދަރިފަސްކޮޅު ޞާލިޙްކޮށްދެއްވައެވެ.\nކުދިން ބޮޑެތި ކުރުމުގައްޔާއި ތަރްބިއްޔަތު ކުރުމުގައި މައިންބަފައިންގެ ދައުރަކީ މުހިންމު ދައުރެކެވެ. އެހެންކަމުން، ހަމައެކަނި އެކުދިންގެ ސްކޫލުގެ މައްޗަށް މިކަން ދޫކޮށް ނުލުން މުހިންމެވެ. ކުދިންނާއި އެކު މިސްކިތަށްގޮސް، ދީނީ ދަރުސްތަކަށް ކުދިންފޮނުވާ، އެކުދިންގެ ހިތްތަކުގައި އީމާންކަމުގެ ފޮނި މޭވާ އަށަގެންނެވޭތޯ މަސައްކަތް ކުރުމަކީ ކޮންމެ ބައްޕައެއްގެ މަސްއޫލިއްޔަތެކެވެ. ހަމައެފަދައިން، އެކުދިން ގޭގައި ހޭދަކުރާ ވަގުތުގައި މިފަދަކަންތަކަށް ސަމާލުކަން ދިނުމަކީ ކޮންމެ މަންމައެއްގެ މަސްއޫލިއްޔަތެކެވެ.\nކުދިން އުޅޭ ނޫޅޭގޮތް ބަލާ ފާރަވެރިވުން: އެކުދިން ސްކޫލުގައި އުޅޭ ނޫޅޭގޮތާއި ބެހޭގޮތުން މުދައްރިސުންނާއި ސުވާލުކޮށް މަޝްވަރާކޮށް ހަދަންވާނެއެވެ. އަދި މަޑުމައިތިރި ކަމާއި އެކު ކުދިންނަށް ނަޞޭޙަތްދީ ހަދަންވާނެއެވެ.\nއިސްލާމީ ތަރްބިއްޔަތު ދޭކަހަލަ ސްކޫލެއް ހުރެއްޖެނަމަ އެސްކޫލަކަށް ފޮނުވުމަށް އިސްކަންދިނުން:\nރަގަޅު ރަޙްމަތްތެރިންނާއި އުޅުމަށް ކުދިންނަށް ބާރުއެޅުން. އެއީ، ސްކޫލުގައި ނަމަވެސް އަދި ދިރިއުޅޭ މާޙައުލުގައި ނަމަވެސްއެވެ.\nކުދިންނާއި ރަޙްމަތްތެރިންނާއި މެދުގައި މައްސަލައެއް ޖެހިއްޖެނަމަ އެކަމެއްގެ ޚަބަރު މައިންބަފައިންނަށް ދީ، މައިންބަފައިން މެދުވެރިކޮށްގެން ކަމުގެ ޙައްލު ހޯދުމަށް ކުދިންނަށް ބާރުއެޅުން.\nޚުލާޞާއަކީ: ކުދިންގެ ކަންތަކުގައި ފަރުވާތެރިވުމެވެ. އެކަމުގައި އިހްމާލު ނުވުމެވެ. އަލްޢައްލާމާ އިބްނުލް ގައްޔިމް ރަޙިމަހުﷲ- ވިދާޅުވެފައިވެއެވެ. “ދަރިންނަށް ފައިދާކުރާނެ ކަންތައް ބުނެނުދީ، އެކަމުގައި އިހްމާލުވެ، ކުދިން އުޅޭނެހާ ގޮތަކަށް އުޅެން ދޫކޮށްލުމަކީ ބޮޑުވެގެންވާ ނުބަޔެކެވެ. ގިނަކުދިން ހަލާކުވެ މަގުގެއްލިގެން ގޮސްފައިވަނީ މައިންބަފައިންގެ އިހްމާލުގެ ސަބަބުންނެވެ. ދީނީ ގޮތުން އެކުދިންނަށް އޮޅުންފިލުވައިދޭންޖެހޭ ކަންތައްތައް ބުނެނުދިނުމުގެ ސަބަބުންނެވެ.” (ތުޙްފަތުލް މައުދޫދު، ޞަފްޙާ 229).\nކުދިން ސްކޫލުން ކަނޑާލުން ނޫން އެހެންގޮތެއް ނެތިއްޖެ ހިނދެއްގައި، އޭގެ ބަދަލުގައި ކޮންމެވެސް އެހެންގޮތެއް އެކުދިންނަށް ހޯދައިދިނުމަކީ ކޮންމެހެންވެސް މުހިންމު ކަމެކެވެ. ސްކޫލުތަކަށް ނުފޮނުވާ ގޭގައި ބައިތިއްބާފައިވާ ގިނަކުދިންގެ ޙާލަކީ ޓީވީގެ ޕްރޮގްރާމްތަކަށް ގޮސްގެއްލިފައިތިބުމެވެ. ނުވަތަ މަގުމައްޗަށް ގިނަވެފައި ތިބުމެވެ. މީގެ ސަބަބުން ސްކޫލުން ލިބޭގެއްލުމަށްވުރެ ބޮޑެތި ގެއްލުން ކުދިންނަށް ލިބިގެންދެއެވެ.\nއެހެންކަމުން، ދަރިފުޅު ސްކޫލަށް ނުފޮނުވާ ބެހެއްޓުމަކީ ހައްލެއްނޫނެވެ. އޭގެ ބަދަލުގައި ސްކޫލުގައި ހުރި ނުރަގަޅު ކަންތައް ރަގަޅު ކުރުމަށް މަސައްކަތްކުރަން ޖެހޭނެއެވެ.


105 Meylu Dhigu Gandu Fengandeh Antarctica In Halaaku Vehje - Vaguthu\n105 މޭލު ދިގު ގަނޑު ފެންގަނޑެއް އެންޓާޓިކާ އިން ހަލާކުވެއްޖެ\nބޮޑުމިނުގައި 1،667 ސްކެއާ މޭލު ހުންނަ ގަނޑު ފެންގަނޑެއް އެންޓާޓިކާއިން ކަނޑައިގެން މޫދަށް ވެއްޓިއްޖެއެވެ.\nޔޫރަޕިއަން ސްޕޭސް އެޖެންސީ އިން ބުނާ ގޮތުގައި މިއީ މިހާތަނަށް އެންޓާޓިކާ އިން ހަލާކުވެގެން ވެއްޓުނު އެންމެ ބޮޑު ގަނޑު ފެންގަނޑެވެ.\nއެންޓާޓިކާ އިން ފާއިތުވި ގަރުނެއްހާ ދުވަހު އެކި ފަހަރުމަތިން ގަނޑު ފެންތައް ހަލާކުވެގެން އެންޓާޓިކާއިން ވަކިވެގެން ދާއިރު މިފަހަރު ވެއްޓުނު ގަނޑު ފެންގަނޑު މަޖޯކާ (ގައުމެއް) އަށް ވުރެ ބޮޑުކަމަށް ޔޫރަޕިއަން ސްޕޭސް އެޖެންސީ އިން ބުނެއެވެ.\nމިފަހަރު ހަލާވެގެން އެންޓާޓިކާ އިން މޫދަށް ވެއްޓުނު ގަނޑު ފެންގަނޑުގެ ބޮޑުމިނުގައި 1،667 ސްކެއާ މޭލު ހުރެއެވެ. މި ގަނޑުފެންގަނޑުގެ ދިގުމިނުގައި 105 މޭލު އަދި ފުޅާމިނުގައި 15 މޭލު ހުރެއެވެ.\nބްރިޓިޝް އެންޓާކްޓިކް ސާވޭގެ ތަޖުރިބާކާރަކު ވިދާޅުވީ މިފަހަރު އެންޓާޓިކާ އިން ހަލާކުވެގެން މޫދަށް ވެއްޓުނު ގަނޑު ފެންގަނޑަކީ މޫސުމަށް އަންނަ ބަދަލާ ގުޅިގެން ހަލާކުވި އެއްޗެއް ނޫން ކަމަށެވެ. މި ގަނޑު ފެންގަނޑު ހަލާކުވާނެކަން ކުރިން ވެސް އެނގޭކަމަށް އޭނާ ވަނީ ބުނެފައެވެ.\nމޫސުމަށް އަންނަ ބަދާލާ ގުޅިގެން އެންޓާޓިކާގައި ހުންނަ ގަނޑު ފެންގަނޑުތައް ވިރިގެން ހަލާކުވެގެން ދެއެވެ. މިއީ ދުނިޔެއިން ޖައްވުގެ ތެރެއަށް ފޮނުވާ ވިހަ ގޭސްތަކުގެ ސަބަބުން އޯޒޯން ފަށަލަ ހަލާކުވެ އިރުގެ ދޯދިތައް ދުނިޔެއަށް އެޅޭ މިންވަރު އިތުރުވާތީ ވާ ކަމެކެވެ. ގަނޑުފެންތައް މިގޮތަށް ވިރި ހުސްވާން ފެށުމުން ކަނޑުގެ ލޮނުގަނޑު އުސްވެ ރާއްޖެ ފަދަ ގައުމުތަކަށް ނުރައްކަލަކަށްވެސް މިކަން ވެއެވެ.\nމެއި 20, 2021 12:12\nސައިންސުވެރިން މި ކަން މާ މޮޅު ކަމަ ކަށް ހަދައިން އުޅުނަސް އަހަރުމެން މުސްލިމުން މި ކަމާ ހައިރާނެއް ނުވޭ. ސަބަބަ ކީ މި ކަމަ ކީ މީގެ ސާދަސްތޭ ކަ އަހަރު ކުރިންސުރެ އަހަރުންނަށް އެނގޭ ކަން ކަން\nމެއި 20, 2021 15:15\nކަލޭ ނާސާ އައް ދާންވީނޫން، ހާދަ ޒަމާނަކު ދުނިޔޭގަ ތިއުޅުނީ، 1400 ޢަހަރު ކުރިން ވީމަ. ގަދަ ގޮލައެއް ތީ..\nމެއި 20, 2021 17:23\nހާދަ އުފާވެރި ހަބަރެކޭ


Afrasheem thahugeeguge thafseeluthah haamakuranee\nއަފްރާޝީމް ތަހުގީގުގެ ތަފްސީލުތައް ހާމަކުރަނީ\nމަރު ކޮމިޝަނުގެ ރައީސް ސުއޫދު- އަހުމަދު ޝުރާއު | އަވަސް\nއަވަހާރަކޮށްލާފައިވާ ކުރީގެ މަޖިލީހުގެ މެންބަރު އަދި ދީނީ އިލްމުވެރިޔާ ޑރ. އަފްރާޝީމް އަލީގެ މަރާ ގުޅޭ ގޮތުން ރިޔާސީ ކޮމިޝަނުން ކުރި ތަހުގީގު ހޯދުނު ހޯދުންތަކުގެ ތަފްސީލް ވަރަށް އަވަހަށް ހާމަ ކުރައްވާނެ ކަމަށް އެ ކޮމިޝަނުގެ ރައީސް ހުސްނު ސުއޫދު މިއަދު ވިދާޅުވެއްޖެ އެވެ.\nދެހާސް ބާރަވަނަ އަހަރު އަވަހާރަ ކޮށްލި އަފްރާޝީމް މަރާ ގުޅޭ ރިޕޯޓް ރައީސް އިބްރާހިމް މުހައްމަދު ސޯލިހު ވަނީ މަޖިލީހާ ފުލުހުންނާއި، ޕްރޮސިކިއުޓާ ޖެނެރަލާއި ކައުންޓަ ޓެރަރިޒަމް ޔުނިޓާއި އޭޖީ އާއި ހިއްސާ ކުރައްވައިފަ އެވެ.\nއެ ގޮތުން، އެ ރިޕޯޓްގެ ހުލާސާއެއް މިއަދު ރައްޔިތުން މަޖިލީހުގައި އާންމު ކުރަން ނިންމަމާފައިވާއިރު، އެ ރިޕޯޓް ސަރުކާރުން ހާމަކުރާއިރު، މިވަގުތު ރާއްޖޭން ބޭރުގައި ހުންނެވީތީ ހިތާމަކުރައްވާ ކަމަށް ސުއޫދު މިއަދު ވިދާޅުވި އެވެ.\nނަމަވެސް، އެނބުރި ރާއްޖެ ވަޑައިގެން، ޕްރެސް ކޮންފަރަންސެއް ބާއްވަވައި، އަފްރާޝީމްގެ މަރާ ގުޅޭގޮތުން ކޮމިޝަނަށް ހޯދުނު ހޯދުންތަކުގެ ތަފްސީލް ޕްރެސެންޓޭޝަނެއް މެދުވެރިކޮށް ހާމަކުރައްވާނެކަމަށް ކުރީގެ ބަންޑާރަ ނައިބުކަން ވެސް ކުރައްވާފައިވާ ސުއޫދު ކުރެއްވި ޓްވީޓެއްގައި ވިދާޅުވި އެވެ.\n"... އޭރުން ކޮމިޝަނުން ކުރި މަސައްކަތްތަކާމެދު ރައްޔިތުންނަށް ގޮތެއް ނިންމޭނެ،" ސުއޫދު ވިދާޅުވި އެވެ.\nސުއޫދު މިގޮތަށް ވިދާޅުވެފައިވާއިރު، އެ ރިޕޯޓް ލީކުވި މައްސަލަ ބަލަން ވަނީ ފަށައިފަ އެވެ. އަދި އަފްރަޝީމް އަލީ އަވަހާރަކޮށްލި މައްސަލައާއި ގުޅިގެން މަރުތައް ބަލާ ރިޔާސީ ކޮމިޝަން އިން ކުރި ތަހުގީގުގެ ރިޕޯޓް ބަލައި ނުގަންނަ ކަމަށް އެ އާއިލާއިން ވަނީ ބުނެފަ އެވެ.\nހުސްނުއް ސުއޫދު މަރުތައް ތަހުގީގު ކުރާ ކޮމިޝަން ޑރ. އަފްރާޝީމް އަލީ + އަފްރާޝީމް ރިޕޯޓް\nއަނިޔާވެރި އަމަލެެއް ނުހިންގަން، ދިނީ ތެދު މައުލޫމާތު: ޝަހީމް


އޮގަސްޓްމަހު އިމްޕޯޓް އެކްސްޕޯޓުން ދައުލަތަށް ލިބުނު އާމްދަނީ %66 ދަށްވެއްޖެ އޮގަސްޓްމަހު އިމްޕޯޓް އެކްސްޕޯޓުން ދައުލަތަށް ލިބުނު އާމްދަނީ %66 ދަށްވެއްޖެ\nއޮގަސްޓްމަހު އިމްޕޯޓް އެކްސްޕޯޓުން ދައުލަތަށް ލިބުނު އާމްދަނީ %66 ދަށްވެއްޖެ\nމިދިޔަ އަހަރުގެ އޮގަސްޓްމަހާއި އަޅާބަލާއިރު މިއަހަރުގެ އޮގަސްޓްމަހު އިމްޕޯޓް އަދި އެކްސްޕޯޓުން ދައުލަތަށް ލިބުނު އާމްދަނީ 66 އިންސައްތަ ދަށަށް ހިނގައްޖެއެވެ.\nކަސްޓަމްސްގެ ތަފާސް ހިސާބުތަކުން ދައްކާގޮތުން މިދިޔަ އަހަރުގެ އޮގަސްޓްމަހާއި އަޅާބަލާއިރު މިއަހަރުގެ އޮގަސްޓްމަހު އިމްޕޯޓް އަދި އެކްސްޕޯޓް ކުރެވުނު މުދަލުގެ އަދަދުވެސް ވަނީ ދަށްވެފައެވެ.\nމޯލްޑިވްސް ކަސްޓަމްސް ސަރވިސްގެ ތަފާސް ހިސާބުތައް ދައްކާގޮތުން މިދިޔަ އަހަރުގެ އޮގަސްޓްމަހު އިމްޕޯޓް އެކްސްޕޯޓުން ދައުލަތަށް ލިބުނު އާމްދަނީއަކީ 297 މިލިއަން ރުފިޔާއެވެ. މިއަހަރުގެ ޖުލައިމަހު މިއަދަދު ވަނީ 102 މިލިއަން ރުފިޔާއަށް ދަށްވެފައެވެ. އެހެންކަމުން މިއީ 66 އިންސައްތައިގެ ދަށްވުމެކެވެ.\nމިދިޔަ އަހަރުގެ އޮގަސްޓްމަހު 3.3 ބިލިއަން ރުފިޔާގެ މުދާ ވަނީ ރާއްޖެއަށް އިމްޕޯޓްކޮށްފައެވެ. ނަމަވެސް ނިމުނު އޮގަސްޓްމަހު ދިވެހިރާއްޖެއަށް އިމްޕޯޓްކޮށްފައި ވަނީ 2.1 ބިލިއަން ރުފިޔާގެ މުދަލެވެ. މިއީ 35 އިންސައްތައިގެ ދަށްވުމެކެވެ.\nއެކްސްޕޯޓަށް ބަލާއިރު މިދިޔަ އަހަރުގެ އޮގަސްޓްމަހު 256 މިލިއަން ރުފިޔާގެ މުދާ އެކްސްޕޯޓްކޮށްފައިވާއިރު، ނިމުނު އޮގަސްޓްމަހު އެކްސްޕޯޓްކޮށްފައި ވަނީ 251 މިލިއަން ރުފިޔާގެ މުދަލެވެ. މިއީ2އިންސައްތައިގެ ދަށްވުމެކެވެ.\nފާއިތުވި އޮގަސްޓްމަހު ރާއްޖެއަށް އެންމެ ގިނައިން މުދާ ގެނެސްފައިވާ5ޤައުމުގެ ތެރޭގައި ހިމެނެނީ ޗައިނާ، އިންޑިއާ، ސިންގަޕޫރު، އޮމާން، އަދި ޔޫއޭއީއެވެ. ރާއްޖެއިން އެންމެ ގިނައިން މުދާ ބޭރުކޮށްފައިވަނީ ތައިލޭންޑަށެވެ. އެއީ 42 އިންސައްތައިގެ މުދަލެވެ. މީގެއިތުރުން ޖަރުމަނުވިލާތް، އިނގިރޭސިވިލާތް، ފަރަންސޭސިވިލާތް، އަދި އިޓަލީއަށްވެސް ވަނީ ރާއްޖެއިން މުދާ އެކްސްޕޯޓްކޮށްފައެވެ.\nމިދިޔަ އަހަރުގެ އޮގަސްޓްމަހާއި އަޅާބަލާއިރު މިއަހަރުގެ އޮގަސްޓްމަހު ރާއްޖެ އެތެރެވި އުޅަނދުފަހަރުގެ އަދަދާއި ރާއްޖެއިން ފުރާފައިވާ އުޅަނދުގެ އަދަދު ވަނީ އިތުރުވެފައެވެ. އެގޮތުން މިދިޔަ އަހަރުގެ އޮގަސްޓްމަހު މުދާ ހިފައިގެން ރާއްޖެއަށް 61 އުޅަނދެއް އެތެރެވެފައިވާއިރު މިއަހަރުގެ އޮގަސްޓްމަހު އެތެރެވެފައިވަނީ 146 އުޅަނދެވެ. އަދި މިދިޔަ އަހަރުގެ އޮގަސްޓްމަހު ރާއްޖެއިން 59 އުޅަނދެއް ފުރާފައިވާއިރު، މިއަހަރުގެ އޮގަސްޓްމަހު ފުރާފައިވަނީ 164 އުޅަނދެކެވެ.\nމުދާ ކްލިއަރކުރުމަށް ޕްރޮސެސްކުރެވުނު ޑެކްލެރޭޝަންގެ އަދަދުވެސް ފާއިތުވި އޮގަސްޓްމަހު ވަނީ ބޮޑުތަނުން ދަށްވެފައެވެ. މިދިޔަ އަހަރުގެ އޮގަސްޓްމަހު ޕްރޮސެސްކުރެވުނު ޑެކްލެރޭޝަންގެ އަދަދު 18039 ގައި އުޅޭއިރު، މިއަހަރު އޮގަސްޓްމަހު ޕްރޮސެސްކޮށްފައިވަނީ 9463 ޑިކްލެރޭޝަންކަމަށް ކަސްޓަމްސްގެ ތަފާސް ހިސާބުތަކުން ދައްކައެވެ.


Fathuhulaa ge vaahaka eh: Rovvaalaifa\n"އަހަރެންގެ ލަފަޔަކީ އާއިލާއާއެކު ބޭބީއަށް އުފާވެރި ވަގުތުކޮޅެއް ދިނުން." ޑޮކުޓަރު އަހަރެންގެ ކޮނޑުގައި އަތްބާއްވާލިއެވެ.\nއެތައް ވާހަކައެއް ޑޮކުޓަރު ދެއްކިއެވެ. ހިތްވަރު ދިނެވެ. ހޮސްޕިޓަލުގެ ކައުންސިލިން ޔުނިޓަށް އަހަރުމެން ގެންދެވުނެވެ. ވިޝާމުއާއެކުގައެވެ. ކިތައްމެ ހިތްގަދަކޮށްގެން ކިތަންމެ ކެތްތެރިވެގެން އުޅުނަސް ކޮންމެ މީހަކަށް ވެސް މިފަދަ ހާލަތެއް މެދުވެރިވުމުން ހާސްވާނެއެވެ. ޖެހިލުން ވެވޭނެއެވެ. ނަފުސާނީ ގޮތުން ބަލިކަށިވާނެއެވެ. އަހަންނަށް ވެސްވީ އެހެންނެވެ. ކިތައްމެ ބުންޏަސް އެއީ އަހަރެންގެ ދަރިފުޅެވެ. އަހެރެންގެ އުއްމީދެކެވެ.\nއެ ޅަ ހަށީގައި ހިނގަނީ އަހަރެންގެ ލެޔެވެ. ހިތުގައި ޖަހާނީ އަހަރެންގެ ވިންދެވެ. އަދި އެ ތުއްތުތުއްތު މައުސޫމު ފުރާނަ އުފަންކުރުވި މައިމީހާގެ ހިތަށް ކުރާނެ އަސަރާ މެދު އަހަންނަށް ވިސްނޭން ފެށުނެވެ. ވިޝާމާ ކުރާނެ ފިކުރާމެދު ހާސްވާން ފެށިއެވެ. އެހެންވެ ފިކުރުތަކުން ބަރުވެ މީހާ ނެގިމަޑުވާ ގޮތްވިއެވެ.\nއަހަރެން ހީކުރި ގޮތާ ހިލާފަށް ވިޝާމާ މާ ހިތްވަރު ގަދައެވެ. މާ ކެތްތެރިއެވެ. އޭނާގެ މޫމަތީގައި ލުއި ހިނިތުންވުމެއް އަބަދުވެސް ކުރަހައިގެން ހުރެ އަހަންނަށް ވެސް ހިތްވަރުދެމުން ދިޔައެވެ.\n"އަހަންނަށް ފެންނަނީ އިތުރު ޑޮކުޓަރަކަށް ދައްކަން." ވިޝާމާ އަހަރެންގެ އަތުގައި ހިފައިލަމުން ހިޔާލު ދިނެވެ.\nވިޝާމާގެ ހިޔާލަށް އަހަންނަށް ވެސް ތާއިދު ކުރެވުނެވެ. އެހެންވެ އިތުރު ދެ ހޮސްޕިޓަލަކަށް ގޮސް ހަތަރު ޑޮކުޓަރުންނަށް ދެއްކީމެވެ. ލިބުނީ ހަމަ އެއް ޖަވާބެކެވެ. ކޮންމެ ޑޮކުޓަރަކު ވެސް ދިނީ އެއް ހިޔާލެކެވެ.\n"އިތުރަށް ކީމޯތަކެއް ދީފިނަމަ ބޭބީ ވަރަށް ނާޒުކު ހާލަތަކަށް ވެއްޓިދާނެ. ބޭބީގެ ހަށިގަނޑު މިހާރަށްވުރެ ވީކްވެދާނެ. ފަހަރެއްގައި ފުރާނައަށް ވެސް ނުރައްކާ ވެދާނެ،" އަހަރުމެން ދެއްކި ހަތަރުވަނަ ޑޮކުޓަރު ވެސް ދިނީ ހަމަ އެއް ޖަވާބެކެވެ. "މާނައަކީ މިހާރު ލަފާކުރެވިފައިވާ ވަރަށް ވުރެ ބޭބީގެ އުމުރު ކުރުވެދާނޭ. އަހަރުމެންނަށް ބޭބީ ގެއްލިދާނޭ."\n"އެހެންވީމަ ކިހިނެއްތޯ ހަދަން ޖެހޭނީ؟" ވިޝާމާ އަހައިލިއެވެ.\n"އިތުރު ގޮތެއް ނެތް. އެންމެ ރަނގަޅު ގޮތަކީ ބޭބީއަށް އާއިލާއެކު އުފާވެރި ވަގުތުކޮޅެއް ހޭދަކުރެވޭނެ ފުރުސަތު ފަހިކޮށްދިނުން،" ޑޮކުޓަރުން ފުން ނަޒަރަކުން އަހަންނަށް ބަލައިލިއެވެ. "ކެތްތެރިކަމާއެކު ދުވަސްތައް ގުނުން. ބޭބީއަކީ އަހަރުމެންގެ ހަޔާތުގެ ވަގުތީ މެހުމާނެއްކަން ގަބޫލުކޮށް، އެ މެހެމާނު ހިތްހަމަ ޖައްސައިދީ. އުފާކޮށްދީ."\nއަޑުއަހަން ބޭނުން ނުވިޔަސް އެވާހަކަތައް އަޑުއެހީމެވެ. ހިތުގައި އަތް އަޅައިގެން މޭގެ ހިނގުން ހުއްޓާލައިގެން އިނދެގެންނެވެ. ލޯމަރައިގެން އިނދެއެވެ. ދެ ލޯމަރައިލިޔަސް އަހަންނަށް ސިފަވަނީ ޒާންގެ މައުސޫމު މޫނެވެ. އެ ހިތްގައިމު ހިނިތުންވުމެވެ. އެ ލޯބިލޯބި ފިރުމުންތަކެވެ.\nއެންމެ ފަހުން އަހަރުމެން ރާއްޖެ އައީމެވެ. ބޭހުގެ ސަބަބުން ޒާނަށް މާބޮޑު ތަކުލީފުތަކެއް އިހުސާސެއް ނުކުރެވެއެވެ. ކުޅެ ސަކަރާތް ޖެހުމުގައި އޭނާއާއެކު އަހަރެން ވަގުތު ހުސްކުރީމެވެ. ވިޝާމާ ވެސް ހުރިހާ ވަގުތެއް ހޭދަކުރީ ޒާންއާ އެކުގައެވެ.\nއެގޮތުގައި ދުވަސްކޮޅެއް ފާއިތުވެގެން ދިޔައެވެ. ޒާންގެ މޫނުމަތިން އުފާވެރިކަމުގެ ހިނިތުންވުން ފިލައިގެން ނުދެއެވެ. އޭނާ އަބަދު ހުންނަނީ ހިނިތުންވެފައެވެ. އެހާ ބޮޑު ބައްޔެއް ޖެހިފައި ހުރި ކުއްޖެއްހެން ވެސް ހީނުވެއެވެ.\nނަމަވެސް ދެތިން ހަފުތާ ފަހުން ދެން ކުރިމަތިވީ މުޅީން ތަފާތު ކަމެކެވެ. ޒާން ކޮށިއަރާން ފެށީއެވެ. އެއްޗެއް ކެޔަސް ބުޔަސް ކޮށިއަރަނީއެވެ. ކުޑަކޮށް ވަރުބަލިވެލާއިރަށް ކޮށި އަރަނީއެވެ. ނޭވާލާން އުނދަގޫވަނީއެވެ. ހާސްވަނީއެވެ. ގަދަކަމުން ކަހަލަ ގޮތަކަށް ނޭވާ ލެވެނީއެވެ. އެހެންވެ ޒާނަށް ކާން އުނދަގޫވިއެވެ. ކިރިޔާ އެއްޗެއް އަރުތެރެއަށް ދާއިރަށް ކޮށި އަރާތީ ކެވޭ އެތިކޮޅު ވެސް ބޭރަށް ނުކުމެ ހޮޑު ލެވެނީއެވެ. ފެންފޮދު ވެސް ދިރުވާން އުނދަގޫވަނީއެވެ.\n"ޓިއުމަރު ގްރޯތު ފާސްޓުވީމަ ފުންޕާމޭ ފުރެނީ، ނޭވާލާނެ ޖާގަ ނުލިބުނީމަ ކޮށިއަރާ ގޮތްވަނީ. އެހެންވީމަ ބޭބީއަށް އިތުރު މައްސަލަތައް މެދުވެރިވަނީ." ޑޮކުޓަރުން އޮޅުން ފިލުވާދިނެވެ.\nއެންމެފަހުން ހޮސްޕިޓަލުގައި އެޑްމިޓްކޮށް ފަރުވާދޭން ފެށިއެވެ. ޒާންއަށް އެއްޗެއް ނުކެވި ނުބޮވެއެވެ. އެހެންވެ ޒާން ހިކި އަނަރޫފަވާން ފެށިއެވެ. ދެ ލޯ ކައިރި ކަޅުވެ އަޑިއަށް ވަނެވެ. ކޮލުގައި ހުރި މަސްތައް ވިރި ކޯ ހިނދިގެން ދިޔައެވެ. ކޮލުގެ ކަށިގަނޑު ހަންގަނޑު މަތިން ވެސް ފާހަގަވާން ފެށިއެވެ. އަތްފައި ހިކި ހޯލިތަކަކަށް ބަދަލުވިއެވެ. މޭގެ ކަށިގަނޑު ފާޅުވާންފެށިއެވެ. ހީވަނީ ކާއެއްޗެއް ނުލިބި ބަނޑަށް ޖެހިފައިވާ ކުއްޖެއްހެންނެވެ. ކާޑުބަލި ޖެހިފައިވާ ކުއްޖެއް ހެންނެވެ. ޒާން ސިފަވަނީ އެފަދަ ގޮތަކަށެވެ.\n"މިހާރު ވަރަށް ވީކްވެފައި މިވަނީ، ފުއްޕާމެއިން ފެށިގެން މުޅި ހަށިގަނޑަށް ކެންސަރުގެ އަސަރު ފެތުރިފަ. ލޮލުގެ ފެނުމަށް ވެސް އަސަރުކޮށްފަ. ބޭބީ ލޯ ހުޅުވައިގެން އޮތަސް އެއްވެސް ތަނެއް ސާފުކޮށް ނުފެންނާނެ. މަންޒަރުތައް ފެންނާނީ ވަރަށް ފުސްކޮށް. މިހާލަތުގައި ބޭބީއަށް ވަރަށް ވޭން އަޅާނެ. ވަރަށް ތަދުވާނެ. އެހެންވީމަ މިހާރު ދެން ކުރެވެން އޮތް ފަރުވާތައް މި ކުރަނީ. ބޭބީއަށް އަޅާވޭން ކުޑަކުރެވޭތޯ މިދަނީ މަސައްކަތްކުރަމުން." ޑޮކުޓަރު އޮޅުންފިލުވާދިނެވެ.\nއަހަންނަށް ބަލަން ހުރެވުނީއެވެ. ލޯބިލޯބި ދަރިފުޅު ލޯމަތިން މަޑުމަޑުން ގެއްލެމުން ގެއްލެމުން ދާ މަންޒަރު ފެންނަމުން ދިޔައެވެ. އޭނާ އިރުއިރު ކޮޅާ ކޮށި އަރާގޮތްވެއެވެ. ނޭވާ ނުލެވިގެން ތެޅި ފޮޅެއެވެ. އޮކްސިޖަންގެ އެހީގައި ނޭވާލައްވަން ޖެހެއެވެ. ދެ ލޯ ހުޅުވައިގެން އޮތަސް ޒާންއަށް ތަނެއް ނުފަންނަކަން އަހަންނަށް ވެސް އެނގުނެވެ. އޭނާއަށް ގޮވާލިޔަސް ހަރަކާތްކޮށްލެވެނީ މަދު ފަހަރަކުއެވެ. ހަނދާން ހުންނަނީ މަދު ކަންކަމެވެ. ބައެއް ފަހަރު އަހަރެން އަޑު ވެސް ފާހަގައެއް ނުކުރެވެއެވެ. މިހާ ހާލުގައި ދަރިއަކު އުޅޭ މަންޒަރު ބަލަން އަހަންނަށް ކެތެއް ނުކުރެވެއެވެ. އެތައް ފަހަރަކު ލޯމަރައިގެން އިނދެ ރޮމެވެ. ފާހާނާތަށި މަތީ އިނދެ ގިސްލަގިސްލާ ރޮމެވެ.\n"މަމް، ބައްޕ.." ޒާންގެ ތުންފަތް ހަރަކާތްކޮށްލިއެވެ.\nއަހަރެން ޒާންއާ ގާތަށް ޖެހިލީމެވެ. އަނެއް ފަރާތުން ވިޝާމާ ވެސް ޒާންގެ މޫނާ ކައިރިވެލިއެވެ.\n"ދަރިފުޅާ." ނުރޯކަމަށް ހެދެމުން އަހަރެން ބުނެލީމެވެ.\n"ޒާން ދަނ.." ޒާންގެ ޖުމުލަ ފުރިހަމައެއް ނުކުރެވުނުވެ. "އުއްމައެއް.."\nއޭނާ ދެލޯ ބޮޑުވިއެވެ. މޭ ހިއްލުނެވެ. ނޭވާ ނުލެވިގެން ތެޅެން ފެށުނެވެ. އަހަރެން ހިފަހައްޓައިލީ ޒާންގެ އަނަރޫފަ ވެފައިވާ ނިތްކުރީގައެވެ. ވިޝާމާ ހިފައިލީ ޒާންގެ އަތުގައެވެ.\nއަހަންނަށް ބަލައިލެވުނީ ޒާންގެ ހަށިގަނޑަށް ގުޅައިފާ މެޝިނުން އަރަމުން ދިޔަ ރޮނގުތަކަށެވެ. އޮކްސިޖަން ލެވެލް އަށެވެ. ނަރުހުން ހަރަކާތްތެރިވާން ފެށިއެވެ. ޑޮކުޓަރު ވެސް އައިސް ޒާންގެ ދެ ލޮލަށް ބަލައިލިއެވެ. އޭރު ޒާން އޮތީ ހިމޭންވެފައެވެ. ހަރަކާތްތައް ހުއްޓިފައެވެ. އަހަންނަށް ބަލައިލެވުނީ ޑޮކުޓަރުގެ މޫނަށެވެ. ޑޮކުޓަރު ފުން ނޭވާއެއް ދޫކޮށްލިއެވެ.\nމާޔޫސްކަމާއެކު އަހަރެންގެ މޫނަށް ބަލައިލިއެވެ. އަހަރެންގެ ކޮނޑުގައި އަތްބާއްވާލިއެވެ.\n"ފަހު ވަގުތުކޮޅަށް ވެދާނެ. ކެތްތެރިވާތި، ހިތްވަރު ކުރާތި. ބޭބީގާތުގައި މަޑުކޮށްލާ." ޑޮކުޓަރު ލަސްލަހުން ބުނެލިއެވެ.\nނަރުހުން އަވަސްފަރުވާގެ މަސައްކަތުގައި އުޅެމުން ދިޔައެވެ. އޮކުސިޖަން ލެވެލް މަތިކޮށްލިއެވެ. ނަމަވެސް އޮކްސިޖަން ނުހިފެއްޓެއެވެ. ހަމަ ވެއްޓިގެން ދަނީއެވެ. އަހަންނަށް އިރު އިރުކޮޅާ މެޝިނަށް ބެލެއެވެ. އެއްފަހަރު ޒާންގެ މޫނަށެވެ. އަނެއް ފަހަރު މެޝިނަށެވެ. ކުރެހެމުން ދިޔަ ރޮނގުގެ ކަތިމިން ތެދުވަމުން ތެދުވަމުން ދިޔަ މަންޒަރު ފެނުނެވެ. މެޝިނުން އިވެމުން ދިޔަ އަޑާއެކު އަހަރެންގެ ވިންދު ވެސް އަވަސްވިއެވެ. ހިތުގެ ތެޅުން އިތުރުވަމުން ބާރުވަމުން ދިޔައެވެ. އެންމެފަހުން މެޝިނުގައި ކުރެހެމުން ދިޔަ ރޮނގު އެކުގައި ތެދު ރޮނގަކަށް ބަދަލުވިއެވެ. ޒާންގެ ވިންދުތައް ހުއްޓި ނޭވާ ހުސްވިއެވެ.\nއަހަންނަށް ރޮއިގަނެވުނެވެ. ހުރިހާ ދުވަހު ކެތްކޮށްގެން އިން ވިޝާމާގެ ބަޑި ފަޅައިގެން ދިޔައެވެ. އަޑުން އަޑުނަގާ ރޯންފެށިއެވެ. ޒާންގެ ގައިގައި އޮޅުލަމުންނެވެ. އަހަންނަށް ވެސް ކެތެއް ނުކުރެވުނެވެ. ޒާންގެ މޫނަށް ބޮސްދެވުނެވެ. އޭނާގެ މޫނުގައި ފިރުމުނެވެ. ބާރުބާރަށް ރޮމުން ގިސްލަމުންނެވެ. މުޅި ތަނުން އިވެމުން ދިޔައީ އަހަރުމެން ދެމަފިރިންގެ ރުއިމުގެ އަޑެވެ. ނަރުހުން ވެސް މަންޒަރު ބަލަން ތިއްބެވެ. އަހަރުމެންނަށް ވަގުތުކޮޅެއް ދީގެންނެވެ. އެންމެފަހުން ޑޮކުޓަރު އަހަރެން ނެގިއެވެ. ކޮނޑުގައި ހިފައިލަމުން ހިތްވަރުދިނެވެ.\n"މީ ކެތްތެރިވާންވީ ވަގުތު. ހިތްވަރުކުރާންވީ ވަގުތު، މާތްﷲ ތިޔަ ދެމަފިރިންގެ ދަރިފުޅަށް ސުވަރުގެ މިންވަރުކުރައްވާށި. އެއީ އަދި ޅަ ފުރާނައެއް. ކުށެއް ނެތް މައުސޫމު ކުއްޖެއް. މިއީ ކޮންމެ މީހަކަށް ވެސް މެދުވެރިވެދާނެ ހާލަތެއް."\nޑޮކުޓަރުގެ ގައިގައި އަހަންނަށް އޮޅުލައި ގަނެވުނެވެ. ރޮމުން ގިސްލަމުންނެވެ. އަހަންނަށް ޑޮކުޓަރު އެ ފުރުސަތު ދީގެން ހުރީއެވެ. މަޑުމަޑުން ބުރަކަށީގައި ފިރުމައިލިއެވެ. ލޯތްބާއެކުގައެވެ. އޯގާތެރިކަމުން ފުރިގެންވާ ގޮތަކަށެވެ.\n"މިކަމުގައި ތިޔަ ދެމަފިރިންގެ ކުށެއްނެތް. މިއީ ތަގުދީރު ކުރެހި މަންޒަރު. ދަރިފުޅަށް ޓަކައި ދެމަފިރިން ދަތި ދުވަސްތަކެއް ގުނައިފި. ބުރަތަކެއް އުފުލައިފި. އެތައް ރެއެއްގެ ނިދި ނަގައިލައިފި. މާތްﷲ ތިޔަ ދެމަފިރިންގެ އަމަލުތައް ބައްލަވާ ވޮޑިގެންވޭ. އެކަލާނގެ ތިޔަ ދެމަފިރިންނަށް ރަހުމަތްލައްވާށި." ޑޮކުޓަރު އަހަރެންގެ ބުރަކަށީގައި ފިރުމަމުން ލަސްލަހުން ބުނެލިއެވެ.\nޑޮކުޓަރުގެ ވާހަކަތަކުން އަހަންނަށް ހިތްވަރު ލިބުނެވެ. އިރުކޮޅެއް ފަހުން މީހާ ހަމައަކަށް އެޅުނެވެ. ޒާންގެ ކަށުކަމާކެމީގެ ކަންކަން ނިންމާ ގެއަށް ދެވުނު ވަގުތު އަހަންނަށް ކުރެވުނީ ފަޅުކަމުގެ އިހުސާސެވެ. އަތުން ޖަވާހިރެއް ބީވެގެން ދިޔަ ކަމުގެ އިހުސާސެވެ. ގޭތެރެއިން ފެނުނީ ފަޅުކަމެވެ. ހިތްދަތިކަމުގެ އަސަރުތަކެވެ. ޒާންގެ ކޮންމެ ހަރަކާތެއް ލޮލަށް ސިފަވަމުން ދިޔައެވެ. ގޭގެ އެތައް މިތަނުން އިވެމުން ދަނީ ޒާންގެ ހިނިތުންވުމުގެ އަޑެވެ. ފެންނަނީ ޝިޒާއާއެކު ސަކަރާތް ޖަހަމުން ދުވާ މަންޒަރުތަކެވެ. ވިޝާމާގެ އުނގުގައި އޮވެ ނިދައިލާ މަންޒަރެވެ. އިވެނީ އެ ތުއްތުތުއްތު ރުއިމުގެ އަޑެވެ.\nދެވަނަ ސިކުންތުގައި ސިފަވާން ފެށީ ބަލި އެނދުގައި އޮވެ އެފަކީރު އުފުލި ވޭނެވެ. ނޭވާ ނުލެވިގެން ތެޅި ފޮޅުނު މަންޒަރުތަކެވެ. އުޅުނު ހިތްދަތި ހާލެވެ.\nގެއަށް ވަން ގޮތަށް ސޯފާއަށް ވެއްޓި އޮވެވުނީ އެ ހިޔާލުތަކުގައެވެ. އެ ހަނދާންތަކުގައެވެ. ޒާންއާ ނުލައި މުޅި ތަނުން ފެންނަނީ ފަޅުކަމެވެ. ހުސްކަމެވެ. ނަމަވެސް ދެން ކުރާނެ ކަމެއް ނެތެވެ. މިއީ ވެސް އިމްތިހާނެކެވެ. މިއީ ވެސް ފިލާވަޅެކެވެ. އެކި މީހުން އިމްތިހާނު ކުރައްވާނީ އެކި ގޮތަށެވެ. އެކި ސިފަސިފާގައެވެ. އަހަރުމެންނަށް ކުރިމަތިވި އިމްތިހާނަށް މިވީ ޒާންއެވެ. އުފަންވީއްސުރެ މިއަދާ ހަމައަށް އަހަރުމެން މިއުޅުނީ އެ މައުސޫމު ފުރާނަ ސަލާމަތްކުރެވޭތޯއެވެ. ޅަ ފުރާނައެއްގެ ހައްގުގައެވެ.\nމިހުރިހާ ކަމަކުން އަހަންނަށް ދަސްވި ކަމެއް އެބައޮތެވެ. ދަރީންގެ ޅައުމުރުގައި ފެންނަ ކުދިކުދި ކަންކަމަށް ފަރުވާތެރިވުމަކީ މުހިއްމު ކަމެއް ކަމެވެ. ކުދިކުދި ކަންކަން ކަމުގައި ދެކިގެން އަޅައި ނުލައި ދޫކޮށްލެވޭ ކަންކަން ފަހުން ބޮޑެތި ތޫފާންތަކަށް ބަދަލު ވެދާނެކަމެވެ. ނިޔަނެތި މަޑުވައިރޯޅިން ބޮޑެތި ތޫފާންތައް އުފެދިދާނެކަމެވެ. އުއްމީދާއެކު ބިނާކުރާ ގަނޑުވަރު ފުނޑުފުނޑުކޮށްލާ ދުޝްމަނަކަށް އެކަން ވެދާނެއެވެ. އަހަންނަށް ވެސް ކުރިން ފަރުވާތެރިވެވުނު ނަމަ ޒާން ސަލާމަތްކުރެވުނީހޭ ހިތްބުނެލިއެވެ.\nފުން ނޭވާއެއް ދޫކޮށްލެވުނެވެ. ޒާން ވަކިވެގެން އެ ދިޔައީ އަހަރެން ހިތް ރޮއްވާލައިފައެވެ. މާޔޫސްކުރުވާފައެވެ. ނަމަވެސް ކަންތައްތަކެއް ދަސްކޮށްދީފައެވެ. ފިލާވަޅުތަކެއް ބުނެދީފައެވެ. އެތައް އިމްތިހާނެއް ކުރިމަތި ކުރުވާފައެވެ. އިމްތިހާނުން ލިބުނު ނަތީޖާގެ އެހީގައި ދިރިއުޅުމުގެ ބާކީ ބައި އާރާސްތުކުރެވޭނެ މެސެޖުތަކެއް ދީފައެވެ. އަހަރެން އަޒުމު ކަނޑައެޅީމެވެ. އެ ހިތްވަރާއެކު ކޮޅަށް ތެދުވެ ހިނގައިގަތީމެވެ. ވަގުތީ މެހުމާނުގެ ހަނދާންތައް ހިތުގައި ރައްކާކޮށްފައެވެ. ލޮލުން ކަރުނަ ހުހިލުނަށް ހިތް ރޮއްވާލައިފައެވެ.


ޗައިނާ ބެކްކޮށްދޭ އޭއައިއައިބީ ން 1.25 ބިލިޔަން ޑޮލަރުގެ ދެ ލޯނެއް އިންޑިއާއިން ނަގާފައިވޭ\nޗައިނާއިން އިސްވެ އޮވެގެން އުފައްދާފައިވާ އޭޝިޔަން އިންފްރާސްޓްރަކްޗަރ އިންވެސްޓްމަންޓް ބޭންކު އިންޑިއާއިން9ހާސް ކްރޯޑް ރުޕީސްގެ ދެލޯނު މިއަހަރު ނަގާފައިވާކަމަށް އިންޑިއާގެ މިނިސްޓަރ އޮފް ސްޓޭޓް ފޯރ ފައިނޭސް އަނޫރާގު ތަކޫރު އިއްޔެ އިންޑިއާގެ ގާނޫން ހަދާ މަޖިލީހުގައި ވިދާޅުވެއްޖެއެވެ. 500 މިލިޔަން ޑޮލަރު ( 3676 ކްރޯޑް ރުޕީސް) ގެ ލޯންގައި އިންޑިއާއިން ސޮއިކުރީ މިއަހަރުގެ މޭމަހުގެ 8 ވަނަ ދުވަހުއެވެ. ލޯން ނަގާފައިވަނީ ކޮވިޑް 19 ކްރައިސިސް ރިކަވަރީ ފެސިލިޓީއެއްގެ ގޮތުގައެވެ. ބޭނުމަކީ އިންޑިއާއަށް ކޮވިޑްބަލިމަޑުކަމާއި ގުޅިގެން ކުރިމަތިވެފައިވާ ނުރައްކާތަކާއި ގައުމުގެ ސިއްހީ ނިޒާމު ބައްޔާއި ދެކޮޅަށް ތަޔާރު ކުރުމެވެ.\nދެވަނަ ލޯނަކީ 750 މިލިޔަން ޑޮލަރު ( 5514 ކްރޯޑް ރުޕީސް) ގެ ލޯނެކެވެ. މިލޯންގައި ސޮއިކުރީ ޖޫންމަހުގެ 19 ވަނަ ދުވަހުއެވެ. މިއީވެސް ކޮވިޑް ބަލިމަޑުކަމާއި ގުޅިގެން އިންޑިއާއަށް ކުރިމަތިވެފައިވާ ދަތިތަކާއި އަދި އިންޑިއާގެ ރައްޔިތުންނަށް ދިމާވެފައިވާ މާލީ ދަތިތަކަށް އެހީވުމުގެ ގޮތުން ނަގަން ނިންމި ލޯނެކެވެ. އޭޝިއަން އިންފްރާސްޓަރަކްޗަރ އިންވެސްޓްމަންޓް ބޭންކާއެކު މިލޯންތަކުގައި އިންޑިއާއިން ސޮއިކޮށްފައިވަނީ ޗައިނާއާއެކު ސަރަހައްދީ ރޮގުގެ މައްސަލާގައި އަރައިރުން ހިގަމުންދަނިކޮށެވެ. މިލޯންތަކުގެތެރެއިން ފުރަތަމަ 500 މިލިޔަންޑޮލަރުގެ ލޯން ފައިސާގެތެރެއިން 251.25 މިލިޔަން ޑޮލަރު ބޭންކު އިންޑިއާއަށް ދޫކޮށްފައިވާކަމަށް އޭނާ ވިދާޅުވިއެވެ. މިލޯންތަކަކީ މިހާތަނަށް އެބޭންކުން މެމްބަރ ގައުމަކަށް ދޫކުރި އެންމެ ބޮޑެތި ލޯންތަކުގެތެރޭގައި ހިމެނޭ ލޯންތަކެކެވެ. މިސްޓަރ ތަކޫރު ވިދާޅުވީ ކޮރޯނާބަލިމަޑުކަމާއިގުޅިގެން ވޯލްޑު ބޭންކުންވެސް އިންޑިޔާއިން 2.5 ބިލިޔަން ޑޮލަރުގެ ތިން ލޯނެއް ނަގާފައިވާ ކަމަށެވެ.\nއަދި ޗައިނާއާއި ގުޅޭ ވަރަށް ތަފާތު އެހެން ޚަބަރެއްވެސް އިންޑިއާގެ މީޑިއާއިން އިއްޔެ ފާހަގަކޮށްލެވުނެވެ. އެއީ ޗައިނާ ސިފައިން އިންޑިއާގެ ސަރަހައްދީ ރޮނގު ހުރަސްކޮށް އިންޑިއާފަޅިއަށް ވަދެ ތަޅާފޮޅައި އިންޑިއާގެ 20 ސިފައިން މަރުވެ، އެކަމުގެ ރުޅިވެރިކަން ޗައިނާއާއި ދެކޮޅަށް ވަރަށް ބޮޑަށް އިންޑިއާގައި ފާޅުކުރެވެމުންދަނިކޮށް އިންޑިއާގެ ޑިފެންސް މިނިސްޓަރ ރަންޖަންސިންގ ޕާލަމެންޓަށް ލިޔުމުން ފޮނުއްވި ބަޔާނެއްގައި ވިދާޅުވެފައިވަނީ ޗައިނާ ސިފައިން އިންޑިއާ ސަރަހައްދުތެރެއަށް ވޭތުވެދިޔަ ހަމަސްދުވަހުގެތެރޭގައިވެސް ވަދެފައިނުވާކަމަށެވެ. މިބަޔާނާއިގުޅިގެން އިންޑިއާގެ ސޯޝަލް މީޑިއާ ޕްލެޓްފޯމްތަކުގައި މީހުން ސުވާލުކުރަނީ ސަރުކާރުން ދެފަހަރު ދެގޮތަށް ވާހަކަދައްކަނީ ކީއްވެގެންބާއެވެ. ޗައިނާ ސިފައިން އިންޑިއާގެ ސަރަހައްދަށް ނުވަންނަނަމަ އިންޑިއާ ސިފައިންގެ ވިހި މީހުން މަރުވާންޖެހުނީ ކީއްވެގެންބާއެވެ.\nއަރުޝީފަށް ނެގީ 17/09/2020 01:17\nއެންމެފަހުން އަޕްޑޭޓްކުރީ 17/09/2020 01:17


Sun Travel Ge Massala: Supreme Courtgai Hukumaa Hama'ah - Vaguthu\nސަން ޓްރެވެލްގެ މައްސަލަ: ސުޕްރީމް ކޯޓުގައި ހުކުމާ ހަމައަށް\n1 މަސް ކުރިން ( ޖޫން 28, 2021 )\nމިއަދު ކުރިއަށް ދިޔަ ޝަރީއަތުގެ މަޖިލީހުގެ ތެރެއިން --\nނ. އިރުފުށި ރިސޯޓް ހިންގުން ހިލްޓަން އިންޓަނޭޝަނަލް އަތުން އަތުލި މައްސަލާގައި ހިލްޓަން އަށް ބޮޑު ބަދަލެއް ދިނުމަށް ސަން ޓްރެވަލްސްގެ އެންޑް ޓުއާސްގެ މައްޗަށް ސިންގަޕޫރުގެ އާބިޓްރޭޝަނުން އަންގާފައިވަނިކޮށް ރާއްޖޭގެ ސުޕްރީމް ކޯޓަށް ހުށަހަޅާފައިވާ މި މައްސަލައިގެ އަޑުއެހުންތައް ނިންމާލައިފިއެވެ.\nސަން ޓްރެވެލްސްއަކީ ރައްޔިތުންގެ މަޖިލީހުގެ ދ. މީދޫ ދާއިރާގެ މެންބަރު އަދި އެމްޑީއޭގެ ލީޑަރު އަހުމަދު ސިޔާމް މުހައްމަދުގެ ވިޔަފާރި ކުންފުންޏެވެ.\nޝަރުއީ ދާއިރާގެ އެންމެ ފަހު މަރުހަލާގެ އޮތް މި މައްސަލައަކީ ނ. އިރުފުށި ރިސޯޓް ހިންގުމުގެ އެއްބަސްވުން 2013 ގައި ބާތިލުކުރުމާއި ގުޅިގެން ބަދަލުގެ ގޮތުގައި 24 މިލިއަން ޑޮލަރު ދިނުމަށް ސިންގަޕޫރުގެ އާބިޓްރޭޝަނުން ސަން ޓްރެވަލްސްގެ މައްޗަށް ނެރުނު ހުކުމް ތަންފީޒު ކުރުމަށް ހިލްޓަން އިން ހުށައަޅާފައިވާ މައްސަލައެކެވެ.\nސިވިލް ކޯޓުން ސަން ކުންފުނީގެ އެކައުންޓްތައް ފްރީޒްކުރަން އަމުރު ނެރުނީ ހިލްޓަން އިންޓަނޭޝަނަލް އިން އެ ކޯޓަށް ހުށައަޅާފައިވާ ހުކުމް ތަންފީޒު ކުރުމުގެ މައްސަލައަކާ ގުޅިގެންނެވެ. މިދިޔަ އަހަރުގެ ސެޕްޓެމްބަރު މަހު ސިވިލް ކޯޓުން ނެރުނު އަމުރުގައި ވަނީ ސަން ޓްރެވަލްސްގެ ހުރިހާ އެކައުންޓްތަކެއް ފްރީޒް ކުރުމަށާއި ކުންފުނީގެ އެކައުންޓްތަކުގެ ތަފްސީލު އެ ކޯޓާ ހިއްސާކުރުމަށް ވަނީ އަންގާފައެވެ.\nސިވިލް ކޯޓުން މީގެ ކުރިން ވަނީ އިރުފުށި މައްސަލައިގައި ބަދަލުގެ ގޮތުގައި ސަން ޓްރެވަލްސްއަށް 16 މިލިއަން ޑޮލަރު ދެއްކުމަށް ހިލްޓަންގެ މައްޗަށް މައްސަލައެއް ނިންމާފައެވެ. ނަމަވެސް، ހިލްޓަންގެ ފަރާތުން މި މައްސަލަ ހައި ކޯޓުގައި އިސްތިއުނާފު ކުރުމުން އެ ކޯޓުން ވަނީ ސިވިލް ކޯޓުގެ ހުކުމް ބާތިލްކޮށްފައެވެ.\nހައިކޯޓުގެ އެ ނިންމުން ސްޕްރީމް ކޯޓުގައި އިސްތިއުނާފް ކޮށްފައި ވާއިރު މިއަދު ކުރިއަށް ދިޔައީ މި މައްސަލައިގެ އެންމެ ފަހު އަޑުއެހުމެވެ. މި މައްސަލަ ބައްލަވަމުން ދިޔައީ ތިން ފަނޑިޔާރުންގެ ބެންޗަކުންނެވެ. އެއީީ އުއްތަމަ ފަނޑިޔާރު އަހްމަދު މުމްތަސިމް އަދްނާނާއި، ފަނޑިޔާރު އައިޝާ ސުޖޫންގެ އިތުރުން ފަނޑިޔާރު މަހާޒް އަލީ ޒާހިރެވެ.\nމިއަދުގެ އަޑުއެހުމުގައި ސަން ޓްރެވެލްގެ ގާނޫނީ ވަކީލް އަހްމަދު މުއިއްޒު ވިދާޅުވީ ހިލްޓަންއާއި އެކު އެގްރިމެންޓްއެއްގައި ސޮއި ކުރެވުނީ 2009 ވަނަ އަހަރުގެ ފެބްރުއަރީ މަހުގައި ކަމަށެވެ. އެއީ ހަތަރު މަހެއްހާ ދުވަހުގެ މަޝްވަރާއަކަށް ފަހުގައި ކަމަށް އޭނާ ވިދާޅުވިއެވެ. ނަމަވެސް އެ އެއްބަސްވުމުގައި ސޮއި ކުރުވީ ހަގީގަތާއި ހިލާފު ހުށަހެޅުންތަކެއް ހުށަހަޅައިގެން މަކަރާއި ހީލަތުން ކަމަށް އޭނާ ވިދާޅުވެއެވެ.\nއެހެންނަމަވެސް ހިލްޓަންގެ ދިފާއީ ވަކީލް މުހައްމަދު ޝާހްދީ އަންވަރު ވަނީ އެކަން ދޮގުކުރައްވާފައެވެ. އަދި ދެފަރާތުގެ މެދުގައި އެއްބަސްވުމެއް އެކުލަވާލާފައި ވަނީ ވަރަށް ސަރީހަ އިބާރާތުންކަން އޭނާ ވަނީ ވަރަށް ތަފްސީލުކޮށް ފާހަގަކުރެއްވިއެވެ.\nމި އެއްބަސްވުން އެކުލަވާލާފައި ވަނީ ވަލުއީ ގާނޫނުތަކުގެ މައްޗަށް ކަން ދިފާއީ ވަކީލް ފާހަގަކުރެއްވިއެވެ. އަދި އެހެންވެ، މި މައްސަލަ ސިންގަޕޫރުގެ އާބިޓްރޭޝަންއާ ހަމައިން ނިމޭނެ ކަމަށް އެ އެއްބަސްވުމުގައިވާ ކަން ވެސް އޭނާ ވަނީ ފާހަގަކުރައްވައިފައެވެ.\nމި މައްސަލަ ސިންގަރޫޕް އާބިޓްރޭޝަން އިން ނިމިފައި ވަނީ ސަން ޓްރެވެލްސްއާއި ދެކޮޅަށެވެ.\nމިއަދުގެ އަޑުއެހުން ނިންމާލަމުން އުއްތަމަ ފަނޑިޔާރު ވިދާޅުވީ ދެން އޮންނާނީ ހުކުމް ކުރުމުގެ މަރުހަލާ ކަމަށެވެ. އަދި މައްސަލަ ދިރާސާ ކުރައްވަމުން ދާއިރު އިތުރު ކަމެއް ފަނޑިޔާރުންނަށް ފާހަގަކުރެވިއްޖެނަމަ އިތުރު އަޑުއެހުމެއް ބާއްވާނެ ކަމަށް އުއްތަމަ ފަނޑިޔާރު ވިދާޅުވިއެވެ.\nމި މައްސަލާގައި، ހައި ކޯޓުން ހުކުމް ކޮށްފައިވަނީ ސިވިލް ކޯޓަށް އާބިޓްރޭޝަން އަމުރު ތަންފީޒު ކުރެވޭނެ ކަމަށެވެ. އާބިޓްރޭޝަން ގާނޫނާ ހަވާލާދީ ހައި ކޯޓުން ކުރި ހުކުމުގައި ވަނީ، އާބިޓްރޭޝަންގެ ނިންމުން ތަންފީޒު ކުރާނީ "ކަމާބެހޭ ކޯޓުން" ކަމަށާއި، މިފަދަ މައްސަލަތަކުގައި އަމަލުކުރާ ގޮތަށް ބަލާއިރު އެ ކޯޓަކީ ސިވިލް ކޯޓު ކަމަށެވެ. މިއާއެކު ސަން ޓްރެވެލްގެ އެކައުންޓްތައް ވެސް ވަނީ ސިވިލް ކޯޓުން ފްރީޒްކޮށްފައެވެ.\nއަލީ ވަހީދު ސުޕްރީމް ކޯޓަށް ހާޒިރުވާން އަންގައިފި\nސުޕްރީމް ކޯޓު ކައިރިން ރިމޯޓް ކާރެއް ފެނިގެން ސިފައިން އެލާޓަށް


Indonesia: "flight vettemun aee kandah honu elhi fadhain" | ThePress\nއިންޑޮނޭޝިއާ: "ފްލައިޓު ވެއްޓެމުން އައީ ކަނޑަށް ހޮނުއެޅި ފަދައިން"\n10 January 2021, 10:33\nއިންޑޮނޭޝިއާގެ ވެރިރަށް ޖަކާޓާއިން ފުރައިގެން ޕޮއިންޓިއަނަކްއަށް ދަތުރު ކުރަމުންދަނިކޮށް ހޮނިހިރު ދުވަހުގެ ހަވީރުގެ ވަގުތެއްގައި ވީނުވީއެއް ނޭނގި ގެއްލުނު ސްރީވިޖަޔާ އެއާ ވެއްޓުނު ކަމަށް ބެލެވޭ ސަރަހައްދު ހޯދިއްޖެ ކަމަށް އިންޑޮނޭޝިއާގެ ކަމާ ބެހޭ ފަރާތްތަކުން ބުނެފިއެވެ.\n50 ފަސެންޖަރުންނާއި 12 ކުރޫއިންނާއެކު ޖުމުލު 62 މީހުން ގޮވައިގެން ޖަކާޓާއިން އުދުއްސާލި އުދުއްސާލި ސްރީވިޖަޔާ އެއާގެ ފްލައިޓް، އެސްޖޭވައި 182، ރާޑަރުތަކަށް ގެއްލުނީ ދަތުރަށް ފެށިތާ އެންމެ4ވަރަކަށް މިނެޓްގެ ތެރޭގައެވެ.\nއިންޑޮނޭޝިއާގެ ކަމާބެހޭ ފަރާތްތަކުން މިހާރު ވަނީ، ކަނޑުގެ އަސްކަރިއްޔާގެ ޑައިވަރުންގެ ޓީމުތަކާއެކު، 10 ބޯޓެއް، ފްލައިޓް ސްޖޭވައި 182 ވެއްޓުނު ކަމަށް ބެލެވޭ ސަރަހައްދުގައި އޮޕަރޭޓް ކުރަން ފަށާފައެވެ. އަދި ތަހުގީގު ޓީމުތަކުން މިހާރު ވަނީ، ބޯޓުގެ ބައިތައް ކަމަށް ބެލެވޭ ބައެއް ތަކެތި ދިރާސާ ކުރުމުގެ މަސައްކަތްވެސް ފަށާފައެވެ.\nމީހުން ހޯދުމަށް ހިންގި އޮޕަރޭޝަން ރޭގެ ވަގުތެއްގައި މެދުކަނޑާލި ނަމަވެސް، މިއަދު ހެނދުނު މި އޮޕަރޭޝަން އަލުން ފަށާފައި ވާ ކަމަށް ހަބަރު ލިބެއެވެ.\nޖަނަވަރީ 9، 2021 ވަނަ ދުވަހު އިންޑޮނޭޝީއާގެ ޖަކާޓާ ބޭއަށް ވެއްޓުނު ސްރީވިޖަޔާ އެއާގެ ފްލައިޓް އެސްޖޭވައި 182ގެ ބައެއް / ފޮޓޯ: ޓްވިޓާ\nއިންޑޮނޭޝިއާގެ ވެރިރަށް ޖަކާޓާއިން އުދުއްސާލިތާ ގިނަ އިރުތަކެއް ނުވަނީސް ގެއްލުނު ފްލައިޓް ނިސްބަތްވާ ސްރީވިޖަޔާ އެއާ ރަމްޒު ކޮށްދިނުމަށް ބޭނުންކޮށްފައި ވާ ތަސްވީރެއް / ފޮޓޯ: ޓްވިޓާ\nހާދިސާ ހިނގި ސަރަހައްދުން ވާހަކަ ދެއްކި ބައެއް މީހުން ވަނީ، ގޮވުމެއްގެ އަޑު އިވުނު ކަމަށް ރިޕޯޓް ކޮށްފައެވެ.\nބީބީސީއާ ވާހަކަ ދެއްކި ސޯލިހީން ނަމަކަށް ކިއާ މަސްވެރިއަކު ވަނީ، ބޯޓު ވެއްޓުނު މަންޒަރު އޭނާއަށް ފެނުނު ކަމަށާ، އެއާއެކު އޭނާ މަސް ބާނަމުން ދިޔަ ބޯޓުގެ ކައްޕިވެސް އެނބުރި އެއް ގަމަށް އައުމަށް ނިންމީ ކަމަށް ބުނެފައެވެ.\n"މަތިންދާ ބޯޓު ވެއްޓިގެން އައީ ކަނޑަށް ހޮނުއެޅި ފަދައިން. ބޯޓު ގޮވީ ފެނުތެރޭގަ. އަހަރަމެން ތިބި ބޯޓާ ވަރަށް ކައިރިއަށް ވެއްޓުނީ. ފްލައިވުޑް ގަނޑެއް ޒާތުގެ އެއްޗެއް ކިރިއާ މި ބޯޓުގަވެސް ނުޖެހުނީ" ސޯލިހީން ބުނި ކަމަށް ބީބީސީއިން ރިޕޯޓް ކޮށްފައި ވެއެވެ.\nފްލައިޓް ވެއްޓުނު ސަރަހައްދުގައި އޮތް ޖަޒީރާ ރަށެއްގެ ރަށްވެހިންވެސް ވަނީ، ބޯޓުގެ ބައިތައް ކަމަށް ބެލެވޭ ގިނަ އަދަދެއްގެ ތަކެތި ފެނިފައި ވާ ކަމަށް ރިޕޯޓް ކޮށްފައެވެ.\n130 މީހުންގެ ޖާގައިގެ ބޯޓެއް ކަމަކު، ހާދިސާ ހިނގި ވަގުތު ބޯޓުގައި ތިބީ 62 މީހުންނެވެ. ފަސެންޖަރުންގެ ތެރޭގައި7ކުޑަކުދިންނާއި ތުއްތު3ކުދިންވެސް ހިމެނެއެވެ. ބޯޓުން ދަތުރު ކުރި މީހުންގެ އާއިލާ މެމްބަރުން މަޑުކޮށްގެން ތިބީ ޖަކާޓާގެ ސޮއެކާނޯ-ހައްޓާ އިންޓަނޭޝަނަލް އެއާޕޯޓްގައި ކަމަށް ހަބަރު ލިބެއެވެ.\nފްލައިޓް އެސްޖޭވައި 182 ގެއްލުނީ ވެރިރަށް ޖަކާޓާގެ 20 ކިލޯމީޓަރު އުތުރުންނެވެ. އެއީ 2018 ވަނަ އަހަރުވެސް މަތިންދާބޯޓު ވެއްޓުމުގެ ހިތާމަވެރި ހާދިސާއެއް ހިނގި ސަރަހައްދާ ކައިރި ހިސާބެކެވެ. އެ ފަހަރު ލަޔަން އެއާގެ ފްލައިޓެއް ވެއްޓި، 189 މީހުންގެ ފުރާނަ ވަނީ ގެއްލިފައެވެ.\n2003 ވަނަ އަހަރު އުފެއްދި ސްރީވިޖަޔާ އެއާ އަކީ އިންޑޮނޭޝިއާގެ އިތުރުން، ދެކުނު އިރުމަތީ އޭޝިއާގެ އެކި މަންޒިލްތަކަށް އުދުހޭ، ބަޖެޓް އެއާލައިނެކެވެ.\nމި ކިޔައިގެން އެއްޗެއް އޮޅުމެއް ނުފިލާނެ. ލިޔަން ކިޔަން ނޭނގުނަސް ނޫސް ލިޔަން އުޅެން ވާނެ ކަލޯ


Tonga Ah Baarugadha Thoofaaneh Araifi, Gehlun Nuvaa Emme Ge'ehves Neiy - Vaguthu\nޓޮންގާ އަަށް ބާރުގަދަ ތޫފާނެއް އަރައިފި، ގެއްލުން ނުވާ އެންމެ ގެއެއްވެސް ނެތް\nޓޮންގާ އަަށް ބާރުގަދަ ތޫފާނެއް އަރައި ބޮޑެތި ގެއްލުންތަކެއް ވަމުން އެބަދެއެވެ.\nތޫފާން "ގީތާ" ނަމުން ނަންދީފައިވާ މި ތޫފާނަކީ ފާއިތުވެދިޔަ 60 އަހަރު ތެރޭވެސް އެގައުމަށް އެރި އެންމެ ބާރުގަދަ ތޫފާނެވެ. ކެޓެގަރީ4ގެ ބާރުމިނުގައި އެރި މިތޫފާނުގައި ޓޮންގާގެ 100 އަހަރުވީ މަޖިލީހުގެ އިމާރާތް ބިމާ ހަމަވެފައިވާއިރު، ތޫފާނުގައި ވަނީ ގިނަ ހިސާބުތަކުން ކަރަންޓުގެ ހިދުމަތް ކެޑި, ގިނަ ގޭގޭގެ ފުރާޅު އެއްލާލައި ބޮޑެތި ގެއްލުން ތަކެއް ލިބިފައެވެ.\nމި ތޫފާނުގައި ގަޑިއަކު 200 ކިލޯ މީޓަރު ބާރުމިނުގައި ވައިޖެހުނު ކަމަަށް ވަނީ ރިޕޯޓް ކުރެވިފައެވެ.\nތޫފާންނުގައި އެއްވެސް ބަޔަކަަށް ގެއްލުންވެ, އަދި އެއްވެސް ބަޔަކު ޒަހަމު ވިކަމުގެ ރިޕޯޓެއް އަދި ލިބިފައި ނުވާއިރު ތޫފާނާއި ގުޅިގެން އެގައުމުގައި ވަނީ ކުއްލި ނުރައްކަލުގެ ހާލަތު އިއުލާނު ކޮއްފައެވެ. ތޫފާނުގައި ގެއްލުން ލިބުނު ފަރާތް ތަކަށް އެހީވުމަށް މިހާރު ވަނީ ސަރަހައްދީ މަރުކަޒުތައް ހަދާފައެވެ.\nޓޮންގާގެ ނޭޝަނަލް ޑިޒާސްޓަރ މެނޭޖްމެންޓް ސެންޓަރުން ބުނެފައިވަނީ މި ތޫފާނުގައި ގެއްލުން ނުވާ ހަމަ އެންމެ ގެޔެެއްވެސް ނެތް ކަމަށެވެ.\nފިޖީގެ އިރުން އަދި ނިއު ޒީލެންޑުގެ އުތުރުން ޕެސިފިކުގައި އޮންނަ ޓޮންގާ އެކުލެވިގެން ވަނީ 170 ރަށުގެ މައްޗަށެވެ. ގީތާ ތޫފާން މިހާރު ދަތުރު ކުރަމުން ދަނީ ފިޖީއާ ދިމާލަށެވެ. އެ ތޫފާން ކެޓަގަރީ ފަހަކަށް މިއަދު ބަދަލުވާނެ ކަމަށް ލަފާ ކޮށްފައިވެ އެވެ. އެހެންކަމުން ކުރިއަށްއޮތްތާ މި ތޫފާނުގެ ގެއްލުން މާ ބޮޑުވާނެ ކަމަށް އޮފިޝަލުން ބުނެއެވެ.\nފެބުރުއަރީ 15, 2018 21:07\nރާއްޖެއަށް މިއުޅެނީ ކެޓަގަރީ 25ތޫފާނެއް އަރައިގެން ކުއްލި ނުރައްކާ މިއޮތީ


މިއަހަރުގެ ފުރަތަމަ ކުއާޓަރުގައި އެސްޓީއޯގެ ޖުމްލަ އާމްދަނީ ހަތަރު ބިލިއަން ރުފިޔާއަށް\n30 އޭޕްރިލް 2022\nއެސްޓީއޯގެ ހެޑް އޮފީސް: ފޮޓޯ / ރާއްޖެ އެމްވީ\nނިމިދިޔަ ކުއާޓަރުގައި ސަރުކާރުގެ މައި ވިޔަފާރި ކުންފުނި އެސްޓީއޯ އަށް ޖުމްލަ އާމްދަނީގެ ގޮތުގައި ހަތަރު ބިލިއަން ރުފިޔާ ލިބިއްޖެއެވެ.\nއެސްޓީއޯ އިން ވަނީ މިއަހަރުގެ ފުރަތަމަ ކުއާޓަރުގެ ހިސާބުތައް މިއަދު އެކުންފުނީގެ ވެބްސައިޓުގައި އާއްމު ކޮށްފައެވެ.\nމި ކުއާޓަރުގައި ލިބުނު އާމްދަނީ އަކީ އޭގެ ކުރީ ކުއާޓަރާއި އަޅާ ބަލާއިރު 23 އިންސަައްތައިގެ އިތުރުވުމެކެވެ. އާމްދަނީ އިތުރުވުމުގެ މައިގަނޑު ސަބަބަކީ ދުނިޔޭގެ ބާޒާރުގައި ތެލުގެ އަގު މައްޗަށް ދިޔުމާއެކު، އެސްޓީއޯ އިން ވިއްކި ތެލުގެ އަދަދު އޭގެ ކުރީ ކުއާޓަރާއި އަޅާބަލާއިރު، 14 އިންސައްތަ އިތުރުވެފައިވުމެވެ. އަދި އެ ކުންފުނިން ކުރަމުން ގެންދާ އެހެނިހެން ވިޔަފާރިތައް ކުރިއަރާ، އެ ވިޔަފާރިތަކުން ލިބުނު އާމްދަނީ އިތުރުވެފައިވުން ކަމަށްވެސް އެސްޓީއޯ އިން ބުންޞެވެ.\nއެސްޓީއޯ އަށް ލިބުނު އާމްދަނީ އިތުރުވުމާއެކު، ޖުމްލަ ފައިދާ ވަނީ އޭގެ ކުރީ ކުއާޓަރާއި އަޅާބަލާއިރު، 71.6 މިލިއަން ރުފިޔާ އިތުރުވެފައެވެ. މިއީ އޭގެ ކުރީ ކުއާޓަރާއި އަޅާބަލާއިރު، 18 އިންސައްތައިގެ ކުރިއެރުމެކެވެ.\nދުނިޔޭގެ ބާޒާރުގައި ތެލުގެ އަގުތައް ބޮޑުވިނަމަވެސް، އެ ނިސްބަތުން އެސްޓީއޯއިން ތެލުގެ އަގުތައް ބޮޑުކޮށްފައިނުވާނެ ކަމަށް އެކުންފުނިން ބުންޏެނެ. ހަމަމިއާއެކު، ރަމަޟާން މަހަށް ހާއްސަކޮށް، ރައްޔިތުންނަށް ބޭނުންވާ ތަކެތި އެތެރެކޮށް، ހެޔޮ އަގުގައި ފޯރުކޮށްދިނުމަށް އިސްކަމެއް ދެވިފައިވާނެ ކަމަށްވެސް ބުންޏެވެ. އެއާއެކު އެސްޓީއޯ ޕީޕަލްސް ޗޮއިސްއިން ދެމުން ގެންދިޔަ ހިދުމަތްތައް ފުޅާކޮށް، ތަފާތު މުދަލާއެކު، މިދިޔަ މާޗު މަހުގެ 13ވަނަ ދުވަހު އައު ޑިޕާޓްމަންޓް ސްޓޯއެއް ވަނީ ހުޅުވިފައިވާނެ ކަމަށް އެސްޓީއޯ އިން ބުންޏެވެ.\nއެސްޓީއޯގެ ހިންގުމުގެ ހަރަދު، 2022 ވަނަ އަހަރުގެ ފުރަތަމަ ކުއާޓަރުގައި ވަނީ އޭގެ ކުރީ ކުއާޓަރާއި އަޅާބަލާއިރު ގާތްގަނޑަކަށް 10 އިންސައްތަ އިތުރުވެފައެވެ. މީގެ މައިގަނޑު ސަބަބަކީ ޕްރޮވިޝަން އިތުރުވެފައިވުން ކަމަށް އެކުންފުނިން ބުންޏެވެ.\nޓެކުހަށް ކެނޑުމުގެ ކުރިން، އެސްޓީއޯގެ 2022 ވަނަ އަހަރުގެ ފުރަތަމަ ކުއާޓަރގެ ފައިދާއަކީ 177 މިލިއަން ރުފިޔާއެވެ. މިއީ އޭގެ ކުރީ ކުއާޓަރާއި އަޅާބަލާއިރު 15 އިންސައްތައިގެ އިތުރުވުމެކެވެ. އަދި ޓެކުހަށް ކެނޑުމަށްފަހު މި ކުއާޓަރުގެ ސާފު ފައިދާއަކީ 150 މިލިއަން ރުފިޔާއެވެ. މިއީ އޭގެ ކުރީ ކުއާޓަރާއި އާއި އަޅާބަަލާއިރު 14 އިންސައްތައިގެ އިތިރުވުމެކެވެ.\nމެއި 1, 2022\nތިވަރު ބޮޑު ފައިދާއެއް ވާއިރުވެސް ތެލުގެ އަގު ދައްނުކުރާތި.. ދެންހުރިހާއެންމެން ޓެކުސީ ޑުރައިވަރުންގެ ދުފައި އެއްޗިސްސޭ.. އަހަރުމެން ނަށް ރަށަށް ވެސްދެވެނީ އެހާމެ ބޮޑު އަގު ދީގެން ލޯންޗު ފެރީ މީހުންބުނަނީ ތެލުގެ އަގު ބޮޑުވީމައި ޓިކެޓް އަގު ކުޑަކޮއްދެވޭކައް ނޯވެޔޯ.. ނަމުގައި ރަޔްޔިތުންގެ ކުންފުނި.. ކަމުގައި ވެރިންގެ އަންބޮނޑިޔައް. އެސްޓީއ މާޓުން ގިނައެއްޗިހި އަގުބޮޑު.. ރަޔްޔިތުންގެ ވިޔަފާރިޔޯލަ… އައްޗޭސް


Bodu Chuttee ah fahu 78,000 dharivarun school ah\nބޮޑު ޗުއްޓީއަށްފަހު 78،000 ދަރިވަރުން ސްކޫލަށް\nބޮޑު ޗުއްޓީ ނިންމާލުމަށް ފަހު 78000 އަށްވުރެ ގިނަ ދަރިވަރުންނާއެކު ދިރާސީ އާ އަހަރުގެ ކިޔެވުން މިއަދު ހެނދުނު ފަށައިފި އެވެ. މިއަދު ކިޔެވުން ފެށި އިރު މި އަހަރު ރާއްޖޭގެ 217 ސްކޫލެއްގައި 7700 ޓީޗަރުން ކިޔަވައިދޭން ހަރަކާތްތެރިވާނެ އެވެ. އެއީ ސަރުކާރުގެ 212 ސްކޫލާއި ފަސް ޕްރައިވެޓް ސްކޫލު ހިމެނޭގޮތަށެވެ.\nދިރާސީ އަހަރު ފެށި އިރު ސްކޫލްތަކުގެ މަރާމާތުގެ މަސައްކަތްތައް ސްކޫލް ބަންދުގެ ތެރޭގައި ކޮށް ގާތްގަނޑަކަށް ހުރިހާ މަސައްކަތެއް ވަނީ ނިންމާފަ އެވެ. ކިޔެވުން ފެށި އިރު އާބާދީ މަދު ސްކޫލްތަކަށް އަމާޒުކޮށް މިއަހަރުގެ ތެރޭގައި 17 ރަށެއްގައި މަލްޓިގްރޭޑް އުސޫލުން ކިޔަވައިދޭން ފަށާނެ އެވެ. އަދި ރާއްޖޭގެ ހުރިހާ ސްކޫލަކަށް ބޭނުންވާ މުދައްރިސުން ހަމަކޮށް، ހުރިހާ ސްކޫލަކަށް ބޭނުންވާ ޓެކްސްޓް ފޮތް އެޑިއުކޭޝަނުން ވަނީ ފޯރުކޮށްދީފަ އެވެ.\nމިދިއަ އަހަރުން ފެށިގެން ޕްރީސްކޫލް ތައުލީމް އެޑިއުކޭޝަން މިނިސްޓްރީގެ ދަށަށް ވަނީ ބަދަލުކޮށްފަ އެވެ. އެގޮތުން ސަރުކާރުގެ ސްކޫލްތަކުގައި މިއަހަރު 12454 ކުދިން ޕްރީސްކޫލް ލެވެލްގައި ކިޔަވާނެ އެވެ.\nމިއަހަރުގެ ކިޔެވުން ފެށެންވާއިރަށް ހުރިހާ ސްކޫލަކަށް ޓީޗަރުން ހަމަކުރަން ބޮޑު އިސްކަމެއް ދީފައިވާނެ ކަމަށް އެޑިއުކޭޝަން މިނިސްޓްރީން ވަނީ ބުނެފަ އެވެ. އެގޮތުން މުޅި ރާއްޖޭގެ އެކި ސްކޫލްތަކުގައި މި އަހަރު 7700 ޓީޗަރުން ކިޔަވައިދިނުމުގައި ހަރަކާތްތެރި ވާއިރު، އޭގެ ތެރެއިން 5700 ޓީޗަރުންނަކީ ދިވެހި ޓީޗަރުންނެވެ. އެޑިއުކޭޝަން މިނިސްޓްރީން ވަނީ ސްކޫލްތަކުގައި ދިވެހި ޓީޗަރުން އިތުރުކުރުމަށް އެ މިނިސްޓްރީން ފަށާފައިވާ މަސައްކަތުގެ ދަށުން، މިއަހަރު ބޭރު ޓީޗަރުން ހަމަވެފައިވާ ދާއިރާތަކަށް ވެސް ދިވެހި ޓީޗަރުން ހޯދުމަށް އިއުލާންކޮށް، ކުރިމަތިލި ފަރާތްތަކުގެ ތެރެއިން ގާބިލް ޓީޗަރުންނަށް ވަޒީފާ ހަމަޖައްސައިދީފަ އެވެ.\nދެހާސް ސާދަ ވަނަ އަހަރު އެކުލަވައިލި ގައުމީ އާ މަންހަޖުގެ ދަށުން ގްރޭޑް ފަހަކާ ހަމައަށް އާ ފޮތްބައި އެކުލަވާލައި ކިޔަވައިދޭން ފަށާފައިވާއިރު، ގްރޭޑް އެކަކުން ދިހައަކަށް 158 ސްކޫލެއްގައި މިއަހަރު ކިޔަވައިދޭނެ އެވެ. އަދި ކީ ސްޓޭޖުން ފެށިގެން ގްރޭޑް 12 އާ ހަމައަށް 31 ސްކޫލެއްގައި ކިޔަވައިދޭ އިރު، ގްރެޑް 8 އިން 12 އަށް 35 ސްކޫލެއްގައި، އަދި މަތީ ސަނަވީގެ ގްރޭޑް 11 އާއި 12 އަށް ދެ ސްކޫލަކުން ކިޔަވައިދޭނެ އެވެ.\nމިއަދު ދިރާސީ އަހަރު ފެށިއިރު 2030 އަންނަންވާއިރަށް، ދުނިޔޭގެ ހުރިހާ ގައުމަކުން ހާސިލްކުރުމަށް ކަނޑައަޅާފައިވާ ދެމެހެއްޓެނެވި ތަރައްގީގެ ލަނޑުދަނޑިތަކުގެ ތެރޭގައި ހިމެނޭ، ފަށާތައުލީމު ފެށުމުގެ ކުރިން އެއް އަހަރުގެ ޕްރީސްކޫލް ތައުލީމް ތުއްތުކުދިނަށް ހިލޭ ފޯރު ކޮށްދިނުމުގެ ލަނޑުދަނޑި ރާއްޖެއިން ވަނީ ހާސިލްކޮށްފަ އެވެ. ސަރުކާރުން ހިލޭ ޕްރީސްކޫލް ތައުލީމް ފޯރުކޮށްދޭން ނިންމުމާއެކު، ރާއްޖެއިން ވަނީ ކުރިޔަށްއޮތް 15 އަހަރުގެ ޕްލޭން ފެށުމުގެ ކުރިން ދެ އަހަރުގެ ޕްރީސްކޫލްގެ ފުރުސަތު ވެސް ކަށަވަރުކޮށްދީފަ އެވެ.\nފަށާ ތަޢުލީމާއި ސާނަވީ ތައުލީމު އަދި މަތީ ސާނަވީގައި ހިލޭ ކިޔެވުމުގެ ފުރުސަތު ތަނަވަސްކޮށްދީފައިވާ ފަދައިން، ޕްރީސްކޫލުގެ އެލްކޭޖީ އަދި ޔޫކޭޖީ ކްލާސްތަކަކީވެސް ސަރުކާރުން ހިލޭ ދޭ ރަސްމީ ތައުލީމުގެ ބައެއްގެ ގޮތުގައި ވަނީ ހަމަޖައްސާފަ އެވެ.\nމިއަދު މިފެށި މިއަހަރުގެ ފުރަތަމަ ސެމެސްޓާގެ ކިޔެވުން ޖޫން 11 އާ ހަމައަށް ކުރިއަށް ދާނެ އެވެ. އެ ދެމެދުގައި ސެމެސްޓާގެ މެދު ބަންދު ގޮތުގައި މާޗް 19 އިން 23 އަށް ސްކޫލްތައް ބަންދުކުރާނެ އެވެ.


SunOnline: India ge kureege Finance Minister ah ICU gai faruvaa dheny\nއިންޑިއާގެ ކުރީގެ ފިނޭންސް މިނިސްޓަރަށް އައިސީޔޫގައި ފަރުވާ ދެނީ\n10 Aug 2019, 11:04\nބޮޑުވަޒީރު މޯދީއާއި ކުރީގެ މިނިސްޓަރު އަރުން ޖެއިޓްލީ ---\nއިންޑިއާގެ ކުރީގެ ފިނޭންސް މިނިސްޓަރު، އަދި ގާނޫނު ހަދާ މަޖިލީހުގެ މަތިގެ ރާޖްޔާ ސަބާގެ މެމްބަރު އަރުން ެައިޓްލީއަށް އައިސީޔޫގައި ފަރުވާ ދެމުން އެބަ ގެންދެއެވެ.\nއިންޑިއާގެ ކުރީގެ ބޮޑުވަޒީރު އަތަލް ބިހާރީ ވަޖްޕާޔީއާއި، މިހާރުގެ ބޮޑުވަޒީރު ނަރެންދްރާ މޯދީގެ ފުރަތަމަ ފަސް އަހަރު ދުވަހު ކެބިނެޓުގެ އެކި މަގާމުތައް ފުރުއްވި ޖެއިޓްލީ، ނިއުދިއްލީގެ އޯލް އިންޑިއާ އިންސްޓިޓިއުޓް އޮފް މެޑިކަލް ސައިންސަސް (އެއިމްސް)ގައި އެޑްމިޓުކުރީ އިއްޔެ ހެނދުނުއެވެ.\nއިންޑިއާގެ ނޫސްތަކުން ރިޕޯޓުކުރާ ގޮތުގައި ޖެއިޓްލީ އެޑްމިޓްކުރީ ނޭވާނުލެވުމާއި އެންޒައިޓީގެ ޝަކުވާ ކުރެއްވުމުންނެވެ. އެއިމްސްއިން އިއްޔެ ނެރުނު ބަޔާނެއްގައި ބުނީ ކުރީގެ މިނިސްޓަރު ޖެއިޓްލީ އެޑްމިޓުކުރީ އެ ހޮސްޕިޓަލުގެ ކާޑިއޯ-ނިއުރޯ ސެންޓަރުގައި ކަމަށާއި، މިވަގުތު އޮންނެވީ އައިސީޔޫގައި އޮބްޒަވޭޝަނުގައި ކަމަށެވެ.\nއަދި ޖެއިޓްލީގެ ހާލަތު ރަނގަޅުކަން ފާހަގަކޮށް، ހޮސްޕިޓަލުން ބުނީ އޭނާ އޮންނެވީ "ހެމޮޑައިނަމިކަލީ ސްޓޭބަލް" ހާލެއްގައި ކަމަށެވެ.\nއެއިމްސްއިން މިއަދު ވަނީ ޖެއިޓްލީގެ ހާލަތު ރަނގަޅުކަމާއި ބޭހަށް ރަނގަޅަށް އިޖާބަދެމުން ގެންދާކަން، ރާޖްޔާ ސަބާގެ ޗެއާމަން އަދި އިންޑިއާގެ ނައިބު ރައީސް ވެންކައިއާ ނައިޑޫ އަންގާފައެވެ.\nމޯދީގެ ފުރަތަމަ ސަރުކާރު ފެށުނީއްސުރެ އެ ދައުރު ހަމަވަންދެން ޖެއިޓްލީ ހުންނެވީ ފިނޭންސް މިނިސްޓަރުކަމުގައެވެ. އޭގެ އިތުރުން ޑިފެންސް މިނިސްޓަރުކަމާއި އިންފޮމޭޝަން އެންޑް ބްރޯޑްކާސްޓިން މިނިސްޓަރުކަންވެސް ކުރެއްވިއެވެ.\nބޮޑުވަޒީރު ވަޖްޕާޔީގެ ސަރުކާރުގައި ޖެއިޓްލީ ހުންނެވީ ސްޓޭޓް މިނިސްޓަރ ފޯރ އިންފޮމޭޝަން އެންޑް ބްރޯޑްކާސްޓިންގެ މަގާމުގައެވެ. އަދި އެގައުމުގެ ޖަސްޓިސް މިނިސްޓަރުކަންވެސް ކުރެއްވިއެވެ.\nބީޖޭޕީގެ މެމްބަރެއްގެ ގޮތުގައި ހުންނަވާ އަރުން ޖެއިޓްލީއަކީ 2018 އިން ފެށިގެން ރާޖްޔާ ސަބާގައި އުއްތަރު ޕްރަދޭޝް ތަމްސީލުކުރައްވާ މެމްބަރެވެ.\nބޮޑުވަޒީރު މޯދީގެ ދެވަނަ ސަރުކާރުގެ އިސް މަގާމަކަށް ވަޑައިގަތުމުގެ ދައުވަތު، މޯދީ ދެވަނަ ދައުރަކަށް ހޮވިވަޑައިގަތުމުން ޖެއިޓްލީއަށް ދެއްވި ނަމަވެސް އޭނާ ނިންމެވީ ސިއްހީ ހާލަތު ތަން ނުދިނުމުގެ ސަބަބުން އެ ދައުވަތު ގަބޫލު ނުކުރުމަށެވެ.\nމިހާރު އުމުރުން 66 އަހަރު ވެފައިވާ ޖެއިޓްލީއަކީ ގާނޫނީ ވަކީލެކެވެ.


Midhiya mahu tourism dhavee keeve?\nމިދިޔަ މަހު ރާއްޖޭގެ ޓޫރިޒަމް ދަށްވީ ކީއްވެ؟\nއެހެން އަހަރުތަކުގައި ރާއްޖޭގެ ޓޫރިޒަމްގެ "ބަހާރު މޫސުން" ފެށޭ ދުވަސްވަރަކީ ނޮވެމްބަރު މަހެވެ. އެއީ އާ އަހަރުގެ ބަންދަށް ޓޫރިސްޓުން ރާއްޖެއަށް ޒިޔާރަތް ކުރުމަށް ބުކިން ހައްދަން ފަށާ މަހެވެ. ތައްޔާރީތައްވާ ދުވަސް ވަރެވެ. މީގެ ސަބަބުން ކޮންމެ އަހަރެއްގެ ވެސް ނޮވެމްބަރު މަސް ވެގެން ދަނީ ރާއްޖޭގެ ޓޫރިޒަމް ތިޔާގި މަހަކަށެވެ. ނަމަވެސް މި ފަހަރު މިކަން ތަފާތެވެ. މުޅި އަހަރު ދުވަހު ރާއްޖޭގެ ޓޫރިޒަމް ރަނގަޅު ނަމަވެސް ނޮވެމްބަރު މަސް ވެގެން ދިޔައީ ހީނަރު މަހަކަށެވެ. ސަބަބަކީ ކޮބައި ހެއްޔެވެ؟\nޓޫރިޒަމް ހިސާބުތައް ދައްކާ ގޮތުގައި މިދިޔަ އަހަރުގެ ނޮވެމްބަރު މަހު ރާއްޖެއަށް ޒިޔާރަތްކޮށްފައިވަނީ 94،589 ޓޫރިސްޓުންނެވެ. ނަމަވެސް މި އަހަރުގެ ނޮވެމްބަރު މަހު ރާއްޖެއަށް ޒިޔާރަތްކޮށްފައިވަނީ 89،778 ޓޫރިސްޓުންނެވެ. މިއީ މިދިޔަ އަހަރުގެ މި މުއްދަތާ އަޅާ ބަލާއިރު 5.1 ޕަސެންޓުގެ ދަށްވުމެކެވެ.\nރާއްޖެ ޓޫރިޒަމަށް ބަލާއިރު ރަޝިއާއަކީ ރާއްޖެއަށް މުހިންމު މާކެޓެކެވެ. ނަމަވެސް ރަޝިއާ-ޔޫކްރެއިން މައްސަލައިގެ ސަބަބުން ރާއްޖޭގެ ޓޫރިޒަމަށް ވަނީ ބޮޑު ގެއްލުމަކާ ކުރިމަތިވެފަ އެވެ. މީގެ އެއް ސަބަބަކީ ރާއްޖޭގެ މެދު ފަންތި އާއި މަތީ ފަންތީގެ ގިނަ ރިސޯޓުތަކުގެ އެނދުތައް މި ސަރަހައްދުން އަންނަ ޓޫރިސްޓުން ހިއްސާ ކުރުމެވެ.\nމިދިޔަ މަހު ޓޫރިޒަމް ހިސާބުތައް ދައްކާ ގޮތުގައި ރަޝިއާ ހިމެނޭ އީސްޓަން ޔޫރަޕް ބައްރުން ރާއްޖެއަށް ޒިޔާރަތްކުރި ޓޫރިސްޓުންގެ އަދަދު ވެސް ވަނީ 22 ޕަސެންޓް ދަށްވެފަ އެވެ. މި ބައްރުން ރާއްޖެއަށް އެންމެ ގިނައިން ޓޫރިސްޓުން ޒިޔާރަތްކުރާ ރަޝިއާއިން މިދިޔަ އަހަރުގެ ނޮވެމްބަރު މަހު ރާއްޖެއަށް 7،675 ޓޫރިސްޓުން އައި ނަމަވެސް މި އަހަރުގެ ނޮވެމްބަރު މަހު މި ގައުމުން ރާއްޖެ އައިސްފައިވަނީ 5،723 ޓޫރިސްޓުންނެވެ. މިއީ މިދިޔަ އަހަރާ އަޅާ ބަލާއިރު 13.3 ޕަސެންޓުގެ ދަށްވުމެކެވެ. މި ސަރަހައްދުން ޓޫރިސްޓުން އަންނަ އެހެން ގައުމުތަކަށް ބަލާއިރު ޗެކްރިޕަބްލިކުން އައި ޓޫރިސްޓުންގެ އަދަދު ވެސް ވަނީ 23 ޕަސެންޓް ދަށަށް ގޮސްފަ އެވެ. އަދި ޔޫކްރެއިނުން އައި ޓޫރިސްޓުންގެ އަދަދުވެސް ވަނީ 28 ޕަސެންޓް ދަށަށް ގޮސްފަ އެވެ.\nރާއްޖޭގެ ޓްރެވަލް އެޖެންސީ ކަމަށްވާ ރިއެއްލޯ ޓްރެވަލްގެ މެނޭޖިން ޑިރެކްޓަރު މުހައްމަދު ހަލީލު ވިދާޅުވި ގޮތުގައި ރަޝިއާ ޓޫރިސްޓުންގެ އަދަދު މަދުވި އެއް ސަބަބަކީ އެ ސަރަހައްދުގެ ހަމަނުޖެހުން ބޮޑުވުމެވެ.\n"މި ހަމަނުޖެހުމުގެ ސަބަބުން ރަޝިއާގެ އިކޮނޮމީއަށް ވެސް ވަނީ އަސަރުކޮށްފައި. މިކަމުގެ ސަބަބުން ރަޝިއާ ފައިސާގެ އަގު ވަނީ ވެއްޓިފައި. ރަޝިއާ ރުބެލްގެ އަގު ވަނީ 31 އިން 58 އަށް ވެއްޓިފަ،" ހަލީލު ވިދާޅުވި އެވެ.\nރާއްޖޭގެ އެހެން ޓްރެވަލް އެޖެންސީއެއް ކަމަށްވާ ކެޕިޓަލް ޓްރެވަލްގެ މެނޭޖިން ޑިރެކްޓަރު ޔޫސުފު ރިފްއަތު ވިދާޅުވި ގޮތުގައި ރަޝިއާ މާކެޓު ހީނަރުވި އެއް ސަބަބަކީ ރަޝިއާ-ޔޫކްރެއިން މައްސަލަ ކަމަށެވެ.\n"ބައެއް މީހުން ބުނޭ ރާއްޖޭން ރަޝިއާ މީހަކު ހައްޔަރު ކުރި މައްސަލާގައޭ ރަޝިއާ ޓޫރިސްޓުން މަދުވީ. އެކަމަކު އެއީ ރަނގަޅު ވާހަކައެއް ނޫން. ރަޝިއާ ޓޫރިސްޓުން މަދުވީ އެ ސަރަހައްދުން ދަތުރުކުރާ މީހުންގެ އަދަދު މަދުވެގެން،" ރިފްއަތު ވިދާޅުވި އެވެ.\nމިދިޔަ މަހަކީ ޗައިނާ މާކެޓުން އަންނަ މީހުންގެ އަދަދު ވެސް އެންމެ ބޮޑަށް ދަށަށް ދިޔަ އެއް މަހެވެ. ޓޫރިޒަމް ހިސާބުތައް ދައްކާ ގޮތުގައި ޗައިނާ ހިމެނޭ އޭޝިއާ ޕެސިފިކް ސަރަހައްދުން މިދިޔަ އަހަރުގެ ނޮވެމްބަރު މަހު 33،905 މީހުން އައިސްފައިވެ އެވެ. ނަމަވެސް މި އަހަރުގެ ނޮވެމްބަރު މަހު ޒިޔާރަތްކޮށްފައިވަނީ 24،729 މީހުންނެވެ. މިއީ މިދިޔަ އަހަރާ އަޅާ ބަލާއިރު 6.6 ޕަސެންޓުގެ ދަށްވުމެކެވެ.\nމި ސަރަހައްދުން ރާއްޖެއަށް އެންމެ ގިނައިން ޓޫރިސްޓުން ޒިޔާރަތްކުރާ ވަކިވަކި ގައުމުތަކަށް ބަލާއިރު ޗައިނާއިން މިދިޔަ އަހަރުގެ ނޮވެމްބަރު މަހު 26،008 ޓޫރިސްޓުން އައިސްފައިވީ ނަމަވެސް މި އަހަރުގެ ނޮވެމްބަރު މަހު އައީ 24،729 ޓޫރިސްޓުންނެވެ. މިއީ މިދިޔަ އަހަރާ އަޅާ ބަލާއިރު 4.9 ޕަސެންޓުގެ ދަށްވުމެކެވެ. އަދި މި ސަރަހައްދުން ދެވަނަ އަށް އެންމެ ގިނައިން ޓޫރިސްޓުން އަންނަ ކޮރެއާއިން އައި ޓޫރިސްޓުންގެ އަދަދު ވެސް ވަނީ 24.2 ޕަސެންޓް ދަށްވެފަ އެވެ. ސުވާލަކީ ޗައިނާ މާކެޓު ދަށަށް ދިޔައީ ކީއްވެބާ އެވެ؟\nމަޓާޓޯގެ ކުރީގެ ރައީސް ހަލީލު ވިދާޅުވީ ޗައިނާ ޓޫރިސްޓުންނަކީ ނިއު އިޔާ އާއި ކްރިސްމަސް މާބޮޑަށް ފާހަގަކުރާ ބައެއް ނޫން ކަމަށެވެ.\n"ޗައިނާ މީހުންނަކީ ކްރިސްމަސް ފާހަގަ ކުރުމަށް މާގިނައިން ދަތުރުކޮށް ހަދާ ބައެއް ނޫން.އެ މީހުންގެ ދަތުރު ކުރުން ފެށޭނީ ޖެނުއަރީ މަހުން ފެށިގެން. އެހެންވެ ކޮންމެ ވެސް ވަރެއްގެ ބަދަލެއް ފާހަގަ ކުރެވެނީ،" ހަލީލު ވިދާޅުވި އެވެ.\nއޭނާ ވިދާޅުވި ގޮތުގައި އަނެއް ސަބަބަކީ ޗައިނީސް ޗާޓަރު ފްލައިޓްތައް މި ދުވަސްވަރު މަދުވުން ކަމަށެވެ.\n"ރަޝިއާ ސަރަހައްދުގެ ޓޫރިސްޓުންނަށް ގިނަ އެނދުތައް މި ހުރީ ބަރޯސާވެފަ. މީގެ ސަބަބުން އެކަށީގެންވާ ވަރަށް ބެޑް ނެތުމަކީ ވެސް އެއް ސަބަބު،" ހަލީލު ވިދާޅުވި އެވެ.\nކެޕިޓަލް ޓްރެވަލް ރިފްއަތު ވިދާޅުވީ ފެބްރުއަރީ މަހުން ފެށިގެން ޗައިނާއިން އަންނަ ޓޫރިސްޓުންގެ އަދަދު ވަރަށް ބޮޑުތަން އިތުރުވާނެ ކަމަށް ބެލެވޭ ކަމަށެވެ.\n"މިހާރު ދަށްކޮށް އުޅުނަސް ޖެނުއަރީ، ފެބްރުއަރީ މީގެ އިތުރުން މާޗަކީ ޗައިނީސް އެންމެ ގިނައިން ޓްރެވަލް ކުރާ ދުވަސްވަރު. އެހެންވެ އިތުރު ވެގެންދާނެ،" ރިފްއަތު ވިދާޅުވި އެވެ.\nއެމްޑަބްލިއުއެސްސީން ޒުވާނުން ތަމްރީންކުރަނީ


New Edition Eid 150 Sale: Hadhiyaa Ganelan Miee Ranuge Furusatheh - Vaguthu\nނިއު އެޑިޝަން އީދު 150 ސޭލް: ހަދިޔާ ގަނެލަން މިއީ ރަނުގެ ފުރުސަތެއް\nދުނިޔޭގެ މަޝްހޫރު ނޯޓް ކޮސްމެޓިކްސް ބްރޭންޑްގެ ޕްރޮޑަކްޓްތަކާއި ދުނިޔޭގެ މައްޝޫރު ފްރޭގްރެންސްތައް އަދި މަޤްބޫލް ބްރޭންޑުތަކުގެ ރީތިވާ ސާމާނު ރާއްޖޭގައި އެންމެ ފުޅާ ދާއިރާގައި ހޯލްސޭލް ކުރަމުންގެންދާ ނިއު އެޑިޝަން އިން އީދަށް ހާއްސަ ސޭލެއް ފަށައިފިއެވެ.\n"އީދު 150 ސޭލް"ގެ ނަމުގައި ކުރިއަށްގެންދާ މި ސޭލްގައި އެ ފިހާރައިން ވިއްކަމުންދާ ކޮލެޓީ ޕްރިމިއަމް ޕްރޮޑަކްޓްތަކުން، ސޭލްއަށް ހާއްސަ ހުރިހާ އައިޓަމްތަކެއްވެސް 150 ރުފިޔާއަށް ލިބިގެންދާނެއެވެ.\n"މި ފިހާރައިގައި ހުންނާނެ ޢީދު 150 ސޭލް ޕްރޮމޯޝަނަލް އޭރިއާއެއް، އެ ހިސާބުގައި އައިޓަމްތަކެއް އެތައް ބާވަތެއްގެ ޕްރޮޑަކްޓްތަކެއް ލިބެން ހުންނާނެ، ޢީދު 150 ސޭލް އަށް ޙާއްސަ ކޮށްގެން ގިފްޓް ޕެކްސްތަކެއް ލިބެން ހުންނާނެ، އެ ޕެކްސްތަކަކީ 150 ރުފިޔާއަށް ލިބޭ ޕްރޮޑަކްޓްސް ތަކެއް ބަންޑަލް ކޮށްފައިވާ ޕެކްސް ތަކެއް". ނިއު އެޑިޝަން އިން މައުލޫމާތު ދެއެވެ.\nނިއު އެޑިޝަނުން މައުލޫމާތު ދޭގޮތުގައި، ސޭލްއަށް ހާއްސަ އައިޓަމްތަކުގެ ތެރޭގައި ނީ އެންޑް ނާ ކަލެކްޝަން ބޫޓާއި، އަތް ދަބަސް، މިސްޓް އަދި ޕާފިއުމްސް ވެސް ހިމެނޭނެއެވެ.\n"އަގުބޮޑު ގުޑީސް އެއްޗެހިން ގިފްޓް ހެމްޕާ ހަދާލާފައި ހުންނާނީ، ރަނގަޅު ތަފާތު ތިން ހަތަރު އެއްޗެއް ޕެކެއްގައި ކޮމްބައިން ކޮށްލާފައި ހުންނާނެ، މީގެ ތެރޭގައި ސެންޓާއި، ބޮޑީ ސްޕްރޭ އާއި މިސްޓާއި ޕާފިއުމްސް އާއި ބޮޑީ ބަޓާ ލޯޝަން، ރީތިވާ އެކި ޒާތުގެ ޕްރޮޑަކްޓްސް މިކަހަލަ ބައިވަރު ބާވަތްތައް ހުންނާނެ އެކައްޗަށް ލާފައި، މިއީ ރަނގަޅު ޕްރިމިއަމް ބްރޭންޑްސްގެ ޕްރޮޑަކްޓްސް. މި ޕްރޮޑަކްޓްސް މި ހުންނަނީ ބަންޑްލް ހަދާލާފައި 150 ރުފިޔާއަށް". ނިއު އެޑިޝަން އިން މައުލޫމާތު ދެއެވެ.\nނިއު އެޑިޝަން އިން ބުނީ، މި ޕްރޮމޯޝަންއަކީ ވީހާވެސް ގިނަ މީހުންނަށް އަގުހެޔޮކޮށް ކޮލެޓީ ޕްރޮޑަކްޓްސްތަކެއް އީދު ތެރޭގައި ހަދިޔާ ގޮތުގައި ދިނުމަށާއި، އީދުގައި ބޭނުން ކުރެވޭނެ މަގުތަނަސް ކޮށްދިނުމުގެ ފުރުސަތު ދިނުމަށް ކުރިއަށްގެންދާ ޕްރޮމޯޝަނެއް ކަމަށެވެ.\nމި ޕްރޮމޯޝަންގައި އަގުހެޔޮވެގެން ދާނީ ސޭލްއަށް ހާއްސަ އައިޓަމްތަކުންނެވެ. މިއީ މާލޭގައި ސީދާ ވަކި އަގަކަށް ގިނަ އަދަދެއްގެ ޕްރޮޑަކްޓް ބަންޑަލްކޮށް ޕްރޮމޯޝަނެއްގޮތުގައި ބާއްވާ ފުރަތަމަ ފަހަރުކަން ފާހަގަކޮށްލަން ޖެހެއެވެ. ނިއު އެޑިޝަނުން ވަނީ މިފަދަ ޕްރޮމޯޝަނެއް ދާދި ފަހުންވެސް ބާއްވާފައެވެ، އެޕްރޮމޯޝަންގައި ވަނީ ނޯޓް ކޮސްމެޓިކްސްގެ ހުރިހާ ޕްރޮޑަކްޓްއަކުން 1 ގަޑި އިރަށް %50 އަގު ހެޔޮ ކޮށްލާ ފްލޭޝް ސޭލެއް ބާއްވާފައެވެ. އެ ޕްރޮމޯޝަން އަށްވެސް ވަނީ ވަރަށް ބޮޑު ތަރުހީބެއް ލިބިފައެވެ.\nޢީދު 150 ސޭލް ޕްރޮމޯޝަން ނިއު އެޑިޝަންގައި ކުރިޔަށް ދާނީ އޮގަސްޓް މަހުގެ 14 ވަަނަ ދުވަހުގެ ނިޔަލަށެވެ.\nނިއު އެޑިޝަން ހުންނަނީ އޮލިމްޕަސް ކުރިމަތީ މަގުން ގޮސް ބޮޑުރަސްގެފާނު މަގަށް އަޅާއިރު ވައަތްފަޅީގައެވެ.\nނިއު އެޑިޝަންއަކީ ރާއްޖޭގެ މަގުބޫލު ގިނަ ބްރޭންޑްތަކެއްގެ ޕްރޮޑަކްޓްސްތައް ހޯލްސޭލްކޮށް ވެސް ޑިސްޓްރިބިއުޓް ކުރަމުން އަންނަ ފިހާރައެކެވެ. އޭގެ ތެރޭގައި ނޯޓް ކޮސްމެޓިކްސް، ބާތް އެންޑް ބޮޑީ، މޮންޓާލޭ، ލިލީލޯ، މެޖިކް، ވިކްޓޯރިޔާސް ސީކްރެޓް އަދި ކަންޓޫ ހިމެނެއެވެ.\nއޮގަސްޓް 1, 2019 09:23\nނިއުއެޑިޝަން ތޭންކްސް އައިވިލް ބީދެއާ\nއޮގަސްޓް 1, 2019 09:29\nނިއުއެޑިޝަން އިޒް ދި ބެސްޓްއޭ ބުނެވޭނީ


އީދު ފޯރި ފެށުމުގެ ގޮތުން ހަވާ އަރުވާނެ\nއީދު ފޯރި ފެށުމުގެ ގޮތުން ހަވާ އަރުވާނެ\nމި އަހަރުގެ ބޮޑު އީދު ކުލަގަދަކޮށް ފާހަގަ ކުރުމުގެ ގޮތުން އޭދަފުށީގައި ބާއްވާ ކުޅިވަރުތައް ފަށަނީ ހަވާ އެރުވުމުގެ ކުލަގަދަ ރަސްމިއްޔާތަކާއެކު ކަމަށް އީދު ކުޅިވަރު ކޮމެޓީން ބުނެފި އެވެ.\nމި ރަށުގައި އަންނަ ބޮޑު އީދު ކުލަގަދަކޮށް ފާހަގަކުރުމަށް “އީދުފޯރި 1440” ގެ ނަމުގައި ރަށު ކައުންސިލުން ކްލަބް ޖަމިއްޔާތަކާއި ގުރޫޕްތައް ގުޅިގެން އަންނަނީ ފޯރީގައި ތައްޔާރުވަމުންނެވެ.\nއީދު ފޯރި އިންތިޒާމުކުރުމުގައި އިސްކޮށް ހަރަކާތްތެރިވާ ކްލަބް ދަ ބިގިނާސްގެ އޮފިޝަލު ވިދާޅުވީ އީދު ފޯރި ފެށިގެންދާނީ އީދު ދުވަހުގެރޭ ބާއްވާ ހަވާ އެރުވުމުގެ ހަރަކާތްތަކާއެކު ކަމަށާއި އެ ހަރަކާތުގައި ހަވާ އެރުވުމާއެކު ސިފައިންގެ ބަޑިބޭހުގެ ކުޅިވަރުތައްވެސް ކުރިއަށްދާނެ ކަމަށެވެ.\nމިފަހަރު އީދު ކުލަގަދަ ކުރުމުގެ ގޮތުން މަޝްހޫރު މޫނުތަކަކާ އެކު އޭދަފުށީގައި ފޯރިގަދަ މިއުޒިކް ޝޯތަކެއް ބާއްވަން އަންނަނީ ތައްޔާރުވަމުންނެވެ. އެގޮތުން އީދު ޝޯ ގައި މަޝްހޫރު އެތައް ނެށުންތެރިންނެއް ބައިވެރިވާނެ ކަމަށެވެ. އޭގެ ތެރޭގައި އައްޒަ، ޖާދޫ، ދޮންއަލީ އަދި ޓިކްޓޮކް އިން މަޝްހޫރު ވި އާޝާ އާއި ޝެރާ ހިމެނެ އެވެ.\nމީގެ އިތުރުން މަޝްހޫރު ނަށާ ގްރޫޕް ޓިގަ ލިލީސް ވެސް މިފަހަރުގެ އީދުގައި އޭދަފުށީގައި ޕާފޯމްކުރާނެ އެވެ.\n“ހަގީގަތުގައި އޭދަފުށީގައި ކުރިން އީދު ފާހަގަކުރިއިރު އޮންނަ ފޯރި މިއަހަރު ފެންނާނެ،”\nމި ކަންކަމުގެ އިތުރުން ވެސްޓް ވިންގްސް ޖަމިއްޔާއިން އިންތިޒާމުކޮށްގެން ބާއްވާ ކަލަރ ފެސްޓިވަލާއި ޑައުންޓައުން ކްލަބުން ބާއްވާ އަންހެން ފުޓްސަލް މުބާރާތާއި އަދި ވެލާ ސިޓީ ސްޕޯޓްސް އިން އިންތިޒާމުކޮށްގެން ބާއްވާ ބޮޑު އީދު ފުޓްބޯޅަ މުބާރާތް ވެސް ކުރިއަށްދާނެ އެވެ.\nއީދު ފެސްޓިވަލް އިންތިޒާމު ކޮމެޓީން ބުނީ، ކުޅިވަރުތައް އިންތިޒާމު ކުރުމުގައި ރަށުގެ ކްލަބް ޖަމިއްޔާ/ގްރޫޕް އަދި ރައްޔިތުންގެ ފަރާތުން ވަރަށް ބޮޑު އެހީތެރިކަމެއް ލިބެމުން އަންނަ ކަމަށެވެ.\nއޯލެވެލް ނަތީޖާ: ބ. އަތޮޅު ތައުލީމީ މަރުކަޒަށް އަނެއްކާވެސް ރެކޯޑް އަހަރެއް\n18 ޖެނުއަރީ 2020\nނަސްރުﷲ ހޯދުމުގެ މަސައްކަތް އަދި ވެސް ކުރިއަށް\nބީއޭއީސީ ގްރާސްރޫޓްސް އެކަޑަމީ އަށް އެފްއޭއެމްގެ އެހީތެރިކަން


Sarukaarun Samaalkan Nudheythee Raajjey Kandun Baeh Gellidhaane Kamuge Inzaaru Dheefi - Vaguthu\nކަނޑުތަކާ ބެހޭ ބައިނަލްއަގުވާމީ ޓްރައިބިއުނަލްއަށް މޮރިޝިއަސްއިން ހުށަހަޅާފައިވާ ރާއްޖެ އާއި މޮރިޝަސްގެ ކަނޑުގެ ސަރަހައްދު ބައިކޮށް ވަކިކުރުމާ ބެހޭ މައްސަލައިގައި ދިވެހި ސަރުކާރުން ދޭންޖެހޭ ސަމާލުކަން ނުދޭ ކަމަށާއި މައްސަލަ ނިމޭ ގޮތަކުން ރާއްޖޭގެ ކަނޑުގެ ސަރަހައްދުން ބޮޑުބައެއް ގެއްލިގެން ހިނގައިދާނެ ކަމަށް ކުރީގެ ބަންޑާރަނައިބު ޑރ.މުހައްމަދު މުނައްވަރު ވިދާޅުވެއްޖެއެވެ.\nދިވެހިރާއްޖެއާއި މޮރިޝަސްގެ އެކްސްކްލޫސިވް އިކޮނޮމިކް ޒޯން އަދި ކޮންޓިނެންޓަލް ޝެލްފްގެ ބައުންޑަރީ ކަނޑައަޅައިދިނުމަށް އެދި މޮރިޝަސްއިން އިންޓަނޭޝަނަލް ޓްރައިބިއުނަލް ފޯ ދަ ލޯ އޮފް ދަ ސީ ޓްރައިބިއުނަލް (އިޓްލޮސް) އިން ބަލައިގަނެ މިހާރު ރާއްޖެ އަށް ވަނީ އެމައްސަލައަށް ޖަވާބުދާރީވާން އަންގާފައެވެ.\nމޮރިޝަސްގެ ކަނޑުގެ ސަރަހައްދު ކަނޑައެޅުމުގެ މައްސަލާގައި ރާއްޖެއިން އެދިފައިވަނީ އިޓްލޮސް އަށް ހުށަހަޅާފައިވާ މައްސަލަ ބެލުމުގެ އިހްތިސާސް އެ ޓްރައިބިއުނަލް އަށް ލިބިގެން ނުވާ ކަމަށް ކަނޑައަޅައިދިނުމަށެވެ. ނަމަވެސް ޓްރައިބިއުނަލް އިން ވަނީ މައްސަލަ ބެލޭނެ ކަމަށް ނިންމާފައެވެ.\nޑރ.މުނައްވަރު މިއަދު ނެރުއްވި ބަޔާނެއްގައި ވިދާޅުވީ ދެ ގައުމުގެ ދެމެދުގައި ކަނޑުގެ ސަރަހައްދު ބައިކޮށް ވަކިކުރުމުގެ މައްސަލައަކީ ދިވެހި ސަރުކާރުން ވަރަށް ފުންކޮށް ވިސްނަންޖެހޭ ވަރަށް ސީރިއަސް އަދި އެހާމެ މުހިންމު ގައުމީ މައްސަލައެއް ކަމަށެވެ. އެގޮތުން އެއީ، މި މައްސަލައަކީ ދިވެހި ރައްޔިތުންނާއި މަސްވެރިން ފުންކޮށް ވިސްނައި ކަންބޮޑުވާންޖެހޭ މައްސަލައެއް ކަމަށް ވިދާޅުވި އެވެ.\n"މި މައްސަލަ ހުށަހެޅި ހިނގަމުން އަންނަތާ ދެ އަހަރަށް ވުރެ ގިނަ ދުވަސްވެ، ކައިރި ތާރީހެއްގައި ރާއްޖެއިން މައްސަލައިގައި ޖަވާބުދޭންޖެހިފައިވާއިރު، މިފަދަ މުހިންމު މައްސަލައަކަށް ދޭންޖެހޭ އަހުމިއްޔަތާއި ސަމާލުކަން ދިވެހި ސަރުކާރުން މި މައްސަލައިގައި ދޭތަނެއް ނުފެނެ އެވެ." މުނައްވަރު ވިދާޅުވި އެވެ.\nމިމައްސަލައަކީ ރާއްޖޭގެ ކަނޑުގެ ސަރަހައްދަށް ބަދަލުތަކެއް އައިސް، ދިވެހި މަސްވެރިކަމަށް ނޭދެވޭ އަސަރުތަކެއް ކުރުމުގެ ބިރު އޮތް މައްސަލައެއް ކަމަށާއި މައްސަލައިގެ މައުލޫމާތު ރައްޔިތުންގެ މަޖިލީހާއި ރައްޔިތުންނާ ފުރިހަމައަށް ހިއްސާކުރުމަށް އެޓާނީ ޖެނެރަލާއި ފޮރިން މިނިސްޓްރީ އަދި ޑިފެންސް މިނިސްޓްރީއަށް ޑރ.މުނައްވަރު އެދިވަޑައިގެންނެވިއެވެ.\n"މި މައްސަލައިގައި ރާއްޖޭގެ ކަނޑުގެ ސަރަހައްދަށް އެއްވެސް ނޭދެވޭ ބަދަލެއް ނުވަތަ އަސަރެއް ކޮށްފާނެ ފަދަ ނުވަތަ ދިވެހި މަސްވެރިންގެ އެއްވެސް ހައްގަކަށް އުނިކަމެއް ލިބިދާފަދަ އެއްވެސް ކަމެއް ނުކުރުމަށް ދިވެހި ސަރުކާރަށް އިލްތިމާސްކުރަމެވެ." ޑރ.މުނައްވަރު ވިދާޅުވި އެވެ.\nޑރ.މުނައްވަރު ވަނީ 1993 ވަނަ އަހަރުން ފެށިގެން 2003 ވަނަ އަހަރާއި ހަމައަށް ރާއްޖޭގެ ބަންޑާރަނައިބުގެ މަގާމު އަދާކުރައްވާފައެވެ. 2007 ވަނަ އަހަރުގެ ޖޫން މަހުން ފެށިގެން 2008 ވަނަ އަހަރުގެ އޮގަސްޓް މަހާއި ހަމައަށް ޑރ.މުނައްވަރު އެމްޑީޕީގެ ރައީސް ކަން ވެސް ކުރެއްވެވިއެވެ. ޑރ.މުނައްވަރު އެމްޑީޕީން އިސްތިއުފާ ދެއްވީ 2008 ވަނަ އަހަރު އޮތް ރިޔާސީ ޕްރައިމަރީގައި ރައީސް ނަޝީދު އިންތިހާބު އޮޅުވާލިކަމަށް ތުހުމަތު ކުރެއްވުމަށް ފަހުއެވެ.\nމޮރިޝަސް އާއި ރާއްޖޭގެ ކަނޑުގެ މައްސަލަ: މޮރިޝަސް އިން މުހިއްމު ދިރާސާއެއްކޮށްފި\nނޮވެމްބަރު 7, 2021 23:56\nވިއްކާލާ އަދި ލިބޭ ލާރިކޮޅުވެސް ދިރުވާލާ.\nނޮވެމްބަރު 8, 2021 03:06\nތި މައްސަލައިގެ އަޑު އެހުންތައް އޮތީ ނިމިފަ.. ދެން އޮތީ ބައިނަލްޢަޤުވާމީ ކޯޓުން މައްސަލައިގަ ހުކުމް ކުރުން.. ސަރުކާރުން ސަމާލުކަމެއް ދީގެން ވަކި ވާނެ ކަމެއް ނެތް.. ތިޔަ ބުނަނީ ކޯޓުގެ ފަނޑިޔާރުންނަށް ރިޝްވަތު ދޭ ވާހަކަ ތޯ؟؟ ފޯލަވަހި މޮރިޝިއަސްއާ ހަވާލު ނުކުރަން ރާއްޖެއިން ވީޓު ދިނީވެސް ސަރުކާރުން މިކަމަށް ސަމާލުކަން ދޭލެއް ބޮޑުކަމުން.. އެކަން ވެސް ގޯސްކުރީ ވާނުވގަ ތިބި ޤައުމު ދެކެ ލޯބިވާކަމަށް ހެދިގެން އުޅޭ އިދިކޮޅުން..އަހަރެމެން ހަނދާނެއް ނުނެތޭ އދުވަހެއް ބަޔަކު ހަނދާން ނެތުނަސް.. މުނައްވަރުގެ ސަމާލުކަން ހޯދަން ޖައްސާ ސުޓަންޓުތީ..\nނޮވެމްބަރު 8, 2021 09:52\nހާދަހާވާ ވިސްނުން ކޮށި ގޮތްދޫނުކުރާ މީހުން އެމް ޑީ ޕީ ގައި އުޅެއޭ ހިތަށް އަރާ!\nނޮވެމްބަރު 8, 2021 03:31\nމުސްކުޅި ގޯތިން މަށަށް ބަހާފައި ލިބުނު ބައި ދީފިން ބޮޑު ބޭބެ އަށް. ދިވެހިރާއްޖެއާއި މޮރިޝަސްގެ އިކޮނޮމިކް ޒޯން އިން ބަހާފައި ލިބޭ ބައިވެސް ދީ އިންޑިއާ އަށް\nނޮވެމްބަރު 8, 2021 06:11\nއެމް ޑީޕީ ސަރުކާރުގެ ނާގާބިލް ކަމުން،ދެކުނުން ބައެއް އިނގިރޭސިން ނެގީ މި ވެރިންގެ ފުރަތަމަ ސަރުކާރުގަ. އެ ވެސް އެމައްސަލަ އަށް ދޭންޖެހޭ ސަމާލުކަން ނުދިނުމުން. މިއީ ވާ ސަރުކާރެއް.\nނޮވެމްބަރު 8, 2021 06:14\nމުނަންވަރު ހަމައެކަނި ބަޔާނެއް ނެރުމަކުން ނިމުނީކީނޫން ކަމަށް ދެކެން މުނަން ވަރަށްވެސް މަޖިލީހަށާއި، ޑިފެންސަށާއި، އެޓާނީއަށާއި، ކަމާގުޅުންހުރި ހުރިހާ ތަނަކަށްވެސް ސިޓީއެޅޭނެ ލަސް ނުކޮށް އެކަންކަން ކުރުމަށް ގޮވާލަން.\nނޮވެމްބަރު 8, 2021 07:23\nމޮރިޝަސް ކީއްވެ؟ އެޔަށްވުރެން މާކައިރި ސީޝެލުސްވެސް، ޑިއެގޯ ގާރސިޔާވެސް، ސްރީލަންކާ އިންޑިޔާ، ޕާކިސްތާނު، އަންޑަމަންއާއި އިންޑޮނީޝިޔާވެސް އަދި އީރާންވެސް ދެން ކީއްވެ މޮރިޝަސް މިލިސްޓަށް އެރީ؟\nނޮވެމްބަރު 8, 2021 07:32\nމިއަދު ރާއްޖޭގައި މިތިބަ ވެރިންނަކީ ދުނިޔޭގެ އޮޔާއި ވައި ހިނގަމުންދާގޮތަށް ލޯހުޅުވިފައިނެތް ، އެކަމުގެ އާޖްފާޖާއި ގޮތާއި ފޮތް ނުދަންނަ ، މަސްއޫލިއްޔަތު އުފުލުމާ ބީރައްޓެހި ، އަމިއްލަ ޖީބާއި އަންބޮޑި ބޮޑުކުރެވެންޏާ ކޮންމެކަމެއް ވަރިހަމަ ބަޔެކެވެ. މިމީހުންގެ ޒިންމާދާރުކަމެއްނެތްކަމުގެ ނަތީޖާއާ ވޭންލިބެނިވިގޮތުގައި ބައްދަލުކުރަންތިބީ ދިވެހި ދަރިކޮޅުތަކެވެ.\nނޮވެމްބަރު 8, 2021 07:51\nޑރ.މުނައްވަރު އުޅެނީ މީޑިއާގެ ސަމާލުކަން ހޯދުމަށް.\nނޮވެމްބަރު 8, 2021 08:25\nމީގެން އެނގެނީ އިންޑިޔާ އަޑީގައި އޮވެގެން މިކަމަށް ސަމާލުކަމެއް ދިނަނުދެނީކަން.\nމީ އެކޮނޮމިކަލީގޮތުން ވަރަށް މުހިންމު ސަރަޙައްދަކަށްވާތީ ގޮނޑިކޮއްކޮއިން ބޭނުންވާގޮތަށް ދޫކޮށްލަނީކަން.\nނޮވެމްބަރު 8, 2021 09:03\nއަނހާ! އައްޑު އަތޮޅު އިންޑިއާ ކަނޑުގެ މަސްލަހަތު ދަމަހައްޓާދޭނެ ތަނެއް ކަމަށް އަންނި ބުނީ އިންޑިއާ މީހުން އަޑިގައި ތިބެގެން މިކަން ހިންގާފައި ރާއްޖޭގެ އިގްތިސޯދީ ސަރަހައްދުން ބައެއް ދަމާއިގަންނަން ރާވާފައި އޮތުމުންތާ ދޯ. އަންނި އެވާހަކަ އެދުވަހު ދެއްކީ ޤައުމު އިންޑިއާ މީހުންނަށް ވިއްކާލާފައި ތިބެ ރައްޔިތުންގެ ލޮލުގައި އަނދުން އަޅުވައިގެން ރައްޔިތުން ހައްދައިގެން މިހާރު އައްޑުއަތޮޅުގައި ޤާއިމުވެ ތިބި އިންޑިއާ ސިފައިންގެ ބާރު އެސަރަހައްދުގައި ދެމެހެއްޓެނެ ގޮތް ހަދަންތާ ދޯ؟ ކެނިޔާގެ މުމްބަސާ އާއި ގުޅުވައިގެން ވެސް އެދުވަހު އަންނި ވާހަކަދެއްކީ އެ ތަނުގައި އިންޑިއާ މީހުންގެ ނުފޫޒު އޮތް މިންވަރަށް ރާއްޖޭގައިވެސް އިންޑިއާ މީހުންގެ ނުފޫޒު އޮންނާނެ ގޮތުގެ ތަސައްވުރެއް ކުރަންތާ ދޯ؟ ޤައުމު ވިއްކާލުމުގެ އަޑިގައި ހުރީ އަންނި. އަންނީގެ ކިބައިން ޤައުމު ސަލާމަތް ކޮށްގެން މެނުވީ ޤައުމުގެ މިނިވަންކަން ހިމާޔަތެއް ނުކުރެވޭނެ!\nނޮވެމްބަރު 26, 2021 11:02\nބެލެވޭގޮތުގައި ތިމައްސަލާގެ ނާޖާއިޒް ފައިދާ މޑޕގެ ބޮޑުން\nނަގާނެއެވެ އަދި މޮ ރިސަސް އާއި އެކު ޑީލްހަދައި ކަނޑުގެ\nބައެއް ވިއްކާލުން ވަ ރަށްގާތެވެ ދިވެހި ރައްޔިތުން ވަ ރަށް\nބޮޑަށް ފާ ރަވެ ރިވެ ހޭލުންތެ ރިވެ ސަ ރުކާ ރުގެ އަމަލްތައް\nކައި ރިން ބަލަންޖެހެއެވެ މިސަ ރުކާ ރަކީ ގައުމީ މަސްލަހަތަށްވު ރެ އެމީހުންގެ ވެ ރިކަން ދާއިމަށް ދެމެހެއްޓުމުގެ\nފިކު ރުގައި ބަނދެވިފައިވާ ބައެކެވެ އެމީހުން ހަދާ ގޯސްތަށް\nއެހެންމީހުންގެ ބޮލުގައި އަޅުވައި ގައުމުގެ އާމްދަނީ ތަޅާ\nބު ރުއްސާ ބައެކެވެ އިންތިޚާބުކައި ރިވަމުން އަންނައި ރު\nހައްދެއްނެތް މިންވަރަ ރަށް ފައިސާހޯދިދާނެ ގޮތެއް ތިޔައޮތީ


ބޮޑެތި މުސާރަތަކާއިއެކު އެމްއެސްއެސްގެ އައު ބޯޓަށް މީހުން ހޯދަނީ ބޮޑެތި މުސާރަތަކާއިއެކު އެމްއެސްއެސްގެ އައު ބޯޓަށް މީހުން ހޯދަނީ\n23 ނޮވެމްބަރު، 2021: މޯލްޑިވްސް ސްޓޭޓް ޝިޕިން (އެމްއެސްއެސް) ގެ އަމިއްލަ ބޯޓު "އެމްއެސްއެސް ގަލޭނާ" މުދަލާއެކު ކުރި ފުރަތަމަ ދަތުރަށްފަހު ރާއްޖެއަށް ބަނދަރުކުރުން.- ފޮޓޯ: އަލީ ނަސީރު/ ޕީއެސްއެމް ނިއުސް\nބޮޑެތި މުސާރަތަކަކާއެކު މޯލްޑިވްސް ސްޓޭޓް ޝިޕިންގެ އައު ބޯޓުގެ ގިނަ ވަޒީފާތަކަކަށް ހުޅުވާލައިފިއެވެ. އެމްއެސްއެސް ހިންގަނީ އެސްޓީއޯގެ ދަށުންނެވެ.\nއެސްޓީއޯއިން ކުރި އިއުލާނެއްގައި ވަނީ އެމްއެސްއެސްގެ ކޮންޓެއިނަރ ވެސެލްގެ 15 ވަޒީފާއަކަށް މީހުން ހޯދުމަށް އިއުލާންކޮށްފައެވެ. މި ވަޒީފާތަކުގެ ތެރޭގައި އެންމެ ބޮޑު މުސާރައެއް ލިބެނީ ބޯޓުގެ މާސްޓާ އަށެވެ. އެ މަގާމަށް މަހަކު 115،000 ރުފިޔާ ވަނީ ހުށަހަޅާފައެވެ. މީގެ އިތުރުން ޗީފް އިންޖިނިއަރަކަށް މަހަކު 107،000 ރުފިޔާ އަދި ސެކަންޑް އިންޖިނިއަރަކަށް 92،000 ރުފިޔާ މަހަކު ލިބޭނެ އެވެ.\n* މާސްޓާ - 115،651 ރުފިޔާ\n* ޗީޕް އިންޖިނިއަރ - 107،940 ރުފިޔާ\n* ސެކަންޑް އިންޖިނިއަރ - 92،520 ރުފިޔާ\n* އިލެކްޓްރިޝަން - 53،970 ރުފިޔާ\n* ތާޑް އިންޖިނިއަރ - 53،970 ރުފިޔާ\n* ތާޑް އޮފިސަރ - 38،550 ރުފިޔާ\n* އޭބަލް ސީމޭން - 15،400 ރުފިޔާ\n* ބޯޒްމަން - 18،504 ރުފިޔާ\n* އޮއިލާ - 15،400 ރުފިޔާ\n* ކުކް - 19،000 ރުފިޔާ\n* މެސް ބޯއި - 13،560 ރުފިޔާ\n* ވެލްޑާ - 19،620 ރުފިޔާ\nJob Announcement 📢\nWe have diverse job opportunities at MSS Vessel 😀\nApply now to becomeapart of our dynamic team! 🤝😊\nMore information: https://t.co/UbffSCSb0N#TeamSTO #JobMaldives @stateshippingmv pic.twitter.com/854v6Tgkz6\n— STO (@stoplc) May 17, 2022\nމި މަގާމުތަކުގެ ތެރޭގައި އެންމެ ދަށް މުސާރަ ލިބޭ ވަޒީފާގެ މުސާރަވެސް 13000 އިން މައްޗަށް އަރައެވެ. މިމަގާމުތަކަށް ކުރިމަތިލާން ބޭނުންވާ ފަރާތްތަކަށް މިމަހުގެ 19 ވަނަ ދުވަހުގެ 12:30 ގެ ކުރިން ހުށައެޅޭނެއެވެ.\nއެމްއެސްއެސްއިން އަލަށް ގަނެފައިވާ ބޯޓު އެމްއެސްއެސް ކްރޮމް އަންނަ މަހު ރާއްޖެއަށް އަންނާނެއެވެ. މިއީ ރާއްޖެއަށް ކޮންސްޓްރަކްޝަން ސާމާނު އެތެރެކުރުމަށް އެމްއެސްއެސްއިން ގަނެފައިވާ ބަލްކް ކެރިއަރ ބޯޓެކެވެ. ހިލައާއި ހިލަވެއްޔަކީ ރާއްޖެއަށް ގިނަ ޢަދަދަކަށް އެތެރެކުރާ ބާވަތްތައްކަމަށްވާއިރު، ކްރޮމްގެ ދަތުރުތައް ފެށުމުން ރާއްޖޭގެ ކޮންސްޓްރަކްޝަން ދާއިރާއަށް ގިނަ ކުރިއެރުންތައް ލިބިގެންދާނެ ކަމަށް އެކުންފުނިން ގަބޫލުކުރައްވައެވެ.


Gaathil bunanee: Rape kuree reygandu magumathee ulheythee kamah, maraalee gadha hadhaathee kamah\nގާތިލު ބުނަނީ: ރޭޕްކުރީ ރޭގަނޑު މަގުމަތީގައި އުޅޭތީ، މަރާލީ ގަދަ ހަދާތީ!\nއިންޑިއާގެ ވެރިރަށް ނިއު ދިއްލީގައި 2012 ވަނަ އަހަރު ބަހެއްގެ ތެރޭގައި ގްރޫޕަކުން ރޭޕްކޮށް ބޮޑެތި އަނިޔާތަކެއް ދިނުމުގެ ސަބަބުން މަރުވި ޒުވާން އަންހެނާގެ ގާތިލަކު އެ މައްސަލާގައި އަންހެން ކުއްޖާ ކުށްވެރިކޮށް ވާހަކަ ދައްކައިފި އެވެ.\nޑިސެމްބަރު 16، 2012 ވަނަ ދުވަހުގެ ރޭ ސިނަމާއަކުން ފިލްމެއް ބެލުމަށް ފަހު ފިރިހެން އެކުވެރިޔަކާ އެކު ގެޔަށް ދިޔަ މަގުމަތީ ބަހަށް އެރުވުމަށް ފަހު ރޭޕްކޮށް މަރާލި 23 އަހަރުުގެ ޒުވާން އަންހެނާގެ އެއް ގާތިލު ކަމަށްވާ މުކޭޝް ސިންގް ބުނީ ރޭޕްކުރަން ފެށުމުން ގަދަ ނުދެއްކި ނަމަ އަނިޔާ ނުކުރާނެ ކަމަށާއި އެހެން ނޫން ނަމަ އެކަން ކޮށް ނިންމުމަށް ފަހު މަގުމައްޗަށް އެއްލާލާފައި ދާނީ ކަމަށެވެ.\nސިންގަކީ އަނިޔާވެރި އަމަލު ހިންގި އިރު ބަސް ދުއްވަން އިން މީހާ އެވެ. އެކަމަކު އޭނާ ވެސް ރޭޕްގައި ބައިވެރިވެފައި ވާތީ މިހާރު ވަނީ މަރަން ހުކުމް ކޮށްފަ އެވެ. އެ ހުކުމް އިސްތިއުނާފުކޮށް، މިހާރުވެސް ޖަލުގައި ހުރި ސިންގް ބީބީސީ އަށް ދިން އިންޓަވިއުއެއްގައި ބުނެފައި ވަނީ އަންހެން ކުއްޖާ ރޭޕްކޮށް މަރާލުން އެއީ އެ މީހުންގެ ނިޔަތެއް ނޫން ކަމަށެވެ.\nއަންހެން ކުއްޖާ ރޭޕްކުރުމުގައި ހަ މީހަކު ބައިވެރިވެފައިވެ އެވެ. އޭގެ ތެރޭގައު 18 ނުވާ ކުއްޖަކު ވެސް ހުއްޓެވެ.\n"ރަނގަޅު އަންހެން ކުއްޖަކު ރޭގަނޑު ނުވައެއް ޖަހާއިރު އެގޮތަށް މަގުމައްޗަކު ނޭނބުރޭނެ. ރޭޕް ކުރުމުން ސަލާމަތްވާން ފިރިހެނަކަށް ވުރެ އަންހެނެއްގެ ޒިންމާ ބޮޑު،" ބީބީސީ އަށް ދިން 16 ގަޑިއިރުގެ އިންޓަވިއުގައި ސިންގް ބުންޏެވެ.\nއޭނާ ބުނީ އަންހެން ކުދިންނަކީ ގޭތެރޭގައި ގޭތެރޭގެ މަސައްކަތްކުރަން ތިބެންޖެހޭ ބައެއް ކަމަަށާއި ފާޑުފާޑު ހެދުން ލައިގެން ރޭގަނޑު ބާތަކާއި ޑިސްކޯތަކަށް ދާންޖެހޭ ބައެއް ނޫން ކަަމަށެވެ. ރަހުމުގެ ކަންފުޅެއް ވެސް ނެތި ވާހަަކަ ދައްކަމުން ސިންގް ބުނީ ރަނގަޅަށް އުޅެނީ ގާތްގަނޑަކަށް ވިއްސަކަށް ޕަސެންޓް އަންހެން ކުދިން ކަމަށެވެ.\n"އެ މީހުންނަށް ރަނގަޅު ފިލާވަޅެއް ދިނުމަކީ ދެން ތިބި މީހުން ކުރަންޖެހޭ ކަމެއް" ކަމަށް ވެސް ސިންގް ބުންޏެވެ.\n"ރޭޕްކުރި އިރު އޭނާ ގަދަ ނުދައްކައި، ރޭޕްކޮށް ނިމެންދެން މަޑުން އޮތް ނަމަ އަހަރެމެން ނިމިގެން އޭނާ މަގުމައްޗަށް އެއްލާލާފައި ދާނީ. ޖެހިޔަސް ޖަހާނީ އޭނާއާ އެކު ހުރި ފިރިހެން ކުއްޖާ ގައިގައި،" ސިންގް ބުންޏެވެ.\nމި އަނިޔާވެރިޔާ ބުނީ ރޭޕް ކުރުމުން މަރުގެ އަދަބު އަންނަ ނަމަ އޭގޭ ނަތީޖާ މާ ގޯސްވާނެ ކަމަށެވެ. އޭނާ ބުނީ ރޭޕްކުރާ މީހުން ރޭޕް ކުރުމަށް ފަހު ދެން އަންހެން ކުއްޖާ ސަލާމަތުން ދޫކޮށްނުލާނެ ކަމަށާއި އެކަން ކުރުމަށް ފަހު ސިއްރު ކުރަން މަރާލާނީ ކަމަށެވެ.\nބީބީސީން ވަނީ ރޭޕްގެ ކުށުގައި އިންޑިއާގައި ހުކުމް ތަންފީޒުކުރަމުންދާ ވަރަށް ގިނަ މީހުންނާ އިންޓަވިއުކޮށްފަ އެވެ. މިއީ އަންހެނުންނަށް ކުރާ އަނިޔާއާ ދެކޮޅު ދުވަހާ ދިމާކޮށް ދެއްކުމަށް ހަމަޖެހިފައިވާ ޑޮކިއުމެންޓްރީއަކަށް އެއްކުރާ އިންޓަވިއުތަކެކެވެ.


vnews - Aharuge furathama mahu 2.2 billion rufiyaa MIRA ah libijje\nއަހަރުގެ ފުރަތަމަ މަހު އާމްދަނީގެ ގޮތުގައި 2.2 ބިލިއަން ރުފިޔާ މީރާއަށް ލިބިއްޖެ\nމިއަހަރުގެ ފުރަތަމަ މަސް ޖެނުއަރީ ނިމުނުއިރު މޯލްޑިވްސް އިންލެންޑް ރެވެނިއު އޮތޯރިޓީ (މީރާ)އަށް 2.2 ބިލިއަން ރުފިޔާ ލިބިއްޖެ އެވެ.\nމިއީ މިދިޔަ އަހަރުގެ ޖެނުއަރީ މަހު މީރާއަށް ލިބުނު އާމްދަނީއަށް ވުރެ 519،861 ރުފިޔާ އިތުރު އަދަދެކެވެ. މިދިޔަ އަހަރުގެ ޖެނުއަރީ މަހު ވެސް މީރާއަށް ލިބިފައިވަނީ 2.2 ބިލިއަން ރުފިޔާ އެވެ.\nމިއަހަރުގެ ޖެނުއަރީ މަހު މީރާއަށް ލިބުނު 2.2 ބިލިއަން ރުފިޔާގެ ތެރެއިން 1.1 ބިލިއަނަކީ ދިވެހި ރުފިޔާ އިން ލިބުނު އާމްދަނީ އެވެ. މިމުއްދަތުގައި އެމެރިކާ ޑޮލަރުން ލިބުނު އާމްދަނީ އުޅެނީ 73.7 މިލިއަން ޑޮލަރުގަ އެވެ.\nމީރާއަށް މިއަހަރުގެ ޖެނުއަރީ މަހު ލިބުނު އާމްދަނީ އަކީ އެމަހުގެ ތެރޭގައި ލިބޭނެ ކަމަށް ލަފާކުރި އާމްދަނީއަށް ވުރެ 10.7 އިންސައްތަ އިތުރު އަދަދެކެވެ. އަދި މިއީ މިދިޔަ އަހަރުގެ ޖެނުއަރީ މަހު ލިބުނު އާމްދަނީއާ އަޅާބަލާއިރު 0.02 އިންސައްތަ އިތުރު އަދަދެކެވެ.\nމީރާއަށް މިއަހަރުގެ ޖެނުއަރީ މަހު ލިބުނު އާމްދަނީގެ ވަކިވަކި ބައިތަކަށް ބަލާއިރު އެންމެ ބޮޑު ބައެއް ހިއްސާކުރަނީ ބޭންކް ޕްރޮފިޓް ޓެކްސް (ބީޕީޓީ)ގެ ގޮތުގައި ގޮތުގައި ލިބުނު އާމްދަނީ އެވެ. އެގޮތުން ބީޕީޓީގެ ގޮތުގައި 872 މިލިއަން ރުފިޔާ ލިބިފައިވާއިރު މިއީ ޖެނުއަރީ މަހު ލިބުނު އާމްދަނީގެ 39.8 އިންސައްތަ އެވެ. މީރާއަށް ޖެނުއަރީ މަހު ލިބުނު އާމްދަނީގެ ތެރެއިން ދެވަނައަށް އެންމެ ބޮޑު ބައެއް ހިއްސާކުރަނީ ގުޑްސް އެންޑް ސާވިސަސް ޓެކްސް (ޖީއެސްޓީ)ގެ ގޮތުގައި ލިބުނު އާމްދަނީ އެވެ. ޖީއެސްޓީގެ ގޮތުގައި 825 މިލިއަން ރުފިޔާ ލިބިފައިވާއިރު އެއީ ޖެނުއަރީ މަހު މީރާއަށް ލިބުނު އާމްދަނީގެ 37.6 އިންސައްތަ އެވެ. މީރާއަށް ޖެނުއަރީ މަހު ލިބުނު އާމްދަނީގެ ތެރެއިން ތިންވަނަ އަށް އެންމެ ބޮޑު ބައެއް ހިއްސާކުރަނީ ގްރީން ޓެކްސްގެ ގޮތުގައި ލިބުނު އާމްދަނީ އެވެ. ގްރީން ޓެކްސްގެ ގޮތުގައި 102.5 މިލިއަން ރުފިޔާ ލިބިފައިވާއިރު އެއީ ޖެނުއަރީ މަހު މީރާއަށް ލިބުނު އާމްދަނީގެ 4.7 އިންސައްތަ އެވެ.\nދައުލަތުގެ މިއަހަރުގެ ބަޖެޓުގެ ގޮތުގައި ރައްޔިތުންގެ މަޖިލީހުން ފާސްކޮށްފައިވަނީ 27.9 ބިލިއަން ރުފިޔާގެ ބަޖެޓެކެވެ. މިއަހަރު އާމްދަނީގެ ގޮތުގައި ދައުލަތަށް 22.4 ބިލިއަން ރުފިޔާ ލިބޭނެ ކަމަށް ލަފާކޮށްފައިވާއިރު މިއަހަރު ދައުލަތުން 24.9 ބިލިއަން ރުފިޔާ ހަރަދުކުރާނެ ކަމަށްވެސް ލަފާކޮށްފައިވެ އެވެ.


ޖިންނީންނަކީ ޙަޤީޤަތެކެވެ. ޚުރާފާތެއްނޫނެވެ.3– DhiSalafiyyah\nހަމަލޮލަށް ނުފެނުމަކީ ނުވާކަމުގެ ދަލީލެއް ނޫނެވެ.\nއަޅުގަނޑުމެންގެ ހަމަލޮލަށް ޖިންނީން ނުފެނުމަކީ، އެއީ ނުވާ ބައެއްކަމުގެ ދަލީލެއް ނޫނެވެ. އެހެނީ ހަމަލޮލަށް ނުފެންނަ ކިތަންމެ އެއްޗެއް ވުޖޫދުގައި ވާކަން އަޅުގަނޑުމެން އެންމެންވެސް ދަންނަމުއެވެ. ރޭއާއި ދުވާލު އެއަކުން އަޅުގަނޑުމެން ފައިދާ ޙާޞިލުކުރަމުންމިދާ ކަރަންޓަށް ބަލާށެވެ. އެ، އަޅުގަނޑުމެންގެ ހަމަލޮލަށް ފެނޭތޯއެވެ؟ އަޅުގަނޑުމެން ދިރިތިބުމަށްޓަކައި ނޭވާލުމަށް ބޭނުންކުރާ އޮކްސިޖެން އަޅުގަނޑުމެންގެ ހަމަލޮލަށް ފެނޭތޯއެވެ؟ އެއެއްޗެއް ލިބުނީތީ ފަޚުރުވެރިވެ، އެއަށް ނުވިސްނޭ ކޮންމެ އެއްޗަކީ، އަދި ކަމަކީ ޙައްޤު ނޫންކަމަށް އަޅުގަނޑުމެންގެ ތެރެއިން ބައެއް މީހުން ބުނަމުންމިދާ ސިކުނޑި، އަޅުގަނޑުމެންގެ ހަމަލޮލަށް ފެނޭތޯއެވެ؟ ނަމަވެސް އެއީ ވާއެއްޗެހިތަކެއްކަން ޤަބޫލުނުކުރަނީ އަޅުގަނޑުމެންގެ ތެރެއިން ކާކުތޯއެވެ؟ އަދިކިއެއްތަ! އެއެއްޗެއް އަޅުގަނޑުމެންގެ ހަށިގަނޑާއި ވަކިވެއްޖެނަމަ، އަޅުގަނޑުމެން މަރުވެގެންދާ ފުރާނަ، އަޅުގަނޑުމެންގެ ހަމަލޮލަށް ފެނޭތޯއެވެ؟\nޖިންނީން ޚަލްޤުކުރެވުނީ ކޮންއެއްޗަކުން؟\nޖިންނީން އުފައްދަވާފައިވަނީ އަލިފާނުންކަން، ޤުރުއާނުގެ އާޔަތްތަކާއި، ރަސޫލާ ޞައްލަﷲ ޢަލައިހިވަސައްލަމަގެ ޙަދީޘްފުޅުތަކުން، އެއްވެސް ޝައްކެއްނުވާ މިންވަރަށް ސާފުކޮށް އެނގެން އެބައޮތެވެ.\nﷲ ތަޢާލާ ވަޙީކުރައްވާފައިވެއެވެ. وَخَلَقَ الْجَانَّ مِنْ مَارِجٍ مِنْ نَارٍ (الرحمن: 15) “އަދި ސާފު އަލިފާނުން އެއިލާހު ޖިންނިން ހެއްދެވިއެވެ.” އިބްނު ޢައްބާސް ރަޟިޔަﷲ ޢަންހުމާ ވިދާޅުވެފައިވެއެވެ. مِنْ مَارِجٍ مِنْ نَارٍ އަކީ ސާފު އަލިފާނެވެ. އަދި އެކަލޭގެފާނުގެ އަރިހުން ރިވާވެގެންވާ އެހެން ރިވާޔަތެއްގައި އައިސްފައިވެއެވެ. އެއީ އަލިފާން ހުޅުގެ ކޮޅެވެ.\nއެހެން އާޔަތެއްގައި ﷲ ސުބުޙާނަހޫ ވަތަޢާލާ ވަޙީކުރައްވާފައިވެއެވެ. وَالْجَانَّ خَلَقْنَاهُ مِنْ قَبْلُ مِنْ نَارِ السَّمُومِ (الحجر: 27) “އަދި އޭގެކުރިން ދުމެއްނެތް އަލިފާނުން، ތިމަންއިލާހު ޖިންނީން ހެއްދެވީމެވެ.”\nއިބްލީހުގެ ބަސް ބަޔާންކުރައްވައި ﷲ ސުބުޙާނަހޫ ވަތަޢާލަ ވަޙީކުރައްވާފައިވެއެވެ. قَالَ أَنَا خَيْرٌ مِنْهُ خَلَقْتَنِي مِنْ نَارٍ وَخَلَقْتَهُ مِنْ طِينٍ (الاعراف: 12) “އެކަލޭގެ ދެންނެވިއެވެ. އެކަލޭގެފާނަށްވުރެ (އެބަހީ: އާދަމުގެފާނަށްވުރެ) ތިމަން މާމޮޅެވެ. އިބައިލާހު ތިމަން ހެއްދެވީ އަލިފާނުންނެވެ. އަދި އިބައިލާހު އެކަލޭގެފާނު ހެއްދެވީ މަށީންނެވެ.” އިބްލީހުގެ ބަސް އެއީ ދަލީލަކަށްވާނީ ކިހިނަކުން ހެއްޔެވެ؟ އޭނާ ދޮގުވެސް ހަދާފާނެއެއް ނޫންހެއްޔެވެ. މިފަދއިން ބުނެވިއްޖެނަމަ، އޭގެ ޖަވާބެއްގެ ގޮތުގައި ބުނަމެވެ. މީގެއިން އަހަރެމެން ދަލީލު ނަގަނީ އިބްލީސް އެހެން ބުނީތީއެއް ނޫނެވެ. އެހެނެއްކަމަކު، ﷲތަޢާލާ އެކަމަށް އިޤްރާރުވެ ވޮޑިގެންނެވީމައެވެ. އެހެނީ ﷲތަޢާލާ ބާޠިލުކަމަކަށް އިޤްރާރުވެވޮޑިނުގަންނަވާނެތެވެ.\nއިމާމް އަޙްމަދާއި، އިމާމް މުސްލިމް ރިވާކުރައްވާފައިވެއެވެ. ޢާއިޝާ ރަޟިޔަﷲ ޢަންހާ ވިދާޅުވިއެވެ. خُلِقَتِ الْمَلاَئِكَةُ مِنْ نُورٍ وَخُلِقَ الْجَانُّ مِنْ مَارِجٍ مِنْ نَارٍ وَخُلِقَ آدَمُ مِمَّا وُصِفَ لَكُمْ “މަލާއިކަތްބޭކަލުން ޚަލްޤުކުރެއްވުނީ ނޫރުންނެވެ. އަދި ޖިންނީން ޚަލްޤުކުރެއްވުނީ ދުންނައަރާ ސާފު އަލިފާނުންނެވެ. އަދި އާދަމް (ޢަލައިހިއްސަލާމް) ޚަލްޤުކުރެއްވުނީ ތިޔަބައިމީހުންނަށް ޞިފަކޮށްދެވިފައިވާ އެއްޗެހިންނެވެ. (އެބަހީ: ޤުރުއާނާއި، ޙަދީޘުގައި ޞިފަކޮށްދެވިފައިވާ ފަދައިން، މަށިންނެވެ.)”


އަދާލަތު ޕާޓީގެ އިންތިހާބު: ރައީސްކަމަށް ދެ މިނިސްޓަރަކު ކުރިމަތިލައްވައިފި | Sandhaanu\nއަދާލަތު ޕާޓީގެ އިންތިހާބު: ރައީސްކަމަށް ދެ މިނިސްޓަރަކު ކުރިމަތިލައްވައިފި\nއަދާލަތު ޕާޓީގެ ރައީސް ކަމަށް ހޯމް މިނިސްޓަރު އިމްރާން އަބްދުއްﷲ އާއި އިސްލާމިކް މިނިސްޓަރު ޑރ. އަހުމަދު ޒާހިރު އަލީ ކުރިމަތިލައްވައިފިއެވެ.\nއަދާލަތު ޕާޓީން ބުނީ އެ ޕާޓީގެ އެތެރޭގެ އިންތިހާބުގައި ތިން ވަނަ ދައުރަށް ޕާޓީގެ ރައީސް އާއި ނައިބު ރައީސް ހޮވުމަށް ބާއްވާ އިންތިހާބުގައި ވާދަކުރުމަށް ހުޅުވާލި ފުރުސަތު މި މަހު 21 2ވަނަ ދުވަހަށް ހަމަވިއިރު އެ މަގާމަށް ކުރިމަތި ލާފައިވަނީ ދެ ކެޑިޑޭޓުން ކަމަށެވެ.\nއެމަގާމަށް ކުރިމަތި ލެއްވި ދެ ބޭފުޅުން ނަކީ ހޯމް މިނިސްޓަރު އަދި މިހާރުވެސް އެ ޕާޓީގެ ރައީސްކަން ކުރައްވަމުން ގެންދަވާ އިމްރާން އަބްދުﷲ އާއި އިސްލާމިކް މިނިސްޓަރު ޑރ. އަހުމަދު ޒާހިރުކަމަށް އެ ޕާޓީން ހާމަކުރެއެވެ.\nމިނިސްޓަރ އިމްރާނާއި އެކު ރަނިންމޭޓެއްގެ ގޮތުގައި ޕާޓީގެ ނައިބު ރައީސްކަމަށް ކުރިމަތިލައްވާފައިވަނީ ގ. އަލިޝާ އަހުމަދު ޝަރީފެވެ.\nއިސްލާމިކް މިނިސްޓަރު ޑރ. އަހުމަދު ޒާހިރުގެ ރަނިންގ މޭޓެއްގެ ގޮތުގައި ނައިބު ރައީސްކަމަށް ކުރިމަތިލައްވާފައިވަނީ ދަފްތަރު ނަންބަރު 3851 އަހުމަދު ނަޝީދެވެ.\nއަދާލަތު ޕާޓީން އެޕާޓީގެ އެތެރޭގެ އިންތިހާބު ބާއްވަން އިއުލާން ކުރިއިރު ޕާޓީގެ އަސާސީ ގަވާއިދު އޮތް ގޮތުން ރައީސް ކަމުގެ މަގާމަށް އަންހެނުންނަށް ވާދަކުރެވެން ނެތުމުން ބޮޑެތި ފާޑުކިއުންތަކެއް ކުރިމަތިވުމާއެކު ފަހުން ވަނީ އަންހެނުންނަށް އެ މަގާމަށް ކުރިމަތި ލެވޭގޮތަށް އެ ޕާޓީގެ ގަވާއިދު އިސްލާހުކޮށްފައެވެ. ނަމަވެސް ރައީސް ކަމަށް ކުރިމަތި ލުމަށް ދީފައިވާ ވަގުތު ހަމަވި އިރު ވެސް އެއްވެސް އަންހެނަކު މަގާމަށް ކުރިމަތިލާފައި ނުވެއެވެ.\nމި މަހު 30 ވަނަ ދުވަހު ބޭއްވުމަށް ހަމަޖައްސާފައިވާ އަދާލަތު ޕާޓީގެ އިންތިހާބުގައި ވޯޓު ލުމުގެ ހައްގު ލިބޭނީ މި މަހު 27 ވަނަ ދުވަހުގެ މެންދުރު ދޭއްގެ ކުރިން އެ ޕާޓީގެ މެންބަރެއްގެ ގޮތުގައި ރަޖިސްޓްރާ ބަލައިގެންފައިވާ މެންބަރުންކަމަށް އެ ޕާޓީން ބުނެއެވެ.\nއެ ޕާޓީން މައުލޫމާތު ދެއްވާގޮތުގައި ޕާޓީގެ އެތެރޭގެ އިންތިހާބު މިފަހަރު ބާއްވަން ހަމަޖައްސާފައިވަނީ އޮންލައިންކޮށެވެ.\nއަދާލަތުން މިހާރު ވަނީ އެ ޕާޓީގެ އިންތިހާބުގައި ވޯޓުލުމުގެ ހައްގު ލިބިގެންވާ މީހުންގެ ދަފްތަރަށް ޝަކުވާ ހުށަހެޅުމުގެ ފުރުސަތު ހުޅުވާލާފައެވެ.\nއެޕާޓީން ބުނީ ވޯޓުލުމުގެ ހައްގު ލިބިގެންވާ މީހުންގެ ދަފްތަރުގައު ނަން ހިމެނިފައިވޭތޯ ބެލުމަށް ނުވަތަ ޝަކުވާ ހުށަހެޅުމަށް ބޭނުންވާ ފަރާތްތަކުން މި މަހު 27 ގެ ކުރިން vote.adhaalath.org.mv ދަފްތަރުގައި ނަން ހިމެނޭތޯ ބަލައި އަދި ޝަކުވާ އެއް ވާނަމަ އޮންލައިންކޮށް ހުށަހެޅުމަށެވެ.\nއަދާލަތު ޕާޓީއަކީ ރާއްޖޭގައި ސިޔާސީ ޕާޓީތައް އުފެއްދުމަށް ހުއްދަ ދިނުމުން ތިން ވަނައަށް ރަޖިސްޓްރީ ކުރި ޕާޓީއެވެ. އެ ޕާޓީ ރަޖިސްޓްރީ ކޮށްފައިވަނީ 2005 ވަނަ އަހަރުގެ އޯގަސްޓް މަހު 18 ވަނަ ދުވަހުއެވެ.\nއަދާލަތު ޕާޓީގެ ރައީސްކަމުގެ މަގާމާއި ނައިބު ރައީސް ކަމުގެ މަގާމުގެ މުއްދަތު ވަނީ 2016 ވަނަ އަހަރުގެ ޖުލައި މަހު 16 އަށް ހަމަވެފައެވެ. އެއީ އެޕާޓީގެ ދެވަނަ ދައުރުގެ މުއްދަތެވެ. އޭގެ ފަހުން އެޕާޓީން އިންތިހާބެއް ބާއްވާފައި ނުވެއެވެ.\nއައްޑު އަޙުމަދު ޖެނުއަރީ 23, 2021 At 6:35 ޕމ\nވިދާޅުވެގެން ކެމްޕެއިންއެއް އޮތްކަމަށް ދައްކަން ކުރެއްވިކަމެއް. ސަރުކާރުގައި ޕާޓީގެ ބޮޑުން ދެ އަަހަރުވަންދެން ތިބިއިރު ޕާޓީއަށް 10 ހާސް މީހުން ހަމަކޮށްނުލައްވާ ޕާޓީ ގަދަކުރަށްވަން ވިދާޅުވީމާ އަންނާނީ ހިނި ނޫންތޯއެވެ. އަދާލަތެއް ނެތް! ނަންބަދަލު ކުރަންފެނެއެވެ.


Eyefsee chelenj kap falastheenun kaamiyaabu kohfi\nއޭއެފްސީ ޗެލެންޖް ކަޕް ފަލަސްތީނުން ކާމިޔާބު ކޮށްފި\nއޭއެފްސީ ޗެލެންޖް ކަޕް ފަލަސްތީނުން ކާމިޔާބު ކޮށްފި އެވެ.\nރޭ ކުޅުނު ފައިނަލް މެޗުގައި ހިލޭ ޖެހުމަކުން އަޝްރަފް ނޫމާން އަލް ފަވާގްރާ ކާމިޔާބުކޮށްދިން ހަމައެކަނި ލަނޑާއެކު ފަލަސްތީނުން ފިލިޕީންސްގެ މައްޗަށް ކުރި ހޯދީ 1-0 އިންނެވެ.\nފަލަސްތީނުން މިމުބާރާތް ކާމިޔާބުކުރީ ބައިކޮޅަށް އެއްވެސް ލަނޑެއް ވަނަ ނުދީ މުބާރާތް ނިންމާލައިގެންނެވެ. ފަލަސްތީނުން ވަނީ މުބާރާތުގައި ވާދަކުރަން ޖެހުނު މެޗުތަކުން ދިވެހިރާއްޖެއާ ކުޅެން ޖެހުނު މެޗު ނޫން އެހެން ހުރިހާ މެޗެއް ކާމިޔާބުކޮށްފަ އެވެ.\nރޭގެ މެޗުގެ ފުރަތަމަ ހާފު ކޮންޓްރޯލް ކުރަމުންދިޔަ ފަލަސްތީނުން ދިޔައީ ވަރަށް ރީތި ޕާސިން ގޭމެއް ކުޅެ އެޓީމުގެ ޑިފެންސް ވެސް ވަރަށް އޮގަނައިޒްކޮށް ބަލަހައްޓާފަ އެވެ. މިގޮތުން ފަލަސްތީނުން މެޗުގެ 15 ވަނަ މިނެޓްގައި އަދި މެޗުގެ 30 ވަނަ މިނެޓްގައި ފޮނުވާލި ހަމަލާގެ ހުރަހަކަށްވީ މިމުބާރާތުގައި މޮޅު ކުޅުމެއް ދައްކަމުން އަންނަ ފިލިޕީންސްގެ ގޯލްކީޕަރ ރޮލަންޑް މުލާ އެވެ. ފިލިޕީންސްއަށް ފުރަތަމަ ހާފު ލިބުނު އެންމެ ފާހަގަކޮށްލުވުނު ފުރުސަތަކީ މެޗުގެ 40 ވަނަ މިނެޓްގައި ކުރިން ޗެލްސީ ޓީމުގައި އުޅުނު ޔަންގް ހަސްބަންޑަށް ލިބުނު ފުރުސަތެވެ.\nފަލަސްތީނުން މެޗުގެ ލީޑު ނެގީ މެޗުގެ 57 ވަނަ މިނެޓްގައި މިމުބާރާތުގައި ޖުމްލަ4ލަނޑު ކާމިޔާބުކޮށް އެންމެ ގިނަ ލަނޑު ޖެހި ކުޅުންތެރިޔާގެ މަޤާމަށް ހޮވުނު ފަވަގްރާ އެވެ. މިލަނޑާއެކު ފިލިޕީންސް އިން ލަނޑެއް ޖެހޭތޯ ކުރަމުންދިޔަ މަސައްކަތް ނާކާމިޔާބުވެ މެޗު ނިމުނީ 1-0 ފަލަސްތީނު މޮޅުވެގެންނެވެ.\nމިމުބާރާތުގެ އެންމެ މޮޅު ކުޅުންތެރިޔަކަށް ހޮވުނީ ފަލަސްތީނުގެ މުރާދު ސައީދެވެ. ފެއަރ ޕްލޭ ޓީމަކަށް ހޮވުނީ އަފްޤާނިސްތާނެވެ.\nމިއީ 1928 ވަނަ އަހަރު އުފެދުނު ފަލަސްތީނުގެ ފުޓްބޯޅަ ޓީމަށް ކާމިޔާބުކުރެވުނު ފުރަތަމަ ބައިނަލްއަޤްވާމީ ތައްޓެވެ. މިތައްޓާއެކު ފަލަސްތީނުން ވަނީ އަންނަ އަހަރު ޖެނުއަރީ މަހު އޮސްޓްރޭލިޔާގައި އޮންނަ އޭސިޔަން ކަޕަށް ކޮލިފައިވެފަ އެވެ. ފަލަސްތީނުން ބައިނަލްއަޤްވާމީ ފުޓްބޯޅާގައި ވާދަކުރަން ފެށީ 1998 ވަނަ އަހަރު އެވެ.